
Ce este Simbolul credinţei sau „Crezul”? 


Simbolul credinţei sau Crezul este înfățișarea pe scurt a 
învăţăturii pe care creștinul trebuie să o cunoască, să o pri- 
mească cu credinţă și să o mărturisească. 


Cum se numește acest Simbol de credinţă? 


Simbolul de credinţă se numește niceo-constantinopolitan 
sau de la Niceea și Constantinopol. 


Cine a alcătuit acest Simbol de credinţă, 
unde și de ce? 


Acest Simbol de credinţă a fost alcătuit de primele două 
Sinoade ecumenice: cel de la Niceea, în anul 325, și cel de la 
Constantinopol, în anul 381. Cel dintâi, prin cei 318 Sfinți Părinți 
care au luat parte la el, a statornicit primele șapte articole, care 
se ocupă cu învăţătura despre Dumnezeu-Tatăl și despre Dum- 
nezeu-Fiul întrupat pentru a noastră mântuire, adică despre 
Domnul nostru lisus Hristos Mântuitorul, și erau îndreptate 
mai ales împotriva rătăcirii ereticului Arie şi a partizanilor lui, 
care susțineau lucruri defăimătoare şi umilitoare despre Fiul 
lui Dumnezeu. Al doilea Sinod ecumenic, prin cei 150 de 
Sfinți Părinţi, a statornicit ultimele cinci articole, care se ocupă 
cu învățătura despre Dumnezeu — Sfântul Duh, Sfânta Bi- 
serică, Sfintele Taine, învierea morților și viaţa veșnică; aceste 
din urmă cinci articole erau îndreptate mai ales împotriva ere- 
ticului Macedonie și a partizanilor lui, care susțineau lucruri 
batjocoritoare despre Sfântul Duh. Simbolul de credinţă niceo- 
constantinopolitan a fost recunoscut, întărit și recomandat ca 
cea mai înaltă autoritate şi normă de credinţă în Biserică, de 
toate sinoadele ecumenice următoare. 


Inaintea Simbolului de credință niceo-constantino- 
politan au mai fost alte simboluri de credință? 


Aproape fiecare Biserică din oraşele mari își avea Simbolul 
ei de Credinţă, fiindcă Bisericile nu se puteau lipsi de Simbo- 
lul Credinței, care era Catehismul lor, trebuitor pentru lucra- 
rea misionară, înăuntru și în afară. Nu se puteau închipui can- 
didați la Botez fără să știe pe de rost Simbolul credinţei. Se 
cunosc: Simbolul de credință apostolic sau roman, Simbolul 
de credinţă al Bisericii din Neocezareea Pontului, Simbolul de 
credință al Bisericii din Cezareea Palestinei, Simbolul de 
credință al Bisericii din Alexandria și altele. Aceste Simboluri 
de credință se deosebeau puţin între ele, după cum aveau să 
apere credința Bisericii respective de o greșeală sau alta a 
ereziilor; dar ele erau identice în privinţa ideilor principale pe 
care le susțineau despre Sfânta Treime, despre mântuirea noastră 
realizată în Hristos, despre Biserică și Taine. Sinoadele ecu- 
menice din anii 325 și 381 au contopit aceste simboluri de 
credinţă locale, le-au întregit și desăvârșit, făcând din toate 
unul singur, pe care l-au dăruit Bisericii creștine, comoară 
prețioasă pentru totdeauna. 


Câte articole are Simbolul de credinţă? 


Simbolul de credinţă are 12 articole: 

I. Cred întru unul Dumnezeu, Tatăl Atotţiitorul, Făcătorul 
cerului și al pământului, văzutelor tuturor și nevăzutelor. 

II. Și întru unul Domn lisus Hristos, Fiul lui Dumnezeu, 
Unul Născut, Care din Tatăl S-a născut mai înainte de toţi vecii: 
Lumină din lumină, Dumnezeu adevărat din Dumnezeu ade- 
vărat, născut, nu făcut, Cel ce este de o ființă cu Tatăl, prin 
Care toate s-au făcut. 

III. Care pentru noi, oamenii, și pentru a noastră mântuire 
S-a pogorât din ceruri şi S-a întrupat de la Duhul Sfânt și din 
Maria Fecioara și S-a făcut om. 

IV. Și S-a răstignit pentru noi în zilele lui Ponţiu Pilat şi a 
pătimit și S-a îngropat. 

V. Și a înviat a treia zi, după Scripturi. 

VI. Și S-a înălţat la ceruri și şade de-a dreapta Tatălui. 

VII. Și iarăși va să vină cu slavă, să judece viii și morții, a 
Cărui împărăție nu va avea sfârșit. 

VIII. Și întru Duhul Sfânt, Domnul de viaţă făcătorul, Care 
din Tatăl purcede, Cel ce împreună cu Tatăl și cu Fiul este în- 
chinat şi mărit, Care a grăit prin prooroci. 

IX. Și întru una, sfântă, sobornicească și apostolească Biserică. 

X. Mărturisesc un Botez, întru iertarea păcatelor. 

XI. Aştept învierea morților. 

XII. Și viața veacului ce va să fie. Amin. 


Câte părți cuprinde Simbolul credinței? 


Simbolul Credinței cuprinde patru părți: 
1. Despre Sfânta Treime (art. I-VIII) 

2. Despre Biserică (art. IX) 

3. Despre Sfânta Taine (art. X) 

4. Despre viaţa viitoare (art. XI-XII). 


Care este articolul I din Simbolul credinţei? 


Articolul I este: „Cred întru unul Dumnezeu, Tatăl Atotţii- 
torul, Făcătorul cerului și al pământului, văzutelor tuturor și 
nevăzutelor”. 


Ce înseamnă cuvântul „cred”? 


Cuvântul „cred” înseamnă că primesc și mărturisesc ceea 
ce învaţă Biserica despre Dumnezeu. EI are același sens ca și 
cuvântul „credință”. Să vedem ce înseamnă „credinţă? Există 
o credință pe care se bazează legăturile dintre oameni și există 
o credinţă care întreține legătura omului cu Dumnezeu, între 
ele este o înrudire, dar și o deosebire. Credinţa pe care o are un 


om în ceea ce-i spune alt om este o încredere, care-și poate 

găsi întărirea în dovedirea sau arătarea văzută a lucrului care a 
fost susţinut de unul şi crezut de altul. Credinţa în Dumnezeu 
nu-și poate găsi în viața pământească o astfel de întărire, prin 
dovedire sau arătare văzută. Dar are și ea o întărire printr-un 
fel de arătare tainică, nevăzută, în faţa ochilor sufletului. Deci 
credința în Dumnezeu este primirea de către noi ca adevărate, 
pe bază de încredere în Dumnezeu şi pe baza unei vederi su- 
fletești, a tuturor adevărurilor pe care le avem prin Descope- 
rirea mai presus de fire, în vederea mântuirii noastre. Sfântul 
Apostol Pavel ne spune despre credință că „este adeverirea celor 
nădăjduite, dovedirea lucrurilor celor nevăzute” (Evr. 11,1). 
După Teodoret al Cirului, credinţa creștină este învoirea liberă 
a sufletului, vederea sufletească a unui lucru nevăzut, stator- 
nicia în ceea ce este adevărat, înțelegerea celor nevăzute, po- 
trivită firii. 

Care sunt roadele credinţei? 


Acestea sunt: 

1. înțelegerea tainelor care depășesc puterile minţii; 

2. ridicarea sufletului până la Dumnezeu, cu Care unindu-ne, 
să ne putem mântui. 


Este vreo legătură între credința în lucrurile desco- 
perite și cunoașterea lor? 


Sfântul Chiril al Alexandriei leagă credinţa de cunoașterea 
lucrurilor credinţei prin textul din loan: „Și noi am crezut și 
am cunoscut că Tu ești Hristosul, Fiul Dumnezeului Celui 
viu” (loan 6,69). Credinţa este înaintea cunoașterii, după cu- 
vântul proorocului: „Dacă nu credeţi, nu veţi sta în picioare” 
(Isaia 7,9). Prin dreapta credinţă se realizează cunoașterea lui 


'Teodoret, Despre vindecarea bolilor elinești ||, Migne, PG, LXXXIII, 
col. 814. 


Dumnezeu și a adevărului Său și tot prin credinţă ne ridicăm 
„la măsura vârstei deplinătăţii lui Hristos” (Efes. 4,13) și la 
starea desăvârşită și duhovnicească”. 

La cunoaștere se ridică omul înaintat în credinţă și viaţă 
duhovnicească încă de aici, de pe pământ, dar desăvârșita 
cunoaștere se dobândește numai în viaţa viitoare. 


Ce se poate şti despre Dumnezeu cu mijloacele minţii 
omenești şi ale firii înconjurătoare? 


Cu aceste mijloace noi știm că Dumnezeu există, dar nu 
știm ce este EI, în Sine, în ființa Lui. 


Este vreo deosebire între acest fel de a 
cunoaște existența lui Dumnezeu și cel dat prin 
Descoperirea dumnezeiască? 


Felul cunoașterii existenței lui Dumnezeu prin Descoperire 
este mai sigur şi mai prețios, fiindcă această cunoaștere ne-o 
dă Dumnezeu Însuși și mintea noastră nu se mai îndoiește. Apoi, 
pe când cunoştinţa existenței lui Dumnezeu, în Descoperirea 
dumnezeiască, pleacă de la credință ca să ajungă la cunoaștere, 
în aflarea existenţei lui Dumnezeu pe calea firii, mintea por- 
nește de la cunoaștere spre a ajunge la credinţă”. 


Prin ce arată firea existenţa lui Dumnezeu? 


Zidirea întreagă, de la făpturile cele mai mici până la cele 
mai mari, de la cele înzestrate cu mai puțină pricepere până la 
cele mai înțelepte, de la începutul lumii până astăzi, mărturi- 
sește înțelepciunea, bunătatea și puterea Făcătorului. Sfânta 
Scriptură ia firea ca mărturie a existenţei lui Dumnezeu, când 


* Sf. Chiril al Alexandriei, Comentar la loan 4,4, (6,70), Migne, PG, 
LXXIII, col. 628. 

"Sf. Vasile cel Mare, Scrisoarea 235 (către Amfilohie) |, Migne, PG, 
XXXII, col. 872. 


spune: „Cerurile spun slava lui Dumnezeu și facerea mâinilor 
Lui o vestește tăria” (Ps. 18,1). 

Începând de la Sfântul Irineu și până la Sfântul Ioan Da- 
maschin, toţi Sfinții Părinţi și Scriitori bisericești dovedesc exis- 
tenţa lui Dumnezeu pe baza legii naturale sau fireşti. Sfântul 
Grigorie Teologul spune: „Dar cu mult mai înainte decât acestea 
(adică cerul, luna, stelele), mai presus decât ele și izvor al lor 
este ființa (lui Dumnezeu), care întrece orice cuprindere și 
orice înțelegere... Și privirea şi legea firii ne învaţă că Dumne- 
zeu există și că El este cauza creatoare şi susținătoare a lumii. 
Privirea (ne învaţă că există Dumnezeu) atunci când se așază 
pe cele văzute și bine fixate și care merg și care sunt, ca să zic 
așa, mişcate în chip nemișcat şi sunt purtate. lar legea naturală 
deduce din cele văzute şi rânduite de Autorul lor”. Cunoştinţa 
despre Sine a dat-o Dumnezeu oamenilor de la început, zice 
Sfântul loan Gură de Aur, dar păgânii, atribuind această cu- 
noaștere lemnelor și pietrelor, au nedreptăţit adevărul. Această 
cunoaștere rămâne însă neschimbată având slava ei nemișcată. 
Sfântul Pavel zice: „Ceea ce se poate cunoaște despre Dumne- 
zeu este cunoscut de către ei, fiindcă Dumnezeu le-a arătat lor” 
(Rom. 1,19). Cunoașterea lui Dumnezeu pe calea firii s-a dat 
oamenilor nu prin glas, ci prin așezarea făpturilor la mijloc, 
pentru ca și cel înțelept şi cel fără minte, cunoscând cu privirea 
frumusețea celor văzute, să se ridice la Dumnezeu”. Ordinea 
lucrurilor, schimbarea anotimpurilor, a atmosferei, calea ar- 
monioasă a elementelor, cursul ordonat al zilelor și al nopților, 
al lunilor și al anilor, grija pe care o minte atotînţeleaptă o are 
față de fiecare vieţuitoare, supunerea tuturor față de om dovedesc 


*Sf. Grigorie Teologul, Cuvântul II Teologic 5,6, Migne, PG, XXXVI, 
col. 32. 

“Sf. Ioan Gură de Aur, Omilii la Scrisoarea către Romani 3,2, Migne, 
PG, LX, col. 412. 


existenţa lui Dumnezeu“. Zidirea, zice Sfântul loan Gură de 
Aur, ne duce ca de mână la cunoașterea lui Dumnezeu'. Este o 
cunoaștere care porneşte de la făpturi şi se ridică până la 
Făcătorul firii. 


Pe ce altă cale a firii ştim că există Dumnezeu? 


Pe calea conștiinței, care, după firea văzută, este al doilea 
învăţător al omului. Sfântul loan Gură de Aur și Sfântul loan 
Damaschin spun că învățătura existenţei lui Dumnezeu este 
pusă de EI în chip firesc în toți oameniit. Sfântul Grigorie 
Teologul observă că puterea din noi, înnăscută tuturor, prima 
lege lipită de noi, care ne duce spre Dumnezeu prin cele 
văzute, este rațiunea”. 


Cunoașştem existența lui Dumnezeu 
numai pe calea firii? 


Noi cunoaștem existenţa lui Dumnezeu și pe calea Desco- 
peririi sau Revelaţiei dumnezeiești supranaturale. Dumnezeu 
Și-a descoperit existența proorocilor, S-a arătat prin Fiul Său 
Cel întrupat şi Se va face cunoscut în împărăția cerurilor. 
„Duhul”, zice Sfântul Irineu, „pregătește pe om în Fiul, Fiul îl 
duce la Tatăl, iar Tatăl îi dă nestricăciunea pentru viaţa veşnică, 
pe care o capătă din faptul că-L vede pe Dumnezeu.” Cunoaște- 
rea mai presus de fire a lui Dumnezeu, pe care cei îmbunătă- 
tiți moral, ajunși pe cea mai înaltă treaptă a urcușului duhovnicesc 


“Teofil, Către Autolic 1,6, Migne, PG, VI, col. 1033. 

“Sf. loan Gură de Aur, Despre diavolul ispititor, Omilia 2, n. 3, Migne, 
PG, XLIX, col. 260. 

“Sf. loan Gură de Aur, Cuvânt despre Ana |, n. 4, Migne, PG, LIV, col. 636; 
Sf. loan Damaschin, Dogmatica Il, Migne, PG, XCIV, col. 789. 

"Sf. Grigorie Teologul, Cuvântul II Teologic, 16, Migne, PG, XXXVI, 
col. 48. 

Sf. Irineu, Contra ereziilor 4,20,5, Migne, PG, VII, col. 1035. 

după curățirea de patimi, o gustă anticipativ încă din această 
viaţă, constituie însăși viaţa veşnică pentru cei drepți în împă- 
răția cerurilor (loan 17,3). 


Știm noi ceva despre ființa lui Dumnezeu? 


Nu putem cunoaște ființa lui Dumnezeu nici pe calea firii, 
nici pe calea mai presus de fire. Fiinţa lui Dumnezeu este 
„ascunsul” tainic, la care nu ne putem ridica cu mintea și cu 
care nu putem intra în legătură. Ea este mai presus de orice 
nume, cum spune Dionisie Pseudo-Areopagitul. Dar noi cu- 
noaștem lucrările Acelei Fiinţe, Care coboară la noi, cum zic 
Sfinții Părinţi. Toate numele ce le dăm lui Dumnezeu privesc 
aceste lucrări; înțelepciunea lui Dumnezeu, văzută în lume, 
este o astfel de lucrare; puterea Lui creatoare la fel. Aceste 
lucrări le mai numim și însușiri ale lui Dumnezeu, sau pe baza 
acestor lucrări îi dăm lui Dumnezeu așa-numitele însușiri. În 
cunoașterea firească, aceste lucrări sau însuşiri ale lui Dumne- 
zeu le aflăm prin analogie de la lucrările create; în cunoașterea 
mai presus de fire avem o vedere mai de-a dreptul a lor. 


Ce înseamnă cuvintele: „Cred întru unul Dumnezeu”? 


Aceste cuvinte au fost puse în Simbolul credinţei pentru a 
risipi credinţa deșartă a păgânilor că sunt mai mulți dumnezei. 
Credinţa într-un singur Dumnezeu, sau monoteismul, este 
susținută de toți Părinţii și Scriitorii bisericești care s-au ocu- 
pat de acest adevăr. 


Care sunt însușirile lui Dumnezeu? 


- Dumnezeu este unul. Sfântul Apostol Pavel scrie corin- 
tenilor: „Totuși, pentru noi este un singur Dumnezeu-Tatăl, 
din Care sunt toate și noi întru EI; și un singur Domn lisus 
Hristos, prin Care sunt toate și noi prin EI” ( Cor. 8,6). Dum- 
nezeu este unul singur pentru că unul singur este universul pe 

care l-a făcut'!. Sfântul Efrem zice: „Dacă nu este un singur 
Dumnezeu, nu este Dumnezeu””. 

- Dumnezeu este Duh, cum o mărturisește Mântuitorul 
Însuşi femeii samarinence: „Duh este Dumnezeu, şi cei ce 1 se 
închină trebuie să 1 se închine în duh și în adevăr” (loan 4,24). 
„EI e nematerial și netrupesc”, spune Sfântul loan Damaschin”. 
EI este izvorul din care își ia începutul toată firea înţelegătoare 
şi duhul“. 

- Dumnezeu este simplu, adică necompus, fiindcă este 
nematerial. Firea Sa este necompusă și duhovnicească”. El nu 
admite nici un fel de adaos în Sine și nu are ceva mai mare, 
sau mai mic, în Sine'. 

- Dumnezeu este neschimbător, cum ne-o arată Sfântul 
Iacov prin cuvintele: „Părintele luminilor, la Care nu este 
schimbare sau umbră de mutare” (1,17). 

- Dumnezeu este veșnic, cum ne încredinţează cuvintele 
Apocalipsei: „Sfânt, Sfânt, Sfânt, Domnul Dumnezeu, Atotţii- 
torul, Cel ce era, Cel ce este și Cel ce vine” (Apoc. 4,8). El 
este înainte de timp, pentru că timpul este de la El. Însuşirea 
Lui veşnică este că El este veşnic”. 

- Dumnezeu este necuprins, pentru că este nesfârșit și de 
nespus. Dumnezeu este nevăzut. Cuvântul se adresează către 
EI în tăcere, simţul se toceşte vrând să-L cerceteze, iar înţele- 
gerea se închircește vrând să-L îmbrăţișeze'*. 


"Origen, Contra lui Cels 1,23, Migne, PG, XI, col. 701. 

"Sf. Efrem Sirul, Cuvânt contra ereziilor 3, Assemanni 2, p. 443. 
"Sf. Ioan Damaschin, Dogmatica 2,3, Migne, PG, XCIV, col. 865. 
"Origen, Despre Principii 1,,6, Migne, PG, XI, col. 124. 

'*Didim, Despre Sfântul Duh 35, Migne, PG, XXXIX, col. 1064. 
“Origen, Despre Principii 1,,6, Migne, PG, XI, col. 124. 

"Sf. Ilarie, Despre Sfânta Treime 2,7, Migne, PL, X, col. 54. 

' Ibidem. 

- Dumnezeu este atotprezent, cum ne spune Psalmistul: 
„De mă voi sui în cer, Tu acolo ești; de mă voi cobori în iad, 
de faţă ești. De voi lua aripile mele de dimineaţă și mă voi 
sălășlui la marginile mării, și acolo mâna Ta mă va povăţui și 
mă va ţine dreapta Ta” (Ps. 138,8-10). Fiind fără început și fără 
sfârșit, Dumnezeu este atotprezent, pentru că nu EI este în 
altceva, ci toate sunt în El. EI este pretutindeni și este în în- 
tregime pretutindeni”. 

- Dumnezeu este atotputernic, cum ne încredinţează Sfânta 
Evanghelie: „Cele ce nu sunt cu putinţă la oameni sunt cu 
putință la Dumnezeu” (Luca 18,27). Atotputernicia lui Dum- 
nezeu o susțin toți Sfinții Părinţi, îndeosebi Aristide, Teofil al 
Antiohiei, Sfântul Irineu, Clement Alexandrinul, Sfântul Chiril 
al Ierusalimului. Puterea lui Dumnezeu este nevăzută și as- 
cunde o mare pătrundere și simţire a Duhului”. 

- Dumnezeu este atotștiutor, cum ne spune Sfântul Apostol 
Pavel: „O, adâncul bogăției și al înțelepciunii și al științei lui 
Dumnezeu! Cât sunt de necercate judecăţile Lui și nepătrunse 
căile Lui!” (Rom. 11,33). Ştiinţa lui Dumnezeu cunoaște toate 
deodată: cele trecute, cele prezente, cele viitoare. El cunoaște 
totul din veci; EI știe înainte de facerea lumii ce se va întâmpla 
până în ultimele clipe ale acesteia. Dumnezeu nu S-a sfătuit cu 
nimeni despre noi, în momentul când am fost creați, pentru că 
El cunoştea rostul nostru înainte de facerea pământului și a 
veacurilor”. Prin preștiința Sa, Dumnezeu nu ne obligă să facem 
cele viitoare”. Dumnezeu ştie toate câte se vor întâmpla prin 
libera voință a oamenilor, dar această preştiință nu nimicește 


Ibidem. 

“Sf. Irineu, Contra ereziilor 2,6,1, Migne, PG, VII, col. 724. 

" Sf. Chiril al Alexandriei, Tezaurul despre Sfânta și cea de o fiinţă 
Treime 15, Migne, PG, LXXV, col. 292. 

*Fer. Augustin, Despre liberul arbitru 3,411, Migne, PL, XXXII, col. 1276. 


19 


liberul arbitru sau libera hotărâre”. Dumnezeu privește în inimi, 
ştie toate şi aude toate”. 

- Dumnezeu este drept, cum spune Psalmistul: „Domnul 
iubește judecata şi nu va părăsi pe cei cuvioși al Săi; (aceștia) 
în veac vor fi păziți, iar cei fără de lege vor fi izgoniți și 
seminţia celor necredincioși va fi stârpită” (Ps. 36,28). 

- Dumnezeu este bun, cum declară Însuși Mântuitorul: „Nimeni 
nu este bun decât numai unul Dumnezeu” (Matei 19,17). 

- Dumnezeu este iubire, cum ne încredințează Sfântul 
Apostol Ioan (I loan 4,8 și 16). 

- Dumnezeu este lumină ( loan 1,5). 

- Dumnezeu este desăvârșit, după cuvântul Mântuitorului: 
„Fiți dar desăvârșiți, precum Tatăl vostru din ceruri desăvârșit 
este” (Matei 5,48). Dumnezeu este desăvârșit în toate, egal și 
asemenea cu Sine”. Nu este supus prefacerii lucrurilor, nici 
nașterii, nici întâmplării. El nu Se micșorează, nici nu crește, ci 
este totdeauna acelaşi”. 


Dacă Dumnezeu este Duh, de ce în Sfânta Scriptură 
se vorbeşte despre inima, ochii, urechile, 
mâinile lui Dumnezeu? 


Sfânta Scriptură ţine seama de firea limbii omenești, adică 
de felul ei de a-şi arăta gândurile. Cuvintele de mai sus nu 
înfățișează organe trupești, asemenea celor omenești, ci anu- 
mite puteri ale lui Dumnezeu. Astfel inima arată bunătatea și 
iubirea lui Dumnezeu, ochii și urechile arată atotștiinţa Lui, iar 
mâinile, atotputernicia Lui. După cum chipul lui Dumnezeu 


“'Teodoret, Comentar la Romani 8,30, Migne, PG, LXXXII, col. 141. 

* Sf. Chiril al Ierusalimului, Cateheza 4-5, Migne, PG, XXXIII, col. 460. 

* Sf. Irineu, Contra ereziilor 4,1 1,2, Migne, PG, VII, col. 1002. 

* Sf. Chiril al Ierusalimului, Cateheza 4-5, Migne, PG, XXXIII, col. 460; 
Sf. loan Damaschin, Dogmatica 1,5, Migne, PG, XCIV, col. 801. 

nu poate fi zugrăvit în mintea noastră, tot așa nu poate fi vorba 
de organe trupești ale lui Dumnezeu, căci după cuvântul unui 
Părinte al Bisericii: „El aude fără urechi, vorbește fără gură, 


lucrează fără mâini, vede fără ochi”. 


Dacă Dumnezeu este peste tot locul, 
de ce se spune în Sfânta Scriptură că El 
este în ceruri sau în Biserică? 


Dumnezeu este peste tot locul; dacă se zice că EI este în 
mod deosebit în ceruri, este pentru că prezenţa Lui este mai 
vădită fiinţelor spirituale, și cerul închipuie sfințenia; dacă se 
vorbește de prezența Lui deosebită în Biserică, este pentru că 
mai ales în Biserică împărtășește EI, prin Sfintele Taine, harul 
Său sfințitor. 


” Sf. Efrem Sirul, Cântece nisibiene 3,, BK 78; Sf. loan Damaschin, 
Dogmatica, trad. Dr. D. Fecioru, București, 1938, pp. 38-40. 

Invățătura despre 
Dumnezeu-Tatăl 


Pentru ce numim, în articolul I din 
Simbolul credinţei, pe Dumnezeu „Iatăl”? 


Dumnezeu este unul după ființa Lui. Descoperirea dum- 
nezeiască ne învaţă însă că acest Dumnezeu, unul după ființă, 
este în trei Persoane: Tatăl, Fiul şi Sfântul Duh. Aceste trei 
Persoane sau ipostasuri dumnezeiești alcătuiesc Sfânta Treime, 
taina de nepătruns de mintea omenească și împărtăşită nouă 
prin Descoperirea dumnezeiască. Cuvântul „Tatăl” din Simbo- 
lul credinţei ne arată prima Persoană a Sfintei Treimi. El arată 
însă și legătura fiască pe care noi, credincioșii, o avem cu EI, 
căci El este „Tatăl nostru”, așa cum spunem la începutul Ru- 
găciunii Domnești. 


Se vorbeşte în Sfânta Scriptură despre aceste trei 
Persoane sau ipostasuri ale singurului Dumnezeu? 


În Sfânta Scriptură se vorbește în multe locuri despre cele 
trei Persoane sau ipostasuri ale Dumnezeirii. Amintim numai 
câteva: în Vechiul Testament, Dumnezeu-Tatăl Se adresează 
Celorlale Persoane ale Sfintei Treimi: „Să facem om după 
chipul Nostru şi după asemănarea Noastră” (Facerea 1,26). În 
vedenia lui Isaia, îngerii „strigau unul către altul şi ziceau: 
Sfânt, Sfânt, Sfânt, Domnul Savaot, plin este tot pământul de 
mărirea Lui” (Isaia 6,3). În Noul Testament, cu prilejul Bote- 
zului Domnului nostru lisus Hristos, s-au arătat toate cele trei 

Persoane ale Sfintei Treimi: Tatăl, arătând lumu pe Fiul și bine- 
cuvântându-L, Fiul primind botezul de la Ioan, iar Sfântul Duh 
coborând asupra Fiului, în chip de porumbel (Matei 3,16-17; 
Luca 3,21-22; loan 1,32; 15,26). Trimiţând pe Sfinţii Apostoli 
la propovăduire, Mântuitorul le spune: „Drept aceea, mergând 
învățați toate neamurile, botezându-le în numele Tatălui și al 
Fiului și al Sfântului Duh” (Matei 28,19). 


Sfânta Tradiţie mărturisește existența 
Sfintei Treimi? 


Tradiția primelor trei veacuri mărturisește fără șovăială 
credința în existența Sfintei Treimi. Au mărturisit cu căldură 
despre Sfânta Treime: Sf. Clement Romanul, Sf. Ignatie, Sf. Po- 
licarp, Aristide, Sf. Iustin, Atenagora, Teofil al Antiohiei, Sf. Irineu, 
Clement Alexandrinul, Origen, Tertulian, Novaţian. Sfinții 
Părinţi ai veacurilor al IV-lea și al V-lea s-au întemeiat neîntre- 
rupt pe această tradiție, în toiul luptelor lor contra arianismului. 
Se pot cita în această privință mai ales Sf. Atanasie, Sf. Epi- 
fanie, Sf. Ilarie și Fer. Augustin. „În unitatea firii sunt trei 
Persoane”, zice Tertulian”. „O singură Dumnezeire și un singur 
Dumnezeu în Trei ipostasuri”, declară Sfântul Atanasie”. 


Cele trei Persoane sau trei ipostasuri 
pot fi înțelese ca trei dumnezei? 


Cele trei Persoane dumnezeiești nu se înțeleg ca per- 
soanele omeneşti, ci în felul în care ne arată Mântuitorul în 
Evanghelia după loan, când zice: „Eu și Tatăl Meu una suntem” 
(loan 10,30). „Legătura Tatălui cu Fiul și a Fiului cu Mân- 
gâietorul (Sfântul Duh) unește pe cei trei unul cu altul. Aceștia 
trei sunt una, nu unul, după cuvântul: «Eu și Tatăl Meu una 


“Tertulian, Contra lui Praxeas 2,9,25, Migne, PL, II, col. 156. 
” Sf. Atanasie, Despre întruparea Cuvântului lui Dumnezeu şi contra 
Arienilor 10, Migne, PG, XXVI, col. 1000. 

suntem», una după unitatea ființei, nu după unitatea numărului." 


Cele trei ipostasuri, zice Sfântul Grigorie Teologul, sunt o 
singură Dumnezeire şi „o singură Fire în trei proprietăți, înțe- 
legătoare, desăvârșite, existând prin ele însele, deosebite în 
număr, dar nu deosebite în Dumnezeire””!. Acelaşi Sfânt Părinte 
explică felul unirii ipostasurilor astfel: „Se deosebesc fără să se 
împartă, ca să zic așa, și se unesc deosebit. Unul în trei este 
Dumnezeirea și trei fac una”?. Nu sunt, deci, trei dumnezei. 


Care este legătura ipostasurilor între ele? 


Deși mare taină, lucrul acesta a fost lămurit pe larg de 
Sfinții Părinţi. Sfântul Chiril al Alexandriei ne spune că Firea 
dumnezeiască, simplă și necompusă, este lărgită de însușirile 
ipostasurilor și de deosebirile de persoană și de nume. În fiecare 
Persoană se înțelege întreaga Fire împreună cu însușirea ei, 
adică cu ipostasul. Rămâne fiecare ceea ce este, având în sine 
și pe celelalte, prin unirea firească cu ele. Tatăl este în Fiul și 
în Sfântul Duh. De asemenea și Fiul și Sfântul Duh Se află în 
Tatăl, iar Tatăl, în ceilalţi doi”. 


Cele trei ipostasuri voiesc și lucrează separat 
sau la un loc? 


Sfântul loan Damaschin spune că fiecare din cele trei 
ipostasuri nu voiesc și nu lucrează aparte, separat și deosebit, 


ci împreună“. Sfânta Treime este o singură fire, o singură voință, 


“Tertulian, Contra lui Praxeas 25, Migne, PL, II, col. 188. 

"Sf. Grigorie Teologul, Contra Arienilor şi despre sine 16, Migne, PG, 
XXXVI, col. 2364. 

* Idem, La Sfintele lumini (Bobotează) 11, Migne, PG, XXXVI, col. 345CD. 

* Sf. Chiril al Alexandriei, Despre Sfânta și cea de o ființă Treime 7, 
Migne, PG, LXXV, col. 1092. 

* Sf. loan Damaschin, Despre două voințe în EIristos 8, Migne, PG, XCV, 
col. 136. Vezi și Pr. Dr. Olimp N. Căciulă, Hristologia Sf. loan Damaschin 
după Tratatul despre cele două voințe în Hristos, București, 1938, p. 106. 

o singură lucrare, o singură putere, o singură autoritate, pentru 
că este o singură Dumnezeire”. 


Ce au împreună şi ce au deosebit 
Persoanele Sfintei Treimi? 


Tatăl, Fiul și Sfântul Duh au împreună însușirea de a fi 
nefăcuți și Dumnezeirea. Fiul și Sfântul Duh au împreună în- 
suşirea că sunt din Tatăl. Tatăl este nenăscut, Fiul este născut, 
Sfântul Duh este purces. 


Prin ce Se deosebește mai de aproape Tatăl? 


Tatăl este nenăscut. El nu primește existenţa de la nimeni, 
nu are cauză. EI este izvorul celorlalte două persoane. 

Dumnezeu este Tată din veci. El nu este însă Tată în felul 
omenesc. El n-a început să fie Tată în timp, după împlinirea 
vârstei, odată cu apariţia puterii de a naște, asemenea oame- 
nilor şi celorlalte vieţuitoare. Dumnezeu e Tată deodată cu 
veșnicia. EI e, deci, totdeauna Tată”. 


Prin ce Se deosebeşte mai de aproape Fiul? 


Fiul este născut, este Unul-Născut, fiind împreună veșnic 
cu Tatăl și deoființă cu Acesta. Fiul este Fiu dinaintea veacului 
și de totdeauna. El nu Şi-a început cândva existenţa, ci de când 
este Tatăl este și Fiul. Şi când gândim la Tatăl, gândim și la 
Fiul. Fiul nu este creat, cum pretindea Arie, ci este născut din 
Tatăl, dar nu printr-o naştere omenească, nici constrânsă, ci 
printr-una voită și firească. Este o naștere necuprinsă de mintea 
omenească. Fiul și Tatăl sunt una ca Dumnezeire, ca fire, ca 
veșnicie, ca voinţă, ca lucrare, ca bunătate etc., dar Se deose- 
besc ca ipostasuri: unul este născut, pe când celălalt este ne- 
născut; în această privinţă, Tatăl este izvorul și cauza Fiului. 


* Sf. loan Damaschin, Despre Sf. Treime 1, Migne, PG, XCV, col. 9. 
“Sf. Grigorie de Nyssa, Contra lui Eunomiu |, Migne, PG, XLV, col. 369. 

Fiul Se deosebește, apoi, și de Tatăl și de Sfântul Duh, prin 
aceea că El Și-a luat asupră-Și lucrarea mântuirii. Numele 
propriu al Fiului este „Cuvântul”. EI Se numește și „înțelepciunea 


lui Dumnezeu. El este Cuvântul, Strălucirea și Chipul Tatălui”. 


Prin ce Se deosebește mai de aproape 
Duhul Sfânt? 


Duhul Sfânt purcede din Tatăl, cum spune Însuși Mântui- 
torul: „Iar când va veni Mângâietorul, pe Care Eu Îl voi tri- 
mite vouă, de la Tatăl, Duhul adevărului, Care de la Tatăl 
purcede, Acela va mărturisi despre Mine” (loan 15,26). Însu- 
şirea Lui personală este de a fi purces din Tatăl şi de a Se face 
cunoscut după Fiul și împreună cu Acesta”. El este sfințenia 
însăși şi, prin aceasta, izvorul Sfântului Har, Care desăvârșește 
opera Mântuitorului, după înălțarea Sa la cer: „lar când va 
veni Acela, Duhul adevărului, vă va călăuzi pe voi la tot ade- 
vărul... Acela pe Mine Mă va slăvi, pentru că din al Meu va 
lua și va vesti vouă” (loan 16,13-14). 


De ce, în articolul I din Simbolul credinţei, numim 
pe Dumnezeu-Tatăl Atotţiitorul, Făcătorul cerului 
și al pământului, văzutelor tuturor şi nevăzutelor? 


Pentru că Dumnezeu a făcut cerul și pământul și tot ce 
există, cum ne spune Sfânta Scriptură: „La început a făcut 
Dumnezeu cerul și pământul” (Facerea 1,1). Psalmistul Îl laudă 
pentru puterea atotțiitoare: „Că în mâna Lui sunt marginile 
pământului și înălțimile munților ale Lui sunt. Că a Lui este 
marea şi EL a făcut-o şi uscatul mâinile Lui l-au zidit” (Ps. 
94,4-5). Dumnezeu a făcut totul din nimic. La creaţie iau parte 


“Sf. Atanasie, Sf. Vasile cel Mare şi alţii. 
% Sf. Vasile cel Mare, Scrisoarea 38 (Către fratele său Grigorie), Migne, PG, 
XXXII, col. 329. 

toate cele trei Persoane ale Sfintei Treimi. Despre părtăşia 
Cuvântului la facerea lumii ne mărturisește Sfântul Apostol 
Pavel, zicând: „Că în EI (Fiul) au fost făcute toate, cele din 
ceruri și cele de pe pământ, cele văzute și cele nevăzute” (Col. 
1,16). Despre părtăşia Duhului mărturisesc cuvintele Sfintei 
Scripturi: „Și Duhul lui Dumnezeu Se purta pe deasupra apei” 
(Facerea 1,2). Dumnezeu a făcut lumea în timp, după o anu- 
mită ordine, cu scopul de a fi fericită şi de a-L slăvi pe EI. 


Ce se înțelege prin cuvintele „nevăzutelor”? 


Prin aceste cuvinte se înțelege lumea nevăzută, adică 
îngerii, cum ne explică Sfântul Apostol Pavel care, după cita- 
tul de mai sus, din Epistola către Coloseni, adaugă: „Fie scau- 
nele, fie domniile, fie începătoriile, fie stăpânirile: toate prin 
EI și pentru EI s-au făcut” (Col. 1,16). Aceste nume arată cetele 
de îngeri, după cum vom vedea mai departe. 


Care a fost făcută mai întâi: lumea văzută 
sau lumea nevăzută? 


Atât Sfânta Scriptură cât și Sfânta Tradiţie ne învaţă că 
lumea nevăzută, lumea îngerilor, a fost făcută mai întâi. Dom- 
nul Însuși îi spune lui lov: „Când s-au făcut stelele, lăudatu-M-au 
cu glas mare toți îngerii Mei” (lov 38,7). Îngerii au fost făcuţi 
cei dintâi, zice „Păstorul lui Herma””. Prin cuvântul „cerul”, 
din primul verset al cărții Facerea: „La început a făcut Dum- 
nezeu cerul și pământul”, se înțelege lumea nevăzută a cerului, 
adică îngerii. 


* Păstorul lui Herma 5,5,3, Migne, PG, II, coll. 957, 91. 

Cum şi de ce a făcut Dumnezeu pe îngeri? 


Dumnezeu a făcut pe îngeri din nimic“. I-a fost de ajuns să 
voiască, pentru a-i aduce la lumină“. EI i-a făcut din bunătatea Sa. 
Ce sunt îngerii? 

Îngerii sunt duhuri, adică ființe spirituale fără trup, înzes- 
trate cu minte, voință şi putere, cum spune Sfânta Scriptură: „Cel 
ce face pe îngerii Săi duhuri și pe slujitorii Săi pară de foc” 
(Ps. 103,4), și cum adevereşte Sfânta Tradiţie. Făpturile înzes- 
trate cu minte sau rațiune se împart în îngeri și oameni. Făp- 
turile raționale netrupeşti sunt îngerii. Ei sunt firi înțelegătoare, 
pentru că sunt fără de trup, au fost rânduiți să locuiască sus, în 
locuri ușoare, și să aibă o fire ușoară și repede”. 

Ce însușiri au îngerii? 

Îngerii sunt nemateriali, fiindcă sunt netrupești. De aceea, 
deşi îngerii pot vorbi între ei, n-au nevoie nici de limbă, nici 
de urechi, ci-și arată gândurile şi hotărârile fără cuvânt material. 
Când Sfântul Apostol Pavel ne vorbește despre limba îngerilor 
( Cor. 13,1), el nu le atribuie, prin aceasta, trupuri, ci arată 
chipul de convorbire între îngeri. Tot așa, când vorbește de 
„genunchiul celor cerești şi al celor pământești și al celor de 
dedesubt” (Filip. 2,10), el nu atribuie îngerilor genunchi și 
oase, ci arată închinarea datorată lui Dumnezeu, după felul 
nostru omenesc. Spre deosebire de noi, oamenii, îngerii sunt 
fuințe spirituale personale, netrupești și nemateriale. 

Îngerii sunt liberi, dispunând în libertate de voia şi hotă- 
rârile lor, aşa cum ne dovedește căderea lui Lucifer. 


“Sf. loan Damaschin, Dogmatica 2,3, Migne, PG, XCIV, col. 865. 

* Sf. Ioan Gură de Aur, Despre învierea morților |, Migne, PG, L, col. 429. 

” Sf. Grigorie de Nyssa, Despre Rugăciunea Domnească, Cuv. IV, 
Migne, PG, XLIV, col. 1165; idem, Scrieri, partea I, trad. de Pr. Prof. 
D. Stăniloae și Pr. loan Buga, în PSB, București 1982, p. 434. 

Îngerii sunt inteligenți, în continuă mișcare și știutori. Deși 
îngerii au cunoaștere mai înaltă decât a noastră, ei nu ştiu cele 
ce sunt în inimă şi nici cele viitoare. Aceasta arată că ei sunt 
mărginiţi. „Cine a început să existe”, zice Teodoret al Cirului, 
„acela are o existenţă mărginită.”” Că este așa ne-o spune și 
cuvântul Mântuitorului că fiecare om este sub paza sau sub grija 
unui înger (Matei 18,10). De aceea, îngerii ocupă loc, se fac 
văzuți și se arată celor vrednici cu înfățișare omenească (Fa- 
cerea 18,2). Fiind mărginiţi, îngerii nu sunt pretutindeni. Ei sunt 
prezenţi acolo unde sunt trimiși. Când sunt în cer, nu sunt pe 
pământ; când sunt trimiși de Dumnezeu pe pământ, nu sunt în 
cer. Deși mărginiți, ei nu sunt împiedicaţi de ziduri, de uși, de 
încuietori, de peceţi. Acelora cărora Dumnezeu voiește ca ei să 
li se arate, îngerii nu li se înfățișează cum sunt, ci cu o formă 
schimbată, ca să poată fi văzuţi”. 

Îngerii nu sunt sfințenia însăși. Ei au sfințenia de la Duhul 
Sfânt”. Sfinţenia fiind din afara ființei lor, le aduce desăvâr- 
şirea prin împărtăşirea cu Duhul Sfânt. Ei îşi păstrează vredni- 
cia prin stăruința în bine, având libera voie în alegere și necă- 
zând niciodată din cinstea de a şedea alături de Cel Bun“. Pu- 
terile cereşti nu sunt sfinte prin firea lor. Altfel, ele nu s-ar 
deosebi de Duhul Sfânt. Ele au de la Duhul Sfânt o măsură de 
sfințenie pe măsura lor. Ele capătă nemurirea prin har și parti- 
cipă la luminare și la har potrivit cu vrednicia și cu rangul lor”, 
îngerii n-au fost creați copii, care apoi, desăvârșindu-se prin 
exerciţiu continuu, au ajuns demni de primirea Duhului Sfânt. 
Ei au avut de la început, de la facere, în însuși actul facerii lor, 


“ Fer. Teodoret, Comentar la Facere 1, Migne, PG, LXXX, col. 80. 
“Sf. loan Damaschin, op. cit., 2,3, Migne, PG, XCIV, col. 869. 

* Ibidem. 

“Sf. Vasile cel Mare, Despre Sf. Duh 16,38, Migne, PG, XXXII, col. 137. 
“ Sf. loan Damaschin, op. cit., 2,3, Migne, PG, XCIV, col. 868. 

sfințenia pusă în ființa lor“. Ei doresc și caută binele. După 
măsura dragostei lor faţă de Dumnezeu, ei primesc măsura 
sfințeniei, între ei și Duhul Sfânt este această deosebire că, pe 
când Duhul Sfânt are sfinţenia prin însăși firea Sa, îngerii au 
sfinţenia prin împărtășire”. 

Mulţi îngeri, câștigând fericirea veșnică, au fost întăriți în 
bine”. Ei au fost ridicaţi la o treaptă mai presus de firea lor, și, 
dacă nu mai pot greşi, nu este prin firea lor, ci prin harul lui 
Dumnezeu”. 


De ce se numesc îngeri și care este numărul lor? 


Cuvântul „înger”, care vine din limba latină, iar în aceasta 
din limba greacă, înseamnă vestitor, îngerii au, printre altele, să 
vestească oamenilor voia lui Dumnezeu, așa cum Arhanghelul 
Gavriil a vestit pe Fecioara Maria că va naște pe Mântuitorul 
(Luca 1,26-38), iar pe preotul Zaharia că el și soția sa Elisabeta 
vor avea fiu (Luca 1,1 1-20). 

Numărul îngerilor este foarte mare. Sfinţii Părinți numără 
nouă cete îngerești”. Dionisie Pseudo-Areopagitul le împarte 
în trei triade sau trei serii de câte trei. Prima triadă este veşnic 
în jurul lui Dumnezeu, în unire nemijlocită cu Acesta, și este 
formată din Serafimii cei cu câte șase aripi, din Heruvimii cei 


“ Sf. Vasile cel Mare, Omilii la psalmi 32,6; Migne, PG, XXIX, col. 333; 
Idem, Comentar la psalmi, trad. de Pr. Dr. Olimp Căciulă, București, în 
„Izvoarele Ortodoxiei”, 1939, pp. 150-151. 

* Idem, Contra lui Eunomiu 3,2, Migne, PG, XXIX, col. 660. 

“Sf. Grigorie cel Mare, Omilii la lezechiel 1,7,18, Migne, PL, LXXVI, 
col. 849. 

” Mărturisirea Ortodoxă (a lui Petru Movilă) 1,20. 

* Sf. Chiril al Ierusalimului, Cateheza 23,6, Migne, PG, XXXIII, col. 1113; 
Sf. Grigorie Teologul, Cuvântul II Teologic 31, Migne, PG, XXXVI, col. 72B; 
Sf. loan Gură de Aur, Omilii la Facere 4,5, Migne, PG, LIII, col. 44. 

cu ochi mulți și din Tronurile prea sfinte. A două triadă este al- 
cătuită din Domnii, Puteri și Stăpâniri. A treia triadă este for- 
mată din începătorii, Arhangheli și îngeri”. 


Ce chemare au îngerii? 


Am văzut că ei sunt vestitorii voii sau hotărârilor lui Dum- 
nezeu. Unii dintre ei, ca firi curate, neînclinate spre rău, sau 
greu de mișcat la așa ceva, se mișcă încontinuu în cor, în jurul 
Cauzei prime. Ei cântă laudele măririi dumnezeiești, privesc 
veşnic slava cea veşnică, nu numai ca să se slăvească Dumne- 
zeu, ci pentru ca şi ei, îngerii, să primească binefaceri de la 
Dumnezeu”. 

Îngerii slujesc lui Dumnezeu pentru mântuirea noastră. 
Lucrul îngeresc acesta este: să facă totul pentru mântuirea fra- 
ților, zice Sfântul loan Gură de Aur”. După ce am căzut în păcat, 
Dumnezeu nu ne lasă fără sprijinul Său. El ne trimite câte un 
înger ca să ajute vieţii noastre, îngerii sunt puternici şi gata să 
împlinească voința dumnezeiască. Ei se află, prin iuţeala firii 
lor, îndată acolo unde le poruncește voința lui Dumnezeu, 
îngerii sunt păzitorii oamenilor. Fiecare om este pus sub paza 
sau sub grija unui înger. Mântuitorul Însuși ne asigură de aceasta 
când zice: „Căutaţi să nu disprețuiți pe vreunul din aceștia mai 
MICI; că zic vouă: că îngerii lor în ceruri pururea văd fața 
Tatălui Meu, Care este în ceruri” (Matei 18,10). 

Fiecare om își are îngerul său păzitor care este al dreptăţii. 
Dar duhul cel rău, care este al nedreptății, nu-i dă pace și caută 


“Sf. loan Damaschin, op. cit., 2,3, Migne, PG, XCIV, col. 872. 

“Sf. Grigorie Teologul, Cuvântul II Teologic 31, Migne, PG, XXXVI, 
col. 72. 

* Sf. Ioan Gură de Aur, Omilii la Epistola către Evrei 3,2, Migne, PG, 
LXIII, col. 3. 

tot timpul să-l ispitească. Deosebim aceasta după gândurile 
bune sau rele din inima noastră”. 

Unii îngeri, ca Arhanghelii, apără popoarele, cum au arătat 
Moise și Daniel (Deut. 32,8; Daniel 10,5). 


Ce sunt duhurile rele sau diavolii? 


Sunt acei îngeri care, în frunte cu căpetenia lor, Lucifer, 
din trufie, au rupt comuniunea cu Dumnezeu, devenind duhuri 
rele, căzând deci din starea în care au fost creați. Aceștia ispi- 
tesc pe oameni și le insuflă gânduri rele. Ei pot rătăci mintea 
oamenilor, ducându-i la călcarea poruncilor lui Dumnezeu. 
Diavolul sau satana poate chiar ucide oameni, după cuvântul 
Mântuitorului: „Acela ucigător de oameni a fost din început și 
nu a stat întru adevăr, pentru că nu este adevăr întru el. Când 
grăiește minciună, dintru ale sale grăieşte, căci este mincinos și 
tatăl minciunii” (loan 8,44). lar Sfântul Petru îndeamnă pe 
credincioși astfel: „Fiţi treji, privegheaţi, pentru că potrivnicul 
vostru, diavolul, ca un leu răcnind, umblă căutând pe cine să 
înghită” (1 Petru 5,8). Când Dumnezeu ne trimite îngerul Său 
păzitor, satana trimite și el îngerul său rău, ca să distrugă viața 
noastră. Omul se află între doi, care urmăresc scopuri opuse și 
se străduiesc să învingă unul împotriva celuilalt”. Dar diavolul 
nu poate sili pe om la păcat, ci numai îl ispitește“. 

Diavolul nu poate să facă rău nici omului, nici altei făpturi 
dacă nu are învoirea de la Dumnezeu. Se cunoaște cazul lui 
Iov (lov 1,12; 2,6) și al dracilor care se rugau de Mântuitorul, 
zicând: „Dacă ne scoţi afară, trimite-ne în turma de porci. Și El 


“Origen, Omilii la Luca 12, Migne, PG, XIII, col. 1829. 

” Sf. Grigorie de Nyssa, Despre viața lui Moise, Migne, PG, XLIV, 
coll. 337-340. 

* Mărturisirea Ortodoxă 1,21. 

le-a zis: «Duceţi-vă». ar ei, ieșind, s-au dus în turma de porci” 
(Matei 8,31-32). 


De unde le vine diavolilor această răutate? 


Această răutate le vine din iubirea de sine și din mândrie. 
Dumnezeu i-a făcut buni, cum a făcut bun tot ce există (Fa- 
cerea 1,31), dar ei au călcat porunca ascultării de Dumnezeu și 
au fost aruncaţi în întunericul cel mai adânc, cum zice Scriptura: 
„Și pe îngerii care nu și-au păzit vrednicia, ci și-au părăsit 
lăcașul lor, i-a pus la păstrare sub întuneric, în lanţuri veșnice, 
spre judecata zilei celei mari” (Iuda 1,6). 

Prin căderea lor radicală, ei au rupt total comuniunea harică 
cu Dumnezeu”. Apropiindu-se mult de oameni, ei au o puter- 
nică influență asupra celor răi. La judecata obștească, satan și 
îngerii lui vor fi trimiși în focul veșnic, gătit lor încă de la 
început (Matei 25,41). 


Ce se înțelege prin cuvintele „văzutelor tuturor”? 


Sfânta Scriptură ne spune că la început Dumnezeu a făcut 
cerul și pământul (Facerea 1,1). Am văzut mai înainte că „cerul” 
din aceste cuvinte înseamnă lumea nevăzută a îngerilor. Pă- 
mântul înseamnă lumea văzută. Această lume văzută, adică 
pământul cu toate ale lui, era la început nevăzută și netocmită, 
adică fără formă (Facerea 1,2). 

Creând lumea, Dumnezeu a urmat o anumită ordine a 
făpturilor, ca să îngăduie acestora să se sprijine unele pe altele, 
în înţelesul că cele ce urmau nu puteau să apară fără cele 
dinainte. Astfel, Dumnezeu a făcut în ziua întâi lumina, fără 
de care nu este cu putinţă nici o lucrare și nici o creștere; în 
ziua a doua a făcut tăria sau cerul văzut; în a treia, adunarea 
apelor, uscatul și toate ierburile și plantele; în ziua a patra, 


* Mărturisirea Ortodoxă 1,21. 

luminătorii cerului, soarele, luna și stelele; în ziua a cincea, 
peștii și păsările; în ziua a șasea, animalele cu patru picioare, 
târâtoarele, tot felul de animale și la urmă pe om (Facerea 1,3-26). 
În ziua a șaptea Dumnezeu S-a odihnit de lucrările Sale. 
Ordinea aceasta, în virtutea căreia diferite feluri de viaţă și de 
făpturi apar într-o înlănţuire firească și necesară, începând cu 
lumina și terminând cu omul, arată adânca înțelepciune a 
Ziditorului. Sfinţii Părinți spun că omul a fost făcut în urma 
celorlalte lucruri pentru că se cuvenea să fie pregătită 
împărăţia și apoi să vină împăratul ei — omul“. Omul nu putea 
să apară decât atunci când toate cele trebuitoare vieții lui erau 
create. El nu putea veni în lume înainte de apariția vieții. 
Plantele şi toate celelalte animale trebuiau să apară înaintea 
lui. 

Pornirile cele rele ale făpturilor au fost de la început? 


Nu. Făpturile au fost curate, nevinovate şi nevătămătoare 
atunci când au fost zidite: „Și a privit Dumnezeu toate câte 
făcuse şi iată erau bune foarte” (Facerea 1,31). 


Ce ne descoperă Sfânta Scriptură despre 
facerea omului și starea lui dinainte de păcat? 


Sfânta Scriptură ne spune că în ziua a șasea, după ce a 
făcut toate celelalte ființe, Dumnezeu, în Sfânta Treime, a zis: 
„Să facem pe om după chipul Nostru și după asemănare” (Fa- 
cerea 1,26). „Și, luând Domnul Dumnezeu țărână din pământ, a 
făcut pe om și a suflat în faţa lui suflare de viaţă și s-a făcut 
omul ființă vie” (Facerea 2,7). 

Omul a fost făcut deci printr-un act special, din mâinile lui 
Dumnezeu, cum zice un prooroc: „Mâinile Tale m-au făcut și 


“ Pseudo-Vasile cel Mare, Despre facerea omului |, Migne, PG, XXX, 
col. 40C. 

m-au zidit” (lov 10,8). Aceasta arată cinstea deosebită dată de 
Dumnezeu omului. După ce existenţa lui a fost hotărâtă înainte 
de facerea lumii și la fel și stăpânirea lui asupra acesteia, 
Dumnezeu îi pregătește aducerea lui la existenţă și alcătuirea 
fiinţei lui“. 

Omul a fost făcut din pământ, având vârstă tânără, băr- 
bătească. 


Ce spune Sfânta Scriptură despre femeie? 


Dumnezeu a văzut că nu este bine să fie omul singur: „Și a 
făcut Dumnezeu pe om după chipul Său... a făcut bărbat și 
femeie” (Facerea 1, 27). „Și a făcut Domnul Dumnezeu coasta 
pe care a luat-o din Adam femeie şi a adus-o lui Adam. ȘI a zis 
Adam: «lată, aceasta-i os din oasele mele și carne din carnea 
mea; ea se va numi femeie, pentru că este luată din bărbatul 
săwy” (Facerea 2,22-23). 

Cea dintâi femeie, Eva, a fost făcută pentru continuarea 
neamului omenesc, așa cum tot cartea Facerea spune: „Și i-a 
binecuvântat Dumnezeu pe ei zicând: «Creșteți și vă înmulțiți 
și umpleți pământul...” (Facerea 1,28). Eva a fost făcută din 
coasta lui Adam, zice Sf. Efrem, ca să nu fie bănuială că 
altcineva a fost ziditorul femeii decât Dumnezeu. 


De ce Eva n-a fost făcută din aceeași ţărână ca Adam? 


Eva n-a fost făcută din țărână, ci din coasta lui Adam, 
pentru că în bărbat și în femeie este o singură fire trupească, un 
singur izvor al neamului omenesc. De aceea, de la început n-au 
fost făcuți pereche, bărbat, și femeie, sau doi bărbaţi, ori două 
femei, ci mai întâi bărbatul și apoi, din el, femeia”. 


* Sf. Grigorie de Nyssa, Despre facerea omului 3, Migne, PG, XLIV, 
col. 136A. 
“Sf. Ambrozie, Despre Rai 10,48, Migne, PL, XIV, col. 298. 


28 


Ce înseamnă chipul și asemănarea lui 
Dumnezeu în om? 


Chipul lui Dumnezeu în om este mănunchiul de puteri 
sufleteşti: rațiunea, voința, simțţirea, cu care omul se îndreaptă 
spre Dumnezeu printr-o activitate neobosită pentru desăvâr- 
șire, iar asemănarea lui Dumnezeu în om este înfăptuirea acestei 
desăvârşiri prin împreună-lucrarea harului dumnezeiesc cu si- 
linţele omului, în amănunt, chipul lui Dumnezeu înseamnă: 

1. Stăpânirea peste făpturile pământului, potrivit cuvântului 
Scripturii: „...umpleți pământul şi-l supuneți și stăpâniți peste 
peștii mării, peste păsările cerului, peste toate animalele, peste 
toate vietăţile care se mișcă pe pământ și peste tot pământul” 
(Facerea 1,28). „Micşoratu-l-ai pe dânsul (pe om) cu puţin față 
de îngeri, cu slavă şi cu cinste l-ai încununat pe el şi l-ai pus pe 
dânsul peste lucrul mâinilor Tale” (Ps. 8,5-6); 

2. Rațiunea și voia liberă în năzuinţa lor spre Dumnezeu, 
adevăr şi bine. 


După ce Dumnezeu a făcut pe om, unde l-a aşezat? 


După ce a făcut pe om, Dumnezeu l-a așezat în Rai și i-a 
pus hrana la îndemână, făcând „să răsară din pământ tot soiul 
de pomi, plăcuţi la vedere și cu roade bune de mâncat” 
(Facerea 2,9). În Rai se aflau și pomul vieții și pomul cunoș- 
tinței binelui și răului. 


Care era starea omului în Rai, înainte de păcat? 


În Rai, primul om era împodobit cu minte sănătoasă, inimă 
curată și voinţă liberă. EL însă nu era desăvârşit, căci desăvâr- 
șirea se câștigă prin încercare şi deprindere. Ea consta în curăția 
păstrată prin împreună-lucrarea chipului cu harul de la început. 
Firea omenească era înfrumuseţată prin părtășia ei cu Duhul 
Sfânt (Facerea 2,7). Numai această părtăşie îi asigura lumina 

sfințeniei și apropierea de Dumnezeu”. Mintea lui Adam era 
într-o continuă înălțare minunată spre Dumnezeu, trupul era 
liniștit, ferit de orice plăcere vinovată. Nu era încă în el fră- 
mântarea mișcărilor neorânduite. Sfinţenia primilor oameni nu 
era desăvârșită, dar ea nu era nici numai o stare de nepăsare și 
neștiință copilărească, așa cum pretind unii, ci o stare de ne- 
vinovăție și nerăutate”. 

Îmbrăcaţi în haina Duhului Sfânt, primii oameni n-aveau 
pofta trupului. De aceea nu simțeau nevoia de a se acoperi”. 
Ei se acopereau cu harul divin. S-au acoperit cu harul, adică 
cu acoperământul nemuririi, cât timp au fost aproape de 
Dumnezeu“. Adam și Eva trăiau în Rai ca îngerii, deci fără tre- 
buința îmbrăcămintei. Scriptura zice: „Adam și femeia lui erau 
amândoi goi și nu se rușinau” (Facerea 2,25). Neascultarea și 
păcatul nesăvârșindu-se încă, ei erau îmbrăcaţi în mărirea cea 
de sus. De aceea nu se rușinau. După călcarea poruncii însă, a 
venit rușinea și cunoașterea goliciunii”. 

Adam apare înzestrat cu o uimitoare ușurință de cunoas- 
tere și cu o înțelepciune deosebită. Din primele clipe ale facerii 
lui, el se înfățișează cu o minte ageră, ca unul care păstra în el 
lumina limpede și curată, dată lui de Dumnezeu, și-și menținea 
vrednicia neatinsă a firii“. Harul care, punea pe Adam în legă- 
tură cu Dumnezeu l-a înzestrat cu puterea ca el să dea nume 


% Sf. Chiril al Alexandriei, Despre Treimea Sfântă și de o ființă 4, Migne, 
PG, LXXV, col. 908. 

“ Mărturisirea Ortodoxă L, 23. 

Sf. Irineu, Contra ereziilor 3,22,4; 3,23,5, Migne, PG, VII, coll. 959, 963. 

“Sf. loan Damaschin, Omilia la smochinul uscat 3, Migne, PG, XCVI, 
col. 580. 

“Sf. loan Gură de Aur, Omilii la Facere 15,4, Migne, PG, LIII, col. 123. 

“Sf. Chiril al Alexandriei, Comentar la Ioan 1,9, Migne, PG, LXXIII, 
col. 128. 

făpturilor supuse lui: „Și a pus Adam nume tuturor animalelor 
și tuturor păsărilor cerului și tuturor fiarelor pământului” 
(Facerea 2,20). 

În limba, adică în puterea de a vorbi, pe care o capătă 
Adam odată cu zidirea lui, se arată firea raţională a omului”. 

Primii oameni, înainte de păcat, trăiau o viaţă fericită”. Ei 
n-au fost zidiți nici nemuritori, nici muritori, ci în stare de a 
ajunge la nemurire sau să moară, după ascultarea sau neascul- 
tarea lor faţă de porunca lui Dumnezeu”. 

Prin urmare, starea omului înainte de păcat era o stare de 
curăţie, de fericire, de cunoaștere, de putinţă de a nu muri, dar 
nu era o stare de desăvârşire deplină. Omul putea înainta spre 
această desăvârșire, după cum se și putea abate de la desăvâr- 
șire, folosindu-se de același mare dar, pe care Ziditorul l-a pus 
în el: libertatea. 


Cu ce scop a făcut Dumnezeu pe om? 


Dumnezeu a făcut pe om pentru ca acesta să se împărtă- 
şească de bucuria de a fi în preajma lui Dumnezeu şi de feri- 
cirea de a cunoaşte, de a iubi și de a slăvi pe Dumnezeu. El este 
încununarea întregii zidiri, este o lume în mic (microcosm), 
cum zic Sfinții Părinţi. Prin trupul său, el face legătura cu 
lumea, iar prin sufletul său, el face legătura cu Dumnezeu. 
Omul a fost făcut să fie făptura aleasă a slavei dumnezeiești”. 
Rostul său în Rai era să împlinească porunca lui Dumnezeu. 


“Sf. Grigorie de Nyssa, Contra lui Eunomiu 12, Migne, PG, XLV, col. 993. 

% Sf. Chiril al Alexandriei, Comentar la Romani 5,18, Migne, PG, 
LXXIV, col. 789. 

"Teofil al Antiohiei, Către Autolic 2,27, Migne, PG, VI, col. 1093. 

” Pseudo-Vasilie cel Mare, Despre facerea omului, Cuv. II,, Migne, 
PG, XXX, col. 4IC. 

Care este porunca lui Dumnezeu, de care Adam 
trebuia să asculte? 


Porunca pe care Dumnezeu a dat-o lui Adam era aceasta: 
„lar din pomul cunoștinței binelui și răului să nu mănânci, căci, 
în ziua în care vei mânca din el, vei muri negreșit!” (Facerea 
2,17). 


Adam și Eva au păzit această poruncă? 


Un timp au păzit-o. Dar din îndemnul diavolului în chip 
de șarpe și sub pornirea mândriei lor, Eva întâi, și Adam după 
ea, au mâncat din pomul oprit, călcând porunca lui Dumnezeu. 
Dumnezeu a blestemat pe șarpe, a prezis necazuri și suferințe 
primilor oameni, i-a scos afară din Rai, dar le-a făgăduit pe 
Mântuitorul (Facerea 3,15 și urm.). 


Cum se numește acest păcat al lui Adam? 


Acest păcat se numește păcatul strămoșesc, fiindcă își are 
originea în căderea protopărinților noștri prin neascultare față 
de porunca dată lor de Dumnezeu (Facerea 2,16-17; 3,6-19). 
Păcatul acesta a trecut la toți oamenii, cum spune Sf. Apostol 
Pavel: „Printr-un om (Adam) a intrat păcatul în lume” (Ro- 
mani 5,12). 


Cum se moștenește păcatul strămoșesc? 


Aceasta este o taină mare. Ceea ce se poate spune este că 
păcatul acesta, pe care-l moștenim din tată în fiu, prin nașterea 
firească”, nu ni se socotește ca păcat al nostru, personal, ci ca 
o stare păcătoasă, ca o înclinare spre păcat, izvorâtă din căl- 
carea poruncii dumnezeiești şi care este egală cu păcatul, în 
fața legii lui Dumnezeu”. Pentru că această stare păcătoasă este 


*Didim, Contra maniheilor 8, Migne, PG, XXXIX, col. 1096. 
“H. Andrutsos, Dogmatica Bisericii Ortodoxe, trad. Pr. D. Stăniloae, 
p. 170. 

egală cu păcatul însuși, Biserica a rânduit botezul copiilor, 
care nu au păcatele celor vârstnici, dar moștenesc aplecarea 
spre păcat, care vine de la Adam (Facerea 7,20; II Cronici 
6,36; lov 4,17-19; 14,4; 15,14-16; 25,4; Ps. 13,1-3; 50,6; 
52,2-4; 57,3-4; Proverbe 20,9; Eccl. 7,20; Sirah 25,23.27; 
Rom. 3,10-12; 5,12-19; Iacov 3,2; 1 loan 1,8). 


Care au fost urmările păcatului strămoșesc? 


Păcatul strămoșesc a adus primilor oameni pierderea ha- 
rului lui Dumnezeu, adică ruperea legăturii cu Dumnezeu, cu ei 
înșiși şi cu lumea”. 

Acest păcat a mai adus slăbirea chipului lui Dumnezeu în 
om, prin întunecarea în parte a puterilor sufletului și prin în- 
clinarea mai mult spre rău decât spre bine. Mintea se mișcă 
greu, deosebește anevoie cele ce are de cunoscut și mai mult 
se depărtează decât se apropie de luminile curate ale Duhului. 
Ea nu mai vede decât anevoie pe Dumnezeu”, privește mai mult 
spre lucrurile pieritoare, legate de viaţa trecătoare. Dar această 
slăbire nu înseamnă ștergerea sau stingerea completă a chipu- 
lui lui Dumnezeu în om. Omul n-a murit cu totul pentru cele 
dumnezeieşti. EI s-a îmbolnăvit. Chipul lui Dumnezeu în el a 
slăbit, s-a întunecat. 

Prin păcatul strămoșesc, primii oameni au pierdut sfințe- 
nia, curăția și putinţa de a nu muri”. Pierzând harul, ei au pierdut 
și roadele harului. Dacă ar fi ascultat porunca dumnezeiască, 
Adam și-ar fi asigurat, cu ajutorul lui Dumnezeu, putinţa de a 


%H. Andrutsos, op. cit., pp. 160, 166; Sf. Ciprian, Despre bunul 
răbdării 19, Migne, PL, IV, col. 634. 

“Sf. loan Damaschin, Omilie la smochinul uscat 3, Migne, PG, XCVI, 
col. 580. 

” Sf. Chiril al Alexandriei, Comentar la Scrisoarea către Romani 5,18, 
Migne, PG, LXXIV, col. 789. 

nu muri, la care ar fi contribuit și pomul vieţii, de care el nu s-a 
putut folosi, fiindcă a fost scos din Rai (Facerea 3,22-23). 

Prin păcatul lor, primii oameni și-au pierdut liniștea 
desăvârşită a trupului, căci păcatul a trezit în ei pofta cărnii. 
Despărțiţi de cele veșnice și lunecând spre pieire, trupurile lor 
s-au deschis plăcerilor și necurățiilor. Firea întreagă s-a îmbolnăvit 
de păcat „prin neascultarea unuia singur”. Pierzând harul care-i 
acoperea, ei au fost dezbrăcaţi de înălțarea spre Dumnezeu și 
de privirea directă a lui Dumnezeu. 

Pedeapsa cea mai mare a păcatului a fost moartea, care, 
după Sfântul Apostol Pavel, este „plata păcatului” (1 Corinteni 
15,22); moartea, cu cele trei trepte ale ei: trupească, sufle- 
tească şi veşnică. Dumnezeu Însuși a vestit primilor oameni că 
vor muri, dacă nu vor asculta porunca (Facerea 2,17). Neas- 
cultând-o, pedeapsa lor a fost moartea”. Nu trebuie să se creadă 
că Adam şi Eva şi-au atras această pedeapsă pentru că au mâncat 
dintr-un anumit pom purtător de nenorociri şi de moarte, ci 
numai pentru că au călcat porunca dumnezeiască“. 


După facerea lumii, Dumnezeu Se îngrijește de ea? 


Dumnezeu Se îngrijește de lume. Această lucrare prin care 
Dumnezeu Se îngrijește de lume se numeşte pronie sau provi- 
denţă. Prin pronie, Dumnezeu păstrează lumea în totalitatea ei 
și fiecare lucru și ființă în parte, le ocrotește și le îndreaptă, prin 
diferite mijloace, spre scopurile pentru care au fost create. Pronia 
sprijină orice lucrare bună. De ea ţine profeția în Vechiul Testament 


* Sf. Chiril al Alexandriei, Comentar la Scrisoarea către Romani 5,8, 
Migne, PG, LXXIV, col. 789. 

”'Teofil al Antiohiei, Către Autolic 2,25, Migne, PG, VI, col. 1092; 
Sf. Metodiu de Olimp, Banchetul celor 10 fecioare, Cuv. 3,6, Migne, PG, 
XVIII, col. 69; Sf. Atanasie, Despre Întruparea Cuvântului 4,5, Migne, 
PG, XXV, col. 104. 

“Teofil al Antiohiei, op. cit., 2,25 CA, 8, col. 124. 

și planul mântuirii. Ea se arată în toate lucrurile lumii, de la 
cele mai mici până la cele mai mari, pe care Dumnezeu le 
cunoaște și le îngrijește“, cum ne spune Mântuitorul Însuși: 
„Priviţi la păsările cerului, că nici nu seamănă, nici nu seceră, 
nici nu adună în jitnițe, și Tatăl vostru Cel ceresc le hrănește” 
(Matei 6,26). „Au doar nu se vând două vrăbii pentru un ban? 
ȘI nici una dintre ele nu va cădea pe pământ fără știrea Tatălui 
vostru.” (Matei 10, 29) „Dumnezeu”, zice Sfântul loan Gură de 
Aur, „nu numai că a adus la lumină zidirea, dar după ce a 
adus-o, o îngrijește. De zici îngeri, de zici arhangheli, de zici 
puterile cele de sus, de zici toate cele văzute și nevăzute, toate 
acestea se bucură de pronia Lui. Fără această lucrare ele se 
duc, se scurg şi pier."* Iar Clement Alexandrinul zice: „Înfăţi- 
șarea, ordinea și măiestria lucrurilor văzute ne arată pronia 
dumnezeiască”. 

Prin pronie, Dumnezeu nu numai că păstrează, dar și con- 
duce lumea spre mai multă viață (loan 10,10), spre desăvâr- 
șirea și transfigurarea întregii creaţii (Evrei 2,5)*. Sf. Efrem 
Sirul scrie despre pronie astfel: „Am văzut case şi m-am gândit 
la gospodar. Am văzut lumea și am înţeles pronia. Am văzut 
corabie fără cârmaci scufundându-se. Am văzut faptele oame- 
nilor neisprăvind nimic fără Dumnezeu, Care le conduce. Am 
văzut cetăți şi republici deosebite în constituția lor și am înţeles 
că toate există prin rânduiala lui Dumnezeu. Turma este de la 
păstor, iar creșterea tuturor pe pământ este de la Dumnezeu””. 

Prin pronie, Dumnezeu oprește răul şi îl întoarce spre 
bine, cum ne spune Mărturisirea lui Dositei: „Cele rele le știe 


*' Mărturisirea Ortodoxă 1,30. 

“* Sf. Ioan Gură de Aur, Despre Cel de o fiinţă, contra Anomeilor 12, 
Migne, PG, XLVIII, col. 810. 

“ Clement Alexandrinul, Covoare 5,1,6,2, Migne, PG, IX, col. 16. 

“Sf. Grigorie Teologul, La Sf. Botez 45, Migne, PG, XXXVI, col. 424. 

* Sf. Efrem Sirul, Mustrarea de sine, Assemanni Graece I, p. 123. 

mai dinainte și le îngăduie Dumnezeu, dar El nu Se îngrijește 
de ele, pentru că nici nu le-a făcut. Dar odată întâmplate, ele 
sunt îndreptate spre ceva folositor de către nesfârșita bunătate, 
care, fără să le fi făcut, le îmboldește spre mai bine cât este în 
puterea acestora”. 

Dumnezeu păstrează și conduce lumea, conlucrând cu 


puterile făpturilor, nu fără ele. 


* Mărturisirea lui Dositei 5, Mihălcescu, Bekenntnisse..., p. 162. 

Invățătura despre 
Dumnezeu-Fiul 


Care sunt articolele din Simbolul credinţei despre 
Dumnezeu-Fiul? 


Articolele din Simbolul credinţei despre Dumnezeu-Fiul 
întrupat sunt: art. II — art. VII. 


Ce ne învaţă aceste articole privite laolaltă? 


Ele ne vorbesc despre cea mai mare și mai minunată faptă 
a iubirii lui Dumnezeu faţă de noi. Ele ne spun că Cel ce ne-a 
mântuit pe noi este Însuși Fiul lui Dumnezeu, iar mântuirea 
ne-a înfăptuit-o prin întruparea Sa ca om, prin învățătura și 
prin moartea Sa pe Cruce şi învierea din morți, după care S-a 
înălţat la ceruri întru slavă, de-a dreapta Tatălui. 

Multă iubire ne-a arătat Dumnezeu și prin facerea lumii și 
a oamenilor, despre care ne vorbește articolul I din Simbolul 
credinţei. Dar dovada cea mai mare a iubirii nemărginite ce 
ne-o poartă ne-a arătat-o prin aceea că pe Însuşi Fiul Său L-a 
trimis în lume, ca om, și L-a dat morții pe Cruce „pentru noi, 
oamenii, și pentru a noastră mântuire”. 

Despre această iubire ne spune chiar Fiul lui Dumnezeu, 
Cel ce a venit în lume: „Că așa a iubit Dumnezeu lumea, încât 
și pe Fiul Său Cel Unul-Născut L-a dat, ca tot cel ce crede întru 
EI să nu piară, ci să aibă viaţă veșnică” (loan 3,16). 

Iar Sfântul Atanasie spune: „Fiindu-l milă de neamul nostru 
și înduioșându-Se de slăbiciunea noastră și mișcat de stricăciunea 

noastră și nesuferind stricăciunea morții asupra noastră, ca să 
nu piară ceea ce a făcut și ca să nu se zădărnicească lucrarea Tatălui, 
Îşi ia trup, și acesta nu deosebit de al nostru..., şi dă morţii 
propriul Său trup”. 


Aveau oamenii trebuință de această întrupare? 


Aveau neapărată trebuință. Am văzut că prin neascultarea 
lui Adam a pătruns păcatul și moartea în toți oamenii. Păcatul 
acesta pusese o dușmănie (Rom. 5,10) între ei și Dumnezeu, fiind 
toți „fii ai mâniei” (Efes. 2,3; Rom. 5,9), căci îi înrăise și le 
slăbise puterea de a face binele, încât, în loc de a face binele 
pe care-l voia Dumnezeu și îl cerea cugetul lor, făceau mereu 
răul. Din această pricină, cugetul îi mustra necontenit. lar aceasta 
era un semn că Însuși Dumnezeu era nemulțumit. Dar Dumne- 
zeu Își arăta nemulțumirea şi prin pedepsele ce le aducea peste 
oameni. Căci nu putea lăsa păcatul neosândit (Rom. 5,18). De 
altfel, însuşi păcatul pe care îl făceau oamenii producea în ei griji, 
boli și necazuri, iar între oameni, pizmă, ură, ceartă și războaie. 

Pe deasupra tuturor, Dumnezeu a pedepsit însă păcatul cu 
moartea (Rom. 5,12), ca să nu fie „răutatea fără de moarte” 
(Molitva la morți). Toţi mureau și prin moarte se duceau la 
moartea veşnică, adică la chinurile fără de sfârșit. 

Dar aceasta era o stare prea chinuitoare și nu putea fi răbdată 
nici de iubirea lui Dumnezeu. Se cerea mântuirea omului din 
ca. 


Nu puteau să-și dea oamenii înșiși mântuirea 
din această stare? 


Nu puteau. Căci, deși ei sufereau de răul care-i stăpânea, 
nu puteau scăpa de el, firea lor era slăbită de păcat, erau robii 


“Sf. Atanasie, Despre Întruparea Cuvântului, cap. 8, trad. Gh. Popescu- 
Pietrile, București, 1905, p. 29; Sf. Atanasie cel Mare, Scrieri, partea |, 
trad. Pr. Prof. D. Stăniloae, București, 1987, p. 99. 

păcatului. Această stare chinuitoare o descrie Sf. Apostol Pavel 
astfel: „Nu fac binele pe care-l voiesc, ci răul pe care nu-l 
voiesc, pe acela îl săvârșesc. Iar dacă fac ceea ce nu voiesc eu, 
nu eu fac aceasta, ci păcatul care locuiește în mine” (Rom. 
7,19-20). Nici un om nu-i putea mântui pe ceilalți de păcat, căci 
fiecare era „rob legii păcatului” (Rom. 7,23), şi nu se putea 
scăpa nici pe sine însuși din această robie. Ei nu puteau face 
aceasta nici toți la un loc. Iată ce spune Sfântul Atanasie: „Căci 
după ce toți au fost loviți în suflet și tulburaţi de înșelăciunea 
diavolească şi de deșertăciunea idolilor, cum era cu putință ca 
omul să întoarcă sufletul şi mintea oamenilor? Dar poate să 
zică cineva că lumea întreagă ar fi putut face aceasta. Dar dacă 
lumea ar fi putut, nu s-ar fi făcut atâtea mari rele. Căci lumea 
exista și totuși oamenii se tăvăleau în atâtea mari rele”"*. 


Nu-i putea mânțui Nici măcar vreun înger? 
Trebuia să vină Însuși Fiul lui Dumnezeu? 


Nu-i putea mântui nici un înger. Întâi, pentru că împăca- 
rea cu Dumnezeu trebuia să fie o faptă la care să ia parte Însuși 
Dumnezeu. Al doilea, pentru că oamenii trebuiau să fie scăpaţi 
şi de moarte. lar moartea nu putea fi înlăturată decât prin viața 
fără de sfârşit, care este numai la Dumnezeu. Numai Dumne- 
zeu a putut da prima dată viaţă oamenilor; numai EI o putea da 
și a doua oară. Sfântul Atanasie spune: „Nu era cu putinţă nici 
prin îngeri, deoarece ei nu sunt chipuri după care omul să fie 
creat după asemănarea lor. De aceea, Cuvântul lui Dumnezeu 
a venit în persoană, ca unul care este chipul Tatălui, ca să 
poată reînnoi pe omul cel creat după chipul Lui”. 


% Sf. Atanasie, Despre Întruparea Cuvântului, cap. 14, trad. cit., p. 29. 
“” Ibidem, cap. 13, după Sf. Atanasie cel Mare, Scrieri, Partea I, trad. Pr. 
Prof. D. Stăniloae, București, 1987, p. 107. 

Dar nu putea să facă aceasta Fiul lui Dumnezeu 
stând în cer şi nefăcându-Se om? 


Dumnezeu, în înțelepciunea Sa, a socotit că nu este potrivit 
să mântuiască pe oameni de departe. Aceasta pentru foarte 
multe motive, dintre care mai importante sunt trei. 


Care este primul din aceste motive? 


Primul motiv este că dreptatea cerea ca, precum un om a 
călcat legea ascultării de Dumnezeu, un Om se cădea să și 1s- 
păşească, împlinind această lege prin ascultare și plătind cu 
viața Sa nevinovată călcarea celorlalți: „Precum prin neascul- 
tarea unui om s-au făcut păcătoși cei mulți, tot așa și prin as- 
cultarea Unuia, se vor face drepți cei mulţi” (Rom. 5,19). Trebuia, 
cu alte cuvinte, ca împăcarea între Dumnezeu și om să se facă 
nu numai prin fapta lui Dumnezeu, ci și a omului. Sfântul 
Grigorie de Nyssa spune: „După ce moartea intrase în lume 
prin neascultarea unui om, a fost izgonită prin ascultarea altui 
Om. lată pentru ce S-a făcut ascultător până la moarte: ca să 
vindece prin ascultare păcatul neascultării şi să nimicească prin 
învierea Sa moartea, care intrase în lume prin neascultare””. 

De aceea S-a făcut Fiul lui Dumnezeu şi om, ca să lucreze 
în numele oamenilor, dar fapta Lui, ca a Celui ce era și Dum- 
nezeu, să aibă un preț care să covârșească vina tuturor oame- 
nilor. „Cel ce a murit pentru noi”, spune Sfântul Chiril al leru- 
salimului, „nu era de un preţ mic; nu era o oaie necuvântă- 
toare, nu era un om de rând, nu era nici un înger, ci Dumne- 
zeu, făcut om. Fărădelegea păcatului nu era așa de mare pe cât 
dreptatea Celui mort din pricina noastră; nu am păcătuit așa de 


“Sf. Grigorie de Nyssa, La întâmpinarea Domnului, Migne, PG, XLVI, 
col. 729. 

mult cât prețuia dreptatea Celui ce Și-a pus sufletul pentru 
noi”. 

Luând firea noastră și ținând-o curată și împlinind cu ea legea 
ascultării de Dumnezeu și ispășind cu sângele ei vărsat pe Cruce 
călcarea oamenilor, a scăpat-o de osândă şi ne-a împăcat cu 
Dumnezeu. „Vrăjmași fiind”, zice Sfântul Apostol Pavel, „ne-am 
împăcat cu Dumnezeu prin moartea Fiului Său” (Rom. 5,10 și 
II Cor. 5,18). Firea noastră, care înainte avea în ea urâțenia 
neascultării şi era purtată de cei ce erau dușmani lui Dumne- 
zeu, a ajuns acum firea curată a Fiului Său preaiubit. Privind 
cu iubire la Fiul Său, Dumnezeu privea cu iubire și la firea 
noastră pe care o purta EI. Iubind pe Fiul Său, Cel ce S-a făcut 
ascultător până la moarte, Dumnezeu iubea totodată pe om. 
Dumnezeu nu mai vedea acum firea noastră ca pe cea care a 
călcat legea şi drept urmare trebuie să moară, ci ca pe firea 
care a ispășit călcarea legii și este vrednică să se împărtășească 
de viaţă. Și iubirea lui Dumnezeu faţă de firea noastră, purtată 
de Fiul Său, avea să se răsfrângă asupra tuturor celor ce purtau 
această fire şi se lipeau prin credință de Fiul Său. De aceea 
spune Sfântul Apostol Pavel că în Fiul lui Dumnezeu „avem 
răscumpărarea prin sângele Lui, adică iertarea păcatelor” și că 
„printr-Însul a binevoit să împace toate cu Sine, făcând pace 
prin sângele Crucii Lui”. Sau și mai limpede: „Și pe voi, care 
erați oarecând înstrăinaţi și vrăjmași cu mintea voastră către 
lucrurile rele, de acum v-a împăcat prin moarte, în carnea 
trupului Lui, ca să vă pună pe voi sfinți și fără de prihană și 
nevinovaţi înaintea Sa” (Col. 1,14.20-22). 

Iubindu-ne acum Dumnezeu întru lisus Hristos, ne face 
parte de aceeași moștenire a bunătăţii Sale, de care Se 
împărtășește lisus Hristos ca Fiu al Său, socotindu-ne și pe noi 


” Sf. Chiril al lerusalimului, Catehezele 13,33, trad. Pr. D. Fecioru, Bu- 
curești, 1945, vol. II, p. 349. 

ca pe niște fii ai Săi: „lar dacă suntem fii, suntem și moşteni- 
tori, moştenitori ai lui Dumnezeu și împreună-moștenitori cu 
Hristos, dacă pătimim împreună cu EI, ca împreună cu El să ne 
și preamărim” (Rom. 8,17). 


Dar al doilea motiv al Intrupării care este? 


Al doilea motiv pentru care S-a întrupat Fiul lui Dumnezeu 
a fost ca să ne arate că dragostea Lui faţă de noi este așa de 
mare, că El nu mai stă departe de noi, ci Se face om ca noi, ia 
firea noastră și vine între noi ca să vorbească cu noi în graiul 
nostru şi să ne învețe faţă către față, nu prin alţii, ca în Vechiul 
Testament. El voia astfel să ne câștige şi mai mult inima, prin 
dragostea Sa, şi să ne dea pildă văzută de cum trebuie să se 
poarte un om adevărat ca să placă lui Dumnezeu. Și El nu S-a 
făcut om numai pentru o vreme, ci pentru vecii vecilor, rămâ- 
nând în legătură cu noi și arătând cât de mult preţuiește și iu- 
beşte pe oameni. „Mântuitorul a venit”, spune Sfântul loan 
Damaschin, „ca să Se facă părtaș firii noastre, ca să ne înveţe 
prin pildele Sale calea virtuții, ca să ne scape de stricăciune 
prin comuniunea cu viața, făcându-Se începătura învierii 
noastre. "* 


Care este al treilea motiv al Intrupării? 


Al treilea motiv se vede chiar din cuvintele de mai sus ale 
Sfântului loan Damaschin. Fiul lui Dumnezeu S-a mai întru- 
pat ca, unind firea noastră cu firea Sa dumnezeiască, făcând-o 
firea Lui Însuşi, ea să nu mai poată să se depărteze de Dum- 
nezeu, să nu mai poată să lucreze împotriva Lui, ca acest 
templu să nu se mai poată ruina, ci să fie de-acum mereu plin 
și străbătut de Dumnezeu. Altfel ar fi fost cu putinţă ca firea 
noastră, odată mântuită, iarăși să se piardă. În același timp, 


” Dogmatica, Cartea a IV-a, cap. 4, trad. Pr. D. Fecioru, 1938, p. 239. 

numai așa a putut să scape cu adevărat și pentru totdeauna 
firea omenească de stricăciune şi de moarte, unind-o strâns cu 
Sine Cel ce era izvorul nestricăciunii și al nemuririi. Prin firea 
noastră zidită acum în Dumnezeu, toți putem fi „zidiți întru 
Hristos” (Efes. 2,10). Noi putem adică acum să stăm mai ușor, 
dacă vrem, în legătură cu Fiul lui Dumnezeu, căci El e și om 
ca noi, nu numai Dumnezeu. lar stând prin credință și prin 
dragoste în legătură cu EI, ne aflăm zidiți în El, împreună cu 
firea Sa omenească, aflată în El. De aceea spune Sfântul 
Apostol Pavel că precum în Fiul lui Dumnezeu au fost zidite și 
așezate toate la început, când s-au făcut, cu atât mai mult 
acum, luând El firea noastră, ne așază iarăși în EI şi mai deplin, 
pe toți cei ce vrem. Drept aceea ne îndeamnă: „Întru EL să 
umblaţi, înrădăcinaţi și zidiţi fiind într-Însul” (Col. 2,6-7). 

Sf. Chiril al Alexandriei înfățișează motivul al treilea 
astfel: „Cum putea omul de pe pământ, căzut în moarte, să se 
întoarcă la nestricăciune? Era nevoie ca trupul muritor să se 
împărtășească din puterea de viaţă a lui Dumnezeu. Iar puterea 
dătătoare de viaţă a lui Dumnezeu-Tatăl este Cuvântul Cel 
Unul-Născut””*. 


Dacă numai Fiul lui Dumnezeu făcut om putea să 
mântuiască omenirea de păcat și de moarte, de ce 
nu S-a făcut mai curând om? De ce a lăsat Dumnezeu 
să treacă un timp atât de îndelungat de la căderea 
lui Adam până la trimiterea Fiului Său? 


Era trebuinţă de o pregătire a oamenilor ca să primească 
pe Mântuitorul, atunci când va veni. Căci nu ajungea ca Mân- 
tuitorul să vină şi să moară pentru oameni. Trebuia ca şi ei să-L 
primească cu credință. Altfel nu se putea înfăptui mântuirea 
lor. Şi anume, trebuiau pregătiți ca să poată crede că lisus 


% La Luca 5,19, Migne, PG, LXXIII, col. 908. 

Hristos este Fiul lui Dumnezeu Cel întrupat și că numai prin 
EI se pot mântui. 


Cum s-a făcut această pregătire? 


În două feluri: întâi, prin creşterea răului şi deodată cu 
aceasta a convingerii oamenilor că nu se pot mântui prin pu- 
terile lor; al doilea, prin sporirea veștilor de la Dumnezeu că le 
va trimite un Mântuitor și că Mântuitorul Acesta va fi chiar 
Fiul Său. Şcoala aceasta de pregătire a făcut-o Dumnezeu în 
alt chip cu poporul evreu. Pe păgâni i-a pregătit pe calea firii, 
pe evrei pe o cale mai presus de fire, într-un chip mai lămurit, 
ca din învățătura dată lor să tragă folos și popoarele păgâne. 
Cum au fost pregătiți păgânii și evreii prin 
creșterea răului și a convingerii că nu se pot mântui 
prin puterile lor? 


Păgânii şi evreii au fost pregătiți în primul rând prin aceea 
că 1-a lăsat să sporească în păcat. Dacă ar fi vrut Dumnezeu să-i 
mântuiască pe oameni îndată după cădere, poate că ei nu și-ar fi dat 
seama de toate nenorocirile ce le aduce cu sine păcatul. Pe 
lângă aceasta, la început oamenii ar fi crezut că pot scăpa de 
rău numai prin puterile lor şi că n-au trebuință de Dumnezeu. 
A trebuit să li se lase mii de ani, ca, pe de o parte, să guste 
toată otrava răului și să se scârbească de el, pe de alta, să vadă 
că toate încercările lor de a scăpa de rău sunt zadarnice. Aşa au 
căzut popoarele păgâne în cele mai grele rătăciri, închinându-se 
la dobitoace şi la pietre și aducându-le jertfe vieți omenești. 
Evreii, cu toate că erau călăuziți îndeaproape de Dumnezeu, se 
abăteau şi ei tot mai tare spre rău. Când s-a înmulțit răul, 
Dumnezeu le-a dat Legea pe muntele Sinai (Ieșirea, cap. 20), 
ca să le arate limpede cum trebuie să vieţuiască. Dar, din cauza 
păcatului din ei, în loc să asculte de Lege, se încăpățânau și 
mai tare să o calce, încât legea li s-a făcut spre înmulţirea 

păcatului. „Pentru călcările de porunci a fost adăugată legea”, 
zice Sfântul Apostol Pavel (Gal. 3,19), și tot el zice: „Păcatul 
luând îndemn prin poruncă, m-a amăgit și m-a omorât prin ea” 
(Rom. 7,11). 

Legea era bună și sfântă, și totuși ea s-a făcut omului spre 
moarte. „Păcatul, ca să se arate păcat, prin ce era bun mi-a adus 
moartea, ca să se facă peste măsură de păcătos păcatul prin 
poruncă” (Rom. 7,13). Înmulțindu-se păcatul, omul își dădea 
seama că nici prin Lege nu se poate mântui, măcar că este de 
la Dumnezeu. Legea nu-l putea ajuta, pentru că prin ea Dum- 
nezeu îi arăta numai care este binele, nu-i dădea și ajutorul Său 
ca să-l împlinească, ci îl lăsa pe om la puterile lui. 

Nu-i dădea Dumnezeu ajutorul Său, pentru că omul nu l-ar 
fi primit, deoarece se încredea încă în puterile lui. De aceea, 
Dumnezeu îl lăsa în mândria că se poate mântui singur, că 
poate împlini singur poruncile Legii. Dar cu cât Legea arăta 
mai limpede înălțimea binelui, cu atât omul își dădea seama că 
este mai departe de EI, că este mai păcătos. Acest lucru îl vedea 
evreul cu ajutorul Legii scrise pe tablele Legii, iar păgânul, cu 
ajutorul Legii scrise în inima sa, cu ajutorul conștiinței. „Văd 
cele bune”, zice un poet păgân, „le admit, dar fac totdeauna 
cele rele”. Și așa, prin Lege, pe de o parte se înmulţea păca- 
tul, pe de alta omul își da tot mai mult seama de neputinţa lui 
de a se mântui de păcat și, în loc de a se mai încrede în puterile 
lui, era tot mai convins că numai Dumnezeu Însuși, prin 
puterea, adică prin harul Lui, îl poate mântui. Iată de ce Sf. Apostol 
Pavel zice: „Căci Legea n-a desăvârșit nimic, iar în locul ei își 
face cale o nădejde mai bună, prin care ne apropiem de 
Dumnezeu” (Evr. 7,19). 


” Ovidiu, Video meliora proboque deteriora sequor (Metamorfoze, 
VII 20-21). 


45 


Cum a pregătit Dumnezeu pe oameni, prin veștile 
ce li le da, că va veni El Insuși să-i mântuiască? 


Prima făgăduință pe care a dat-o Dumnezeu oamenilor că 
le va trimite un Mântuitor a fost îndată după cădere. Era prima 
lor mângâiere în nenorocirea ce i-a ajuns. Dumnezeu îi spune 
șarpelui că cineva se va naște din femeie, care-i va zdrobi capul: 
„Dusmănie voi pune între tine și femeie, şi între sămânța ta și 
sămânţa ei; aceasta va zdrobi capul tău, iar tu îi vei înțepa căl- 
câiul” (Facerea 3,15). 

Dar veşti tot mai limpezi despre Mântuitorul, Care avea să 
vină, le dă Dumnezeu evreilor prin proorocii Vechiului Testa- 
ment, căci pe vremea lor se înmulţise și răutatea între oameni. 
De aceea proorocii, plângând și suferind, ziceau: „Cine va da 
din Sion mântuirea?” (Ps. 13,7), sau se rugau: „Doamne, pleacă 
cerurile și Te pogoară” (Ps. 143,5). Dumnezeu, milostivindu-Se 
de această rugăciune, spune oamenilor: „Va veni îndată în templul 
Său Domnul, pe Care ÎL căutați” (Maleahi 3,1) sau: „Așa vor- 
bește Domnul Dumnezeu, Care strânge pe cei risipiţi ai lui 
Israel: „Voi mai strânge și alte neamuri la cei strânși acum din 
el” (Isaia 56,8). 

Şi ca lumea să-L cunoască atunci când va veni, Domnul dă 
foarte multe semne după care va putea fi cunoscut. El nu va 
veni cu asprime, ci blând și smerit, călare pe mânz de asin: 
„Bucură-te foarte, fiică a Sionului, veseleşte-te, fiica lerusali- 
mului, căci, iată, împăratul tău vine la tine drept și biruitor; 
smerit și călare pe asin, pe mânzul asinei” (Zah. 9,9). Va veni 
nu ca să domnească asemenea împăraților pământești, ci ca să 
elibereze prin sângele Său pe cei robiți păcatului: „ar pentru 
tine, pentru sângele legământului (Testamentului) tău, voi da 
drumul robilor tăi din fântâna fără apă” (Zah. 9,11). 

Smerenia întru care va veni, pătimirea şi moartea Lui pentru 
păcatele altora le prevestește proorocul Isaia în toată amănun- 
timea: „Și L-am văzut pe EI fără chip și fără frumusete... Și 

păcatele noastre le poartă și pentru noi rabdă durere..., iar EI S-a 
rănit pentru păcatele noastre şi a pătimit pentru fărădelegile 
noastre, certarea împăcării noastre pre Dânsul şi cu rana Lui 
noi toți ne-am vindecat... Şi chinuit a fost, dar El S-a supus și 
nu Și-a deschis gura Sa; ca un miel spre junghiere S-a adus și 
ca o oaie fără de glas înaintea celor ce-o tund, așa nu Şi-a des- 
chis gura Sa. Că s-a luat de pe pământ viaţa Lui şi pentru fără- 
delegile poporului meu a fost adus la moarte” (Isaia 53,2.4- 
5.7-8). 

Chiar și timpul și locul venirii Mântuitorului au fost prezise 
de prooroci. Proorocul Daniel a prezis că: „De la ieşirea poruncii 
ca iarăși să se zidească Ierusalimul”, adică de la anul 457 î.Hr. 
și până „se va sfârși păcatul și se vor șterge fărădelegile” (9,24-25), 
vor trece 70 de săptămâni de ani, adică 490 de ani, răstimp 
care tocmai bine s-a împlinit la anul 33 după Hristos, când Mân- 
tuitorul a zdrobit puterea păcatului, prin moartea pe Cruce. lar 
proorocul Miheia a prezis că Mântuitorul Se va naşte în Betleem 
(Miheia 5,1). S-a prezis apoi, prin Isaia Proorocul, şi chipul 
mai presus de fire al nașterii Mântuitorului din fecioară: „lată, 
Fecioara va lua în pântece și va naște fiu şi vor chema numele 
Lui Emanuil” (adică Dumnezeu cu noi) (Isaia 7,14). De ase- 
menea că El Se va naște după trup din sămânţa lui David: „O 
dată M-am jurat pe sfinţenia Mea: Oare voi minți pe David? 
Seminţia lui va rămâne în veac și scaunul lui ca soarele înaintea 
Mea și ca luna întocmită în veac” (Ps. 88,35-36). 

Toate aceste proorocii aveau să ajute credința oamenilor 
prin faptul că ele s-au împlinit în lisus Hristos. 

Pentru ca oamenii să poată primi pe lisus Hristos ca Dum- 
nezeu, mai trebuia ca Dumnezeu să-i ridice din credința lor 
rătăcită în mulți idoli la credinţa într-un singur Dumnezeu, 
atotputernic și iubitor, dar Care are un Fiu nedespărțit de EI, 
după ființă. 

Cum au fost ridicaţi oamenii la această credinţă 
într-un singur Dumnezeu, Care are însă un Fiu? 


În credința într-un singur Dumnezeu a fost crescut cu grijă 
poporul evreu, ca prin el să fie sădită, cu vremea, această 
credință și la celelalte popoare. Încet, ca să nu-i fie primejduit 
credinţa într-un singur Dumnezeu, i s-a tălmăcit apoi popo- 
rului evreu, prin prooroci, că Dumnezeu Cel Unul are un Fiu, 
Care va veni să mântuiască lumea, și un Duh Sfânt. La facere, 
Dumnezeu grăiește către celelalte persoane dumnezeiești: „Să 
facem om după chipul și asemănarea Noastră”, adăugând 
îndată: „Și a făcut Dumnezeu pe om, după chipul Său; după 
chipul lui Dumnezeu l-a făcut” (Facerea 1,26-27), ca să arate că 
cele trei Persoane sunt o singură ființă dumnezeiască. Tot același 
tâlc îl are şi arătarea lui Dumnezeu la stejarul lui Mamwri, în 
chipul celor trei călători (Facerea 18,2). David cunoaște apoi 
lămurit că Dumnezeu are un Fiu, când vede pe Domnul (Dum- 
nezeu-Tatăl) zicând Domnului Său (lui Dumnezeu-Fiul): „Sezi 
de-a dreapta Mea până ce voi pune pe vrăjmaşii Tăi aşternut 
picioarelor Tale” (Ps. 109,1), sau când aude pe Dumnezeu- 
Tatăl zicând către Dumnezeu-Fiul: „Fiul Meu ești Tu, Eu 
astăzi Te-am născut. Cere de la Mine și-[i voi da neamurile 
moștenirea Ta. Şi stăpânirea Ta, marginile Pământului” (Ps. 2,7-8). 

Prin înrâurirea evreilor, care de la robia babilonică erau 
împrăștiați printre toate popoarele, şi prin călăuzirea tainică a 
Cuvântului lui Dumnezeu, s-au ridicat apoi și din celelalte 
neamuri mulți filosofi, la ideea că există un singur Dumnezeu 
și Cuvântul sau Rațiunea Lui lucrează în lume, cu deosebire în 
mintea oamenilor luminaţi. 

Astfel, aproape de venirea Mântuitorului, lumea se afla în 
starea ciudată că, pe de o parte, cu mintea, se ridicase la ideea 
unui singur Dumnezeu atotputernic şi plin de iubire faţă de oa- 
meni, Care avea să trimită pe cineva de la Sine, pentru mântuirea 

lumii, iar pe de alta, cu viaţa, se afla în cea mai mare decădere 
și neputinţă morală. Starea aceasta îi făcea pe oameni să aştepte 
mântuirea de la Dumnezeu și când a venit Mântuitorul le-a 
ajutat să-L poată primi pe EI şi învăţătura Lui despre Dumnezeu. 


Această pregătire a fost de ajuns ca omenirea să 
primească pe lisus Hristos ca Dumnezeu? 


Nu, n-a fost de ajuns. Dacă ar fi fost de ajuns, ar fi trebuit 
să-L primească toți evreii şi cei mai mulți dintre filosofi. La 
toate cele spuse s-au adăugat ca temeiuri de credinţă: 1) învă- 
țătura Sa, cum n-a fost alta mai înaltă; 2) viaţa Sa, cum n-a 
fost alta mai curată, și 3) minunile Sale, dintre care mai ales 
Învierea şi Înălţarea Sa la cer. Dar toate aceste temeiuri sunt 
întrecute de puterea cu care a lucrat şi lucrează El până astăzi 
asupra sufletelor care se deschid cuvântului Său, înnoindu-le 
șI sădind în ele convingerea nestrămutată că El este Dumnezeu. 
Credinţa în Hristos vine în primul rând din harul lui Dumne- 
zeu, nu din cântărirea cu mintea a temeiurilor pomenite. Dar 
motivele acelea pregăteau mintea omului pentru primirea acestui 
har. Pentru noi, creștinii, unul dintre motivele cele mai puternice, 
care pregătesc mintea noastră să primească harul credinţei și să 
conlucreze cu el, este însăși existenţa creștinismului de două 
mii de ani încoace, însuși faptul că de atunci și până azi sute de 
milioane de suflete au crezut fără încetare în dumnezeirea lui 
lisus. 


Care este credinţa Bisericii noastre în dumnezeirea 
Mântuitorului nostru Iisus Hristos? 


Răspunsul mai amănunţit la această întrebare îl dă arti- 
colul II al Simbolului credinţei, primul dintre cele șase arti- 
cole (II-VII), care se ocupă de Persoana și lucrarea mântui- 
toare a Domnului nostru lisus Hristos. Căci acest articol cuprinde 

în forma cea mai scurtă, dar în mod deplin, învățătura Bisericii 
despre dumnezeirea lui lisus Hristos. 


Care este acest articol? 


Acest articol este: „Și întru unul Domn lisus Hristos, Fiul 
lui Dumnezeu, Unul-Născut, Care din Tatăl S-a născut mai 
înainte de toți vecii: Lumină din lumină, Dumnezeu adevărat 
din Dumnezeu adevărat, născut, nu făcut, Cel ce este de o 
ființă cu Tatăl, prin Care toate s-au făcut”. 


Ce ne învaţă acest articol în întregimea lui? 


Două lucruri: întâi, că Domnul nostru lisus Hristos, Care 
ne-a mântuit pe noi, este Însuși Fiul lui Dumnezeu, egal întru 
toate cu Dumnezeu- Tatăl, veșnic ca şi EI și una cu EI, după ființă 
și slavă, deosebindu-Se de Tatăl numai prin aceea că este Fiu, 
şi nu Tată, că Tatăl Îl naşte, iar EI este născut din fiinţa Tatălui. 
Mântuitorul Hristos Însuși a spus despre Sine: „Și acum prea- 
slăveşte-Mă Tu, Părinte, la Tine Însuţi, cu slava pe care am 
avut-o la Tine mai înainte de a fi lumea” (loan 17,5). 

Al doilea, că lisus Hristos, Mântuitorul lumii, este și 
Făcătorul tuturor, arătându-se și în aceasta dumnezeirea Lui. 
Căci, precum Tatăl este Făcătorul tuturor, cum ne-a învăţat ar- 
ticolul I al Simbolului, așa este și Fiul Făcătorul tuturor. Tatăl 
toate le face, dar le face prin Fiul: „Toate prin El s-au făcut; și 
fără El nimic nu s-a făcut din ce s-a făcut” (loan 1,3). Chiar și 
timpul s-a făcut prin lisus Hristos, după cum zice Apostolul: 
„Prin Care și veacurile s-au făcut” (Evr. 1,2), iar în alt loc spune: 
„Întru EI s-au făcut toate, cele din ceruri și cele de pe pământ, 
cele văzute şi cele nevăzute, fie scaunele, fie domniile, fie 
începătoriile, fie stăpânirile. Toate s-au făcut prin EI și pentru 
EI. Și El este mai înainte de toate și toate prin EI sunt așezate” 
(Col. 1,16-17). 

Dacă întru El sunt așezate toate, înseamnă că El le și 
susține și în El viețuiesc toate. EI ia parte deci și la pronierea 
lor. Ţinând mereu viaţa în ele și purtând grijă de ele, cum 
Însuşi zice: „Tatăl Meu până acum lucrează și Eu lucrez” (loan 
5,17). 


Ce înseamnă primele cuvinte din articolul II 
al Simbolului credinţei: „Și întru unul Domn 
Iisus Hristos”? 


Precum ne-a învăţat articolul I să credem în Dumnezeu- 
Tatăl, așa ne învaţă articolul II să credem „„și” în lisus Hristos, 
Fiul Lui. 

Căci fără credință în Fiul, nu putem cunoaște nici pe Tatăl. 
Tată fără Fiu nu există. Cine nu crede că Dumnezeu are un Fiu 
nu crede că Dumnezeu este Tată şi are în Sine dragoste de 
Tată. Un Dumnezeu fără dragoste nu este Dumnezeu adevărat. 
„Eu sunt ușa” (loan 10,9), zice Mântuitorul; „Nimeni nu vine 
la Tatăl, decât prin Mine” (loan 14,6). lisus Hristos, în Care 
credem ca și în Tatăl, este Unul singur, căci numai un Fiu are 
Tatăl și numai un Mântuitor avem noi. Numai prin acesta „Unul” 
ne mântuim și ajungem la Tatăl, căci numai o „cale” (loan 14,6) 
și numai o „ușă” este spre Tatăl, iar „calea” și „ușa” este El. 

El este „Domn” peste sufletele noastre, este „Domnul și 
Stăpânul vieţii noastre”, ba chiar unicul Domn și Stăpân „Căruia 
Îi slujim” (Col. 3,24) și îi închinăm cu bucurie „toată viaţa 
noastră”, în așa fel, încât nu mai suntem ai noștri, ci „ai lui 
Hristos” (UI Cor. 10,7) și putem spune fiecare cu Sf. Apostol 
Pavel: „Nu mai viez eu, ci Hristos viază întru mine” (Gal. 
2,20). Căci EI ne-a dat această viaţă și ne-a răscumpărat-o de 
la moarte. Şi știm că, dacă i-o închinăm Lui, tot noi ne folosim, 
căci Hristos ne desăvârşeşte din zi în zi, făcându-ne „asemenea 
chipului Său” (Rom. 8,29). Domnia lui lisus peste suflete nu 
este o domnie aspră și silnică, ci una blândă. El domnește peste 

noi prin dragoste şi adevăr. „Luaţi jugul Meu asupra voastră... 
căci jugul Meu este bun și povara Mea este uşoară” (Matei 
11,29-30). Iar Domnia aceasta nu înseamnă că nu avem datoria 
să lucrăm pentru semenii noștri. Dimpotrivă, lui Hristos Îi 
slujim când facem bine celor mici și osteniți (Matei 25,40). 
Domnia aceasta totală peste sufletele noastre şi peste lumea în- 
treagă a câștigat-o lisus Hristos și ca om, pentru că S-a smerit 
pe Sine ca nimeni altul și Şi-a pus viaţa Sa pentru noii. Numele 
de lisus s-a ridicat astfel peste tot numele şi tot genunchiul 
trebuie să se plece Lui, primindu-L ca Domn. Căci „Dumnezeu 
fiind în chip, n-a socotit o știrbire a fi El întocmai cu Dum- 
nezeu, ci S-a deșertat pe Sine, chip de rob luând, făcându-Se 
asemenea oamenilor, și la înfățișare aflându-Se ca un om; S-a 
smerit pe Sine, ascultător făcându-Se până la moarte, și încă 
moarte pe cruce. Pentru aceasta și Dumnezeu L-a preaînălțat și 
I-a dăruit Lui nume, care este mai presus de orice nume; ca în 
numele lui lisus tot genunchiul să se plece, al celor cerești și al 
celor pământești și al celor de dedesubt; și să mărturisească 
toată limba că Domn este Iisus Hristos întru slava lui Dumnezeu- 
Tatăl” (Filip. 26-11). 


Ce înseamnă îndeosebi numele de „Lisus” 
dat Mântuitorului? 


Numele „Lisus” înseamnă Dumnezeu Mântuitorul. lisus 
înseamnă în limba ebraică Mântuitor şi numele acesta I se po- 
triveşte în chip desăvârșit, căci EI este într-adevăr Mântuitorul 
lumii. Şi 1 se potrivește atât de desăvârșit pentru că nu I l-au 
dat oamenii, ci îngerul, la porunca Tatălui Ceresc, Care a ştiut 
de mai înainte ce lucrare va săvârşi Fiul Său în lume. „Nu te 
teme”, spune îngerul lui Iosif, „a lua pe Maria logodnica ta, că 
ce s-a zămislit într-însa este de la Duhul Sfânt. Şi ea va naște 
Fiu și vei chema numele Lui lisus”. Și îngerul arată îndată și 
pricina acestei numiri: „Că Acesta va mântui pe norodul Său 
de păcatele lor” (Matei 1,20-21). 

În Vechiul Testament numele acesta l-a purtat Isus Navi, 
urmașul lui Moise, care a condus poporul lui Israel în Țara 
Sfântă, mântuindu-l de rătăcirea prin pustiu. Dar el a fost numai 
un Chip al lui lisus Hristos, Care a mântuit toate popoarele de 
rătăcirea în păcat, ducându-le în împărăția cerurilor. EI nu este 
numai un oarecare mântuitor, ci Mântuitorul, în înţelesul 
desăvârşit al cuvântului. 


Ce înseamnă numele Hristos? 


Numele „Hristos” înseamnă „Uns”. La evrei, unşi se numeau 
preoții, proorocii și împărații, pentru că la intrarea în slujbă 
erau unși cu mir, care închipuia darul Sfântului Duh. Dar aceia 
erau numai chipuri ale adevăratului Uns, primeau numai o 
parte din puterea Duhului Sfânt, ca ajutor pentru slujba lor. 
Însă Hristos primeşte pe Duhul Sfânt Însuși. „Hristos nu este 
un om purtător de Dumnezeu, ci Dumnezeu întrupat; El nu 
este uns ca un prooroc prin lucrarea (energie), ci prin prezenţa 
întregii persoane a ungerii în EI”. Sf. loan Gură de Aur zice: 
„Tot harul s-a vărsat peste templul acela. Că Tatăl nu da Lui 
Duhul cu măsură, ci întreg harul l-a primit templul. Noi însă 
avem nu mai puțin și o picătură din harul acela”*. Deci lisus 
este Unsul sau Hristosul, în înţelesul desăvârșit, nu numai 
unul dintre mulţii unși sau hristoși oarecare”. El este arhiereul, 
împăratul şi proorocul cel mai înalt, adevăratul arhiereu, îm- 
părat şi prooroc și izvorul a toată arhieria, conducerea duhov- 
nicească și proorocia. Precum vedem, și numele de Hristos I 
se potrivește în chip desăvârșit, căci nici pe acesta nu I l-au dat 
oamenii, ci îngerul, care a spus păstorilor: „Iată, vestesc vouă 


* Sf. Grigorie Palama, Antiereticul contra lui Achindin, la D. Stăniloae, 
Viata şi învățătura Sf. Grigorie Palama, Sibiu, 1938, p. CL. 

% Ibidem. 

” Sf. Grigorie Teologul, citat după Sf. Grigorie Palama, op. cir. 

bucurie mare, care va fi pentru tot poporul. Că S-a născut vouă 
astăzi Mântuitor, Care este Hristos Domnul, în cetatea lui David” 
(Luca 2,10-11). Însuşi lisus spunea despre Sine că a avut un- 
gerea Duhului Sfânt, cum de altfel grăise despre EI și proorocul 
Isaia (61,1): „Duhul Domnului este peste Mine, pentru care 
M-a uns a binevesti săracilor...” (Luca 4,18). 


Hristos, prin ungerea ce o are de la Duhul Sfânt, 
este adevăratul arhiereu, prooroc şi împărat. 

Se vorbește despre aceste slujiri ale lui Hristos 

în Sfânta Scriptură și ce înţeles au ele? 


Că Hristos a primit prin ungere de la Duhul Sfânt slujirea 
de arhiereu, prooroc și împărat, ne-o spune Sfânta Scriptură în 
multe locuri. Sf. Apostol Pavel ne spune că EI a fost arhiereul 
cel mai înalt și a adus jertfa desăvârșită, care este trupul Său. 
Prin aceasta a curăţit cu adevărat pe oameni de păcate, nu 
numai a închipuit această curățire, ca jertfele de animale aduse 
de preoții din Vechiul Testament: „Un astfel de Arhiereu se 
cuvenea să avem: sfânt, fără de răutate, fără de pată, osebit de 
cei păcătoşi şi fiind mai presus decât cerurile. El nu are nevoie 
să aducă zilnic jertfe, ca arhiereii: întâi pentru păcatele lor, 
apoi pentru ale poporului, căci EI a făcut aceasta odată pentru 
totdeauna, aducându-Se jertfă pe Sine Însuşi” (Evr. 7,26-27); căci 
„nu prin sânge de tapi și de vitei, ci prin Însuși Sângele Său a 
intrat odată pentru totdeauna în Sfânta Sfintelor și a dobândit o 
veșnică răscumpărare” (Evr. 9,12). EL a fost proorocul cel mai 
înalt, aducând cea mai deplină învățătură despre Dumnezeu: 
ca Unul ce n-a primit-o din afară de Sine, ci din plinătatea Sa 
nemărginită. De aceea, nimeni nu mai poate adăuga ceva la 
învățătura Sa, ea poate fi doar tot mai bine înţeleasă în Bi- 
serică. În acest sens, EI e proorocul cel din urmă cu care s-a 
încheiat Descoperirea dumnezeiască. „Prooroc din mijlocul tău 
și din frații tăi, ca și mine, zice Moise, îţi va ridica Domnul 

Dumnezeul tău: pe Acela să-L ascultați” (Deut. 18,15). Ucenicii | 
se adresează cu titlul „Învăţătorule”, iar Hristos Însuși spune 
despre Sine: „Eu sunt adevărul” (loan 14,6), „Eu sunt Lumina 
lumii” (loan 8,12), sau: „Eu spre aceasta M-am născut și pentru 
aceasta am venit în lume, ca să dau mărturie pentru adevăr” 
(loan 18,37). 

lar demnitatea Lui împărătească o anunţă îngerul Gavriil 
Fecioarei Maria: „Și Domnul Dumnezeu îi va da Lui tronul lui 
David, părintele Său... și împărăţia Lui nu va avea sfârșit” 
(Luca 1,32-33). lisus Însuşi recunoaște că este împărat, dar îm- 
părăţia Lui este duhovnicească, având arme și legi duhovni- 
cești, nu ca acelea din lumea aceasta, „împărăția Mea nu este 
din lumea aceasta” (loan 18,36), răspunde El lui Pilat. lisus 
Hristos este împăratul blând de care am vorbit când am 
explicat cuvântul „Domn”. EI este împăratul-miel, care a fost 
înjunghiat pentru păcatele lumii (Apoc. 5). Ca împărat, Mân- 
tuitorul Hristos a întemeiat Biserica Sa, i-a dat legile, o con- 
duce nevăzut prin slujitorii ei, cărora le dă harul Său și la 
sfârșit „va judeca viii și morţii”. 


Este o înrudire de înţelesuri între numele de 
„Lisus” și „Hristos”? Dar între ele și cel de Domn? 


Dacă privim bine, vedem că prin aceste trei slujiri: de arhiereu, 
prooroc și împărat, cuprinse în numele lui Hristos, lisus mân- 
tuiește lumea prin jertfă, o învaţă să-și însușească mântuirea și 
o conduce la mântuire. Astfel, dacă numele lisus ne arată de-a 
dreptul lucrarea de mântuire pe care a săvârșit-o, numele de Hristos 
arată cum și cu ce putere a săvârșit și săvârşeşte această lucrare. 
Amândouă numele spun același lucru, din două laturi deose- 
bite: lisus Hristos este Mântuitorul nostru. Și tocmai de aceea 
este Domn peste sufletele noastre. Dacă nu-L primim să fie 
Domn peste sufletele noastre, nu ne este nici Mântuitor. 

Când a primit Fiul lui Dumnezeu numele de 
lisus Hristos? 


Atât numele de Iisus, cât și cel de Hristos le-a primit Fiul 
lui Dumnezeu când S-a făcut om. Deci lisus Hristos e numele 
Fiului lui Dumnezeu cel întrupat. Mai înainte de întrupare, 
Fiul lui Dumnezeu nu Se numea lisus Hristos. Aceasta pentru 
că EI ni S-a făcut Mântuitor (lisus) numai prin aceea că a luat 
trupul nostru şi l-a adus jertfă pentru noi. Numai prin întrupare 
ni S-a făcut Arhiereu, Care ne-a curățit de păcate, Prooroc, 
Care ne-a vestit în grai omenesc voia Tatălui, și Conducător la 
mântuire (Hristos). Dacă Hristos înseamnă Uns, numele acesta 
îl arată pe Mântuitorul nostru ca om care primește ungerea, nu 
ca Dumnezeu care dă ungerea. Sf. Chiril al Alexandriei zice: 
„Unii spun că numele Hristos se cuvine numai Cuvântului născut 
din Dumnezeu-Tatăl, Care este gândit şi există deosebit. Noi 
însă n-am fost învăţaţi să spunem așa, ci spunem că în momen- 
tul în care Cuvântul S-a făcut trup, în același moment a și fost 
numit Hristos. Se numește Hristos, pentru că a fost uns cu unt- 
delemnul bucuriei (Ps. 44,9), adică cu duhul de la Dumnezeu 
şi Tatăl*. 


Așadar, atunci când spunem „Iisus Hristos”, 
nu pornim de la Fiul lui Dumnezeu 
dinainte de întrupare, ci de la Cel de după întrupare? 


Da, desigur, și tot astfel articolul II al Simbolului Credinței 
nu pornește cu mărturisirea de la Fiul lui Dumnezeu dinainte 
de întrupare, adică de la un Fiu gândit cu mintea, ci de la lisus 
Hristos, Care a trăit cu adevărat ca om pe pământ, de la anul 
cutare până la anul cutare, S-a născut din Fecioara Maria, a 
petrecut între oameni, a fost răstignit, a înviat și S-a înălţat la 


* Cuvânt către împărătese, Migne, PG, LXXVI, col. 1220C. 

cer. Tocmai acest lisus Hristos S-a descoperit inimilor, prin 
tot ce a spus și a făcut, ca Fiul lui Dumnezeu. Despre acest 
lisus Hristos mărturiseşte Biserica în Simbolul credinţei, întâi 
că e unicul Domn și apoi tot ce urmează la articolul II, și anume, 
că este „Fiul lui Dumnezeu, Unul-Născut”. 


Ce înseamnă cuvintele: „Fiul lui Dumnezeu, 
Unul-Născut”? 


lisus Hristos, Care a trăit pe pământ, este Fiul cel unic al 
lui Dumnezeu. Deși a viețuit pe pământ ca om adevărat, El 
este în același timp Fiul lui Dumnezeu. Așa li S-a descoperit 
întâi prin Duhul Sfânt Apostolilor, care prin gura lui Petru 
mărturisesc: „Tu ești Hristosul, Fiul Dumnezeului Celui viu” 
(Matei 16,16). Iar lisus întărește îndată adevărul acestei măr- 
turisiri: „Fericit ești Simone, fiul lui Iona, că nu trup și sânge 
ți-au descoperit ție aceasta, ci Tatăl Meu Cel din ceruri” (Ma- 
tei 16,17). Sfânta Scriptură îi numește adeseori şi pe oameni 
fii ai lui Dumnezeu, dar îi numește astfel fie pentru că sunt 
făcuți de EI, fie pentru că sunt născuţi la o viaţă nouă, prin 
harul Duhului Sfânt. „Voi sunteţi fiii Domnului Dumnezeului 
vostru” (Deut. 14,1), le spune Moise evreilor, gândindu-se 
mai mult la înţelesul de fii prin creație. „Și celor câți L-au 
primit, care cred în numele Lui, le-a dat putere ca să se facă fii 
ai lui Dumnezeu, care nu din sânge, nici din poftă trupească, 
nici din poftă bărbătească, ci de la Dumnezeu s-au născut” 
(loan 1,12-13). Aici se vorbește de fiii lui Dumnezeu prin 
înfiere. De ei se spune chiar că sunt născuţi din Dumnezeu. 

lisus Hristos nu este Fiu al lui Dumnezeu în vreunul din 
înțelesurile de mai sus. El nu este fiu între fii. Nu este fiu cum 
este o creatură, nici fiu după har sau prin înfiere. Ci este Fiu 
după fire, este singurul Fiu după fire al lui Dumnezeu, neavând 
nici un frate. De aceea spune Simbolul credinței, nu numai 
născut, ci: „Unul-Născut”. Însuşi isus Hristos Se numește pe 

Sine „Unul-Născut”. „Că așa a iubit Dumnezeu lumea, încât 
pe Fiul Său Unul-Născut L-a dat” (loan 3,16). 


Ce înseamnă cuvintele „Care din Tatăl S-a născut”? 


Dacă s-ar fi spus în Simbolul Credinței numai „Fiul lui 
Dumnezeu, Unul-Născut”, ar fi putut gândi cineva ca Arie, 
ereticul din veacul al IV-lea, că Fiul, Care S-a născut, nu e 
Dumnezeu ca Cel Care L-a născut. Sau ar fi putut gândi 
cineva că Fiul S-a născut și din Sine, căci şi El este Dumnezeu. 
În legătură cu aceasta ar fi putut zice, ca Sabelie, ereticul din 
veacul al III-lea, că acelaşi Dumnezeu e uneori născător, 
alteori născut, „uneori Tată, alteori Fiu”, trecând întreg dintr-o 
stare într-alta. 

Pentru a nu se abate cineva de la dreapta credinţă s-au pus 
în Simbolul credinţei cuvintele: „Care din Tatăl S-a născut”. 
Prin aceasta s-a arătat că Fiul S-a născut dintr-o persoană dum- 
nezeiască, din Tatăl, ceea ce dă siguranţa că și Fiul e o altă 
persoană dumnezeiască, deopotrivă în slavă şi în dumnezeire 
cu Tatăl. De asemenea, se arată că în Dumnezeu o persoană e 
mereu Tată, iar altă persoană mereu Fiu. 


Ce înseamnă „mai înainte de toţi vecii”? 


Prin aceste cuvinte se arată că Fiul este mai înainte de 
orice timp, este veşnic, nu S-a ivit în timp. Sfântul Evanghelist 
Ioan începe Evanghelia cu cuvintele: „La început era Cuvântul” 
(loan 1,1), arătând că atunci când s-a pus începutul timpului și 
al lumii, Cuvântul era; deci era de mai înainte. Ca atare, El este 
Dumnezeu, nu este făptură, căci numai Dumnezeu este veşnic, 
iar făpturile se ivesc în timp, ele n-au fost totdeauna. Astfel, 
Fiul Se deosebește de cei ce se numesc „fii”, pentru că aceștia 
sunt făcuţi sau născuţi, după har, din Dumnezeu. Aceștia sunt 


” Sf. Chiril al Ierusalimului, Cateh. XI, op. cit., vol. |, p. 163. 

făcuţi sau născuţi de Dumnezeu în timp. Dar Tatăl „n-a adus 
pe Fiul din neexistenţă în existenţă, nici n-a înfiat pe unul care 
n-a existat niciodată”. 

Deci totdeauna a fost în Dumnezeu o Persoană sau un 
ipostas cu această însușire de Fiu. Dacă este așa, totdeauna a 
fost în Dumnezeire o Persoană cu însușirea de Tată. „Dumne- 
zeu n-a fost mai înainte fără de Fiu şi mai pe urmă a devenit 
Tată, ci totdeauna are pe Fiul.” N-a fost nici o vreme când n-a 
fost în Dumnezeire o persoană Tată şi o persoană Fiu, și anume 
mereu aceeași persoană Tată și aceeași persoană Fiu. „Nici Cel 
Care a născut nu S-a prefăcut în Fiu, nici Cel Născut n-a 
devenit Tată." Cu alte cuvinte, niciodată nu s-a produs o 
schimbare în Dumnezeu. Dacă Fiul nu S-ar fi născut „mai 
înainte de toţi vecii”, Tatăl n-ar fi fost totdeauna Tată, ci ar fi 
câștigat această însușire mai târziu. lar un Dumnezeu Care se 
schimbă așa de tare înlăuntrul Său nu mai este Dumnezeu. 
Asemenea, Fiul n-ar fi Dumnezeu dacă S-ar fi născut în timp, 
ci ar fi o făptură. Sau Dumnezeul Cel veşnic S-ar fi despărțit după 
o vreme în Tată și Fiu. 

Noi spunem că Tatăl este veșnic Tată și veșnic Dumnezeu, 
fără schimbare, iar Fiul, veșnic Fiu și veșnic Dumnezeu, fără 
schimbare. Tocmai pentru că Tatăl este veșnic, are un Fiu 
veşnic. „Căci n-a fost cândva Tatăl când n-a fost Fiul, ci odată 
cu Tatăl și Fiul Care S-a născut din El. Căci Dumnezeu nu s-ar 
putea numi Tată fără de Fiu. lar dacă ar fi, fără să aibă pe Fiul, 
n-ar fi Tată. Și dacă ar avea mai pe urmă Fiu, ar deveni mai pe 
urmă Tată şi astfel S-ar schimba din a nu fi Tată în a fi Tată, 
lucru mai rău decât orice blasfemie." 


'% Sf. Chiril al Ierusalimului, Cateh. X, op. cit., vol. I, p. 259. 

*! Jbidem, p. 253. 

'% Ibidem, p. 258. 

'% Sf. loan Damaschin, Dogmatica, cartea |, cap. 8, trad. cit., pp. 20-21. 

Tatăl și Fiul sunt două Persoane egale în Dumnezeire şi în 
cinste, dar una este Tată și alta Fiu, având veşnic între ele dra- 
gostea care este între Tată și Fiu, şi anume: una veșnic dra- 
goste de Tată și alta veşnic dragoste de Fiu. 


Putem noi înțelege nașterea aceasta dinainte de veci? 


Nașterea aceasta dinainte de veci a Fiului din Tatăl este o 
taină pe care nu o poate înțelege nici mintea omului, nici a 
îngerului. „Tatăl L-a născut nu în modul în care omul ar putea 
gândi, ci așa cum numai Tatăl știe. Nu numai cerurile nu cu- 
nosc nașterea Fiului, dar chiar nici toată firea îngerească... 
Nici însuși Duhul Sfânt n-a vorbit în Scripturi despre nașterea 
Fiului din Tatăl. Pentru ce iscodești deci acelea pe care nici 
Duhul Sfânt nu le-a scris în Scripturi”"?'* „Când auzi că Dum- 
nezeu a născut, să nu cazi în gânduri trupești, nici să presupui 
o naştere stricăcioasă. «Duh este Dumnezeu» (loan 4,24); du- 
hovnicească este naşterea." 

S-a asemănat nașterea Fiului din Tatăl cu nașterea gându- 
lui din minte. S-a spus că precum nașterea gândului din minte 
este duhovnicească, așa și nașterea Fiului din Tatăl este duhov- 
nicească; și precum îndată ce există mintea există și gândul, și 
minte fără gând nu există, tot așa de când există Tatăl există și 
Fiul, și Tatăl fără Fiul nu există. Dar și aceasta este numai o 
asemănare foarte nedeplină. 


Ce înseamnă „Lumină din lumină”? 


Ca să nu rămână nici o îndoială că Fiul, Care S-a născut, 
este întru totul ca Tatăl din Care S-a născut, Simbolul spune că 
așa cum nu se deosebește lumina care se aprinde de lumina din 
care se aprinde, așa nu se deosebește ființa Fiului de fiinţa Tatălui. 


'% Sf. Chiril al Ierusalimului, Cateh. X, p. 257. 
'% Ibidem, p. 252. 

Tot ce are prima lumină dă și celei de a doua, afară de 
însușirea că ea dă și cealaltă primește. Asemănarea cu lumina 
este și foarte potrivită cu Dumnezeu, Care e lumina cea ne- 
făcută. Lumina reprezintă tot ce este mai bun, mai înalt, pe când 
întunericul e lipsă, este știrbire, este nimicul, este răul. „Dumne- 
zeu este lumină și nici un întuneric nu este întru El”, zice Sfântul 
Apostol Ioan (1 loan 1,5), iar lisus zice: „Eu sunt Lumina 
lumii, cel ce îmi urmează Mie nu va umbla întru întuneric, ci 
va avea lumina vieții” (loan 8,12). 


Ce înseamnă „Dumnezeu adevărat din 
Dumnezeu adevărat”? 


Egalitatea dintre Tatăl și Fiul este întărită şi prin cuvintele: 
„Dumnezeu adevărat din Dumnezeu adevărat”, ca să nu gân- 
dească cineva că Fiul nu Se numeşte Dumnezeu în înțelesul 
adevărat și că EI ar fi un Dumnezeu mai mic, cum era la pă- 
gâni, care socoteau pe zeii lor de diferite grade. 

„Dumnezeu adevărat din Dumnezeu adevărat” mai vrea să 
spună şi aceea că dacă Fiul n-a primit Dumnezeire mai puțină, 
nici Tatăl nu S-a împuţinat născând pe Fiul. „Tatăl născând pe 
Fiul nu S-a schimbat. A născut înțelepciunea (1 Cor. 1,24), 
totuși n-a ajuns neînțelept. A născut Puterea (1 Cor. 1,24), dar 
n-a slăbit. A născut pe Dumnezeu, dar nu S-a lipsit de Dumne- 
zeire. Și nici El n-a pierdut ceva împuţinându-Se, sau schim- 
bându-Se, nici Cel născut nu are vreo lipsă. Desăvârșit este 
Cel care a născut, desăvârșit Cel născut. ”"% 


Ce înseamnă cuvintele „născut, nu făcut”? 


Deși lisus Hristos este Fiul lui Dumnezeu „Unul-Născut” 
și ca atare Se deosebește de toţi care s-ar mai putea numi fii ai 
lui Dumnezeu, Părinţii care au alcătuit Simbolul au ţinut să 


'% Sf. Chiril al Ierusalimului, Cateh. XI, vol. |, p. 263. 

spună că lisus Hristos nu este fiu făcut ca toți ceilalți, ci este 
născut, singurul născut din Tatăl. El nu este o făptură, fie ea 
chiar cea dintâi și cea mai înaltă făptură, cum spunea Arie, ci 
nu face parte dintre făpturi, deci este Dumnezeu. 


Ce înseamnă „Cel ce este de o fiinţă cu Tatăl”? 


Ca să se arate şi mai hotărât că Fiul nu este făptură, că este 
născut în înțelesul adevărat din Tatăl, s-au pus în Simbol 
aceste cuvinte. Lucrul pe care îl face un om nu este din ființa 
lui, dar fiul care se naște din el este din ființa lui. Tot așa este 
și la Dumnezeu: toată lumea creată este fapta voinţei și a lucrării 
(energiei) Lui. Dar Fiul este din fiinţa Lui. Sfântul loan Da- 
maschin spune: „Nașterea este actul prin care se scoate din 
ființa celui care naște cel ce se naște asemenea cu el după ființă. 
Zidirea şi crearea însă este un act extern, în care ceea ce se 
zideşte şi se creează nu vine din fiinţa celui care zidește şi 
creează, ci este ceva cu totul deosebit de el". 

ȘI tot Sf. loan Damaschin spune că dacă Fiul este din ființa 
Tatălui, este „opera firii Lui”. El trebuie să fie născut înainte 
de veci, căci ceea ce ţine de ființa Dumnezeirii este veşnic, ca 
să nu se schimbe firea dumnezeiască'*. 

Fiind din ființa Tatălui, Fiul are aceeași ființă cu El, este 
„de o ființă cu Tatăl”. 

Dar „de o ființă” nu înseamnă numai că Fiul S-a născut 
din ființa Tatălui și nu înseamnă nici numai că are o fiinţă la 


'” Dogmatica, cartea |, cap. 8, trad. D. Fecioru, p. 21. 

'% Jbidem, p. 20: „Pentru ca cel care naște să nu sufere schimbare și să 
nu fie Dumnezeu întâi și Dumnezeu pe urmă și să primească adăugire, naș- 
terea la El este fără de început și veşnică, deoarece este opera firii Sale şi 
provine din ființa Lui. Crearea lumii este opera voinţei lui Dumnezeu și nu 
este împreună veșnică cu Dumnezeu. Ea a fost adusă prin voinţa și puterea 
Lui de la neexistenţă la existenţă, dar prin aceasta nu urmează o schimbare 
a firii lui Dumnezeu”. 

fel cu a Tatălui, ci ceva mai mult: că Fiul nu-Și are fiinţa Sa în 
chip despărțit de a Tatălui. Fiinţa Tatălui nu se repetă născând 
pe Fiul, ca să existe aceeași ființă de două ori, cum este la 
oameni, ci Tatăl dă Fiului, prin naștere, însăși ființa Sa, fără ca 
prin aceasta să Se repete. Tatăl și Fiul sunt două persoane cu o 
singură ființă, cu aceeași fiinţă în comun, între Tatăl şi Fiul 
este o unitate desăvârșită după ființă, dar totuși Ei sunt deo- 
sebiţi ca persoane. „Eu și Tatăl una suntem”, zice Mântuitorul 
(loan 10,30). „Una” arată fiinţa. „Eu şi Tatăl” arată Persoanele, 
care sunt două. Tot așa se arată că fiinţa Tatălui și a Fiului este 
una, iar persoanele lor două, prin următoarele cuvinte ale Mân- 
tuitorului: „Credeţi Mie că Eu sunt întru Tatăl și Tatăl întru 
Mine este” (loan 14,11); sau „Cel ce M-a văzut pe Mine a văzut 
pe Tatăl” (loan 14,9). 

O bună lămurire a acestor cuvinte ne-o dă Sf. loan Da- 
maschin: „Ipostasurile sunt unite, nu în înțelesul că ele se 
amestecă, ci în înţelesul că ele se conţin unul pe altul. Fiecare 
locuiește în celălalt, fără nici o amestecare și contopire. Ele nu 
sunt nici separate, nici împărțite, cum le separa și le împărțea 
Arie. Pentru a spune tot, într-un cuvânt, Dumnezeirea este neîm- 
părțită în cele împărțite, așa cum în trei sori, ce s-ar conţine unul 
pe altul, ar fi o singură lumină într-o întrepătrundere lăuntrică”"*. 


Dacă fiinţa Tatălui și a Fiului e una, 

iar Persoanele sunt două, cum ne putem păzi 

să nu împărțim ceea ce este între ei una 

şi să nu amestecăm ceea ce este între ei deosebit? 


Chiar cuvintele de mai înainte din Simbol, despre nașterea 
Fiului din Tatăl, ne-au arătat nu numai egalitatea dintre Tatăl 
și Fiul, ci şi ceea ce Îi deosebește, așa după cum cuvintele „Cel 
de o fiinţă cu Tatăl” ne arată ceea ce le este comun. Deosebite 
le sunt așa-numitele însușiri personale, pe care Tatăl și Fiul nu 


'* Dogmatica, cartea |, cap. 8, trad. Pr. D. Fecioru, p. 32. 

şi le schimbă între Ei. Însuşirea personală a Tatălui este de a fi 
Tată, adică de a naște pe Fiul, sau de a da Fiului existenţa prin 
naştere, El Însuși neavând existenţa de la nimeni. Însușirea 
personală a Fiului este de a fi Fiu, adică de a Se naște din 
Tatăl, sau de a primi existenţa de la Tatăl prin naștere. Însuși- 
rile personale Şi le păstrează, deosebit, atât Tatăl, cât și Fiul. 
Tatăl nu-Și trece însușirea Sa personală Fiului. Dacă Şi-ar trece 
și însușirea personală de Tată sau de născător, s-ar confunda 
Tatăl cu Fiul, n-ar mai fi două ipostasuri diferite: Tatăl este 
nenăscut, Fiul este născut. „ar una și aceeași persoană nu poate 
să fie născută și totodată nenăscută”, spune Mărturisirea Or- 
todoxă'". 

Având ființa comună însă, Tatăl și Fiul au comune toate 
însuşirile ființei, adică ale Dumnezeirii. Tot ce e dumnezeiesc 
are nu numai Tatăl, ci şi Fiul. În comun, Tatăl şi Fiul au: veş- 
nicia, atotputernicia, voința, bunătatea, sfințenia, slava. „Credem 
într-o singură ființă, într-o singură Dumnezeire, într-o singură 
putere, într-o singură voinţă, într-o singură activitate, într-un 
singur izvor, într-o singură stăpânire, într-o singură domnie, 
într-o singură împărăție, cunoscută în trei ipostasuri desă- 
vârşite”!!, 


Se poate înțelege cu mintea unitatea 
fiinţei dumnezeiești și deosebirea Persoanelor? 


Unitatea după ființă şi deosebirea în trei Persoane a lui 
Dumnezeu este cea mai neînţeleasă taină a creștinătății. Sfânta 
Treime a fost asemănată cu mintea, gândul și voinţa omului, 
care, deși sunt deosebite, fiecare cuprinde ființa întreagă a omului. 
Dar asemănarea nu este mulțumitoare; mintea, gândul și voința 
nu sunt trei ipostasuri, ci numai părţi ale unuia singur. 


' Mărturisirea ortodoxă 1,12. 
"Sf. loan Damaschin, Dogmatica, partea I, cap. 8, trad. cit., p. 19. 

Mai potrivită ar fi asemănarea cu trei persoane omenești 
care prin iubire își unesc așa de mult gândurile, voile și simţi- 
rile, încât au ajuns să le fie comune şi pare că au un singur suflet, 
fără ca ele să înceteze de a fi persoane deosebite. Dimpotrivă, 
tocmai prin aceasta se simte fiecare mai bogată și mai fericită, 
că nu e închisă în singurătatea sa, ci e iubită de altele și iubește 
pe altele, că se află cu acelea într-o unitate strânsă și oarecum 
se cuprind una pe alta. Dar niciodată persoanele omenești nu 
ajung la atâta dragoste câtă este între persoanele dumnezeiești 
şi nici la atâta unitate. În Dumnezeu însă dragostea desăvârșită 
și unitatea desăvârșită sunt din veșnicie. Această asemănare, 
fără a fi nici ea îndestulătoare, ne dă putinţa să înțelegem că 
Taina Sfintei Treimi este taina dragostei desăvârșite. 


Ce înseamnă „prin Care toate s-au făcut”? 


Aceste cuvinte înseamnă că tot ce face Tatăl face și Fiul, 
că deci și lumea „a creat-o prin Fiul, a așezat-o în Fiul și că îi 
poartă de grijă prin Fiul”. 

Apoi, prin aceste cuvinte, se arată încă o dată că Fiul este 
„de o fiinţă cu Tatăl” şi „mai înainte de toţi vecii”. Căci Tatăl 
le face pe toate prin Fiul, pentru că nu este despărțit de Fiul, ci 
sunt, unul în altul, una, după ființă și lucrare. Din Tatăl por- 
nește orice lucrare și Fiul o îndeplinește. Deci și lucrarea de 
creare a lumii. Și iarăși, dacă toate s-au făcut prin Fiul, înseamnă 
că Fiul a fost înainte de a se fi făcut toate, înainte de a se fi 
făcut însuși timpul care este legat de lumea creată. Deci Fiul 
este din veșnicie, nu este făcut. 

Pe de altă parte, cuvintele „prin Care toate s-au făcut” 
alcătuiesc şi trecerea la articolul III din Simbol, care vorbeşte 
despre întruparea Fiului pentru mântuirea oamenilor. 

Cum realizează cuvintele „prin Care toate s-au făcut” 
trecerea la articolul III, în care se vorbeşte 

despre întruparea Fiului lui Dumnezeu 

pentru mântuirea lumii? 


Dacă toate le-a făcut Tatăl prin Fiul, atunci și mântuirea 
lumii trebuia s-o săvârşească tot prin Fiul. Apoi, dacă în Fiul 
au fost așezate toate, tot Fiul trebuia să vină și să le strângă 
iarăși mai tare, în Sine, în dragostea Sa, de vreme ce, în mare 
parte, slăbiseră legăturile lor cu EI şi se dezbinaseră între ele, 
prin păcat. „Căci întru EI au fost făcute toate... şi toate întru El 
sunt așezate... Că întru El a binevoit (Dumnezeu) să sălăşlu- 
iască toată plinirea... Şi printr-Însul toate cu Sine să le împace” 
(Col. 1,16-19 şi 20). Creat după chipul Său, omul însuși a fost 
făcut ca să fie un fiu al lui Dumnezeu, după cum este EI Fiu al 
Tatălui. Și când chipul acesta se întinase, tot EI a venit să-l refacă, 
luând fire omenească și făcându-Se astfel un model mai apropiat 
al oamenilor. 


Care este articolul III din Simbolul credinţei? 


Articolul III din Simbolul credinţei este: „Care pentru noi, 
oamenii, și pentru a noastră mântuire S-a pogorât din ceruri şi 
S-a întrupat de la Duhul Sfânt și din Maria Fecioara și S-a 
făcut om”. 


Ce ne învaţă acest articol în întregimea lui? 


Articolul II ne-a înălțat privirea de la pământ la cer, 
spunându-ne că lisus Hristos, Care a petrecut cu oamenii pe 
pământ, este Fiul lui Dumnezeu, Unul-Născut, născut înainte 
de toţi vecii. 

Articolul III ne coboară privirile iarăşi pe pământ, spre a-L 
însoți pe acest Fiu unic și veșnic în fapta Lui de întrupare, ca 
om, pentru a noastră mântuire. 

Ce trebuie să înțelegem prin cuvintele că Fiul lui 
Dumnezeu S-a făcut om? Nu cumva, oare, 
S-a schimbat prin aceasta Fiul lui Dumnezeu? 


Fiul lui Dumnezeu S-a făcut om cu adevărat, fără să înce- 
teze a fi Dumnezeu. Rămânând Dumnezeu neschimbat, EI Însuși 
S-a făcut şi om adevărat. După întrupare, nu unul este Fiul lui 
Dumnezeu și altul Fiul omului, ci unul și același. Astfel, lisus 
Hristos este și Dumnezeu adevărat, și om adevărat. „Fiul lui 
Dumnezeu primește a Se face și a Se numi Fiu al omului, nu 
ceea ce a fost schimbând, că este fără de schimbare, ci ceea ce 
nu a fost luând, că este iubitor de oameni.” 

Sfânta noastră Biserică a tălmăcit această învăţătură spunând 
că lisus Hristos este o persoană sau un ipostas în două firi: „Firea 
dumnezeiască și firea omenească”. Fiul lui Dumnezeu, ipos- 
tasul al doilea din Sfânta Treime, a luat pe lângă firea Sa dum- 
nezeiască, pe care o are din veci, fire omenească, din Fecioara 
Maria, făcându-Se și ipostas al firii omenești, sau om. Cele 
două firi s-au unit în persoana sau în ipostasul lui lisus Hristos, 
în chip nedespărțit, dar fără să se schimbe sau să se amestece 
într-una singură. 


Avem vreo asemănare pentru această taină? 


O asemănare ne oferă omul. Nu o asemănare tocmai deplină, 
pentru că omul este o persoană cu o singură fire. Dar firea lui 
se compune din suflet și trup, așa cum lisus Hristos are fire 
dumnezeiască și fire omenească. Sufletul şi trupul nu sunt des- 
părțite, și persoana cea unică a omului nu este împărțită în două 
din pricina lor. Persoana omului trăieşte în fiecare clipă prin 
amândouă și lucrează prin amândouă. Când privește la ceva, 
lucrează şi prin puterea sufletului, și prin materia ochiului. Cu 


'* Sf. Grigorie Teologul, Cuvânt la Sf. Lumini 13, Migne, PG, XXXVI, 
col. 349A. 

toate acestea, sufletul și trupul nu s-au contopit într-una, încât 
să nu mai fie nici sufletul suflet, nici trupul trup, nici nu s-au 
schimbat. 

Tot așa este în Hristos. Cele două firi sunt unite în per- 
soana Lui unică, în chip nedespărțit și neîmpărțit, dar fără ames- 
tecare şi fără schimbare. Tot așa sunt unite în chip nedespărțit 
și neîmpărțit, dar fără amestecare și fără schimbare, lucrările și 
voinţele celor două firi. Astfel, lisus Hristos trăia și lucra prin 
amândouă firile, în chip nedespărțit și neamestecat. Când tă- 
măduia ochiul orbului, prin firea omenească atingea ochiul 
lui, prin cea dumnezeiască vindeca. Era o singură faptă dum- 
nezeiască-omenească, săvârșită prin două firi, sau prin lucra- 
rea dumnezeiască și lucrarea omenească, în mod nedespărțit, 
dar și neamestecat. Căci deși viețuiau și lucrau împreună, firea 
și lucrarea dumnezeiască nu se schimbau în fire și lucrare ome- 
nească. Nu firea omenească vindeca şi nu firea dumnezeiască 
își mișca mâna spre ochiul orbului'”. 

Iisus Hristos fiind o persoană în două firi, voințe și lucrări, 
unul este Cel Care voiește şi lucrează, dar prin două voințe și 
două lucrări. Unul și același este Cel Care flămânzește (după 
firea omenească) şi înmulțește pâinile (după firea dumnezeiască), 
unul și același este Cel Care ostenește (după firea omenească) 
și vindecă pe slăbănogul din Capernaum și învie pe Lazăr (după 
firea dumnezeiască), unul și acelaşi nu are unde să-și plece 
capul (după firea omenească) şi este pretutindeni și chiar în 
sânul Tatălui (după firea dumnezeiască). 


De ce a trebuit să fie Iisus Hristos o persoană 
în două firi? 


Numai fiindcă a fost o persoană în două firi lisus Hristos 
ne-a putut mântui. Dacă ar fi fost două persoane, adică pentru 


' Sf. loan Damaschin, Dogmatica, cartea III, cap. 15, trad. cit., p. 193. 

fiecare fire o persoană deosebită, cu alte cuvinte, dacă firile ar 
fi fost despărțite, moartea pe cruce ar fi fost numai moartea 
unui om și n-ar fi avut puterea să ne răscumpere. De aseme- 
nea, firea omenească nu s-ar fi unit cu Fiul lui Dumnezeu, ca 
ŞI cu persoana ei proprie, dacă n-ar fi avut cine să omoare 
moartea din această fire şi cine s-o îndumnezeiască. lar noi, 
stând în legătură cu Iisus Hristos, am sta în legătură cu o per- 
soană omenească, nu cu una dumnezeiască. 

Dacă firea dumnezeiască și cea omenească s-ar fi ames- 
tecat într-una singură, ca să fie o singură fire a unei singure 
persoane, s-ar fi arătat că firea noastră nu poate fi mântuită, ci 
numai prefăcută în altceva, poate în fire dumnezeiască. lar 
Iisus Hristos n-ar fi fost nici Dumnezeu, nici om, sau poate ar 
fi fost numai Dumnezeu. Nemaifiind om, n-ar fi pătimit cu 
adevărat pentru noi şi noi n-am mai putea intra în legătură cu 
EI, ca și cu un om. Și nemaiputând intra în legătură cu El ca 
om, n-am mai intra în legătură nici cu Dumnezeu. 

Numai dacă unul și același a fost și Dumnezeu, și om, adică 
a fost o singură persoană cu fire dumnezeiască și omenească, a 
mântuit firea noastră, deci și pe noi pe toți câți vrem să ne 
mântuim. Numai dacă a fost cu adevărat om, a putut pătimi pentru 
noi și numai dacă a fost tot același și Dumnezeu adevărat, pa- 
tima Lui a fost mântuitoare și El a înălțat firea noastră. 

Sf. Grigorie Teologul spune: „Însuși Cuvântul lui Dumnezeu... 
vine la chipul Său și cu trup Se îmbracă pentru trup şi cu suflet 
înțelegător pentru sufletul meu și, împreună, pe cel asemenea 
cu cel asemenea curăţind. Și întru toate Se face om, afară de 
păcat... Și se arată Dumnezeu cu firea luată, una (adică o per- 
soană) din amândouă (firile) cele potrivnice, din trup adică și din 
Duh, din care una este îndumnezeită, iar alta s-a îndumnezeit""*. 


" Cuvânt la Sf. Paşti. 

Ce înseamnă „pentru noi, oamenii, și 
pentru a noastră mântuire”? 


Fiul lui Dumnezeu nu s-a făcut om pentru plăcerea de a fi 
om, sau pentru alte făpturi, ci pentru noi, oamenii. ȘI când se 
spune „pentru noi, oamenii” se înțelege „pentru noi, oamenii 
păcătoşi”, așa cum zice Mântuitorul la Cina cea de Taină: „Acesta 
este trupul Meu care se dă pentru voi” (Luca 22,19), înțele- 
gând „pentru voi cei păcătoşi”. Deci Fiul lui Dumnezeu s-a în- 
trupat „pentru noi, oamenii păcătoşi, și pentru a noastră mân- 
tuire”. Și nu se spune pentru unii oameni sau pentru un popor, 
ci „pentru noi, oamenii” îndeobște, adică pentru toţi oamenii. 
Dumnezeu a binevoit să dea omului o preţuire atât de mare, 
încât S-a făcut și El om și rămâne așa în vecii vecilor, pentru a 
fi în strânsă legătură cu noi, oamenii. 


Ce înseamnă cuvintele: „S-a pogorât din cer”? 


„S-a pogorât din cer” înseamnă că Fiul lui Dumnezeu a 
binevoit să se facă și Fiu al Omului, să ia, pe lângă firea Sa 
atotputernică, și firea noastră neputincioasă, să se smerească, 
purtând toate ale ei, să ia chip de rob, „să se deșerte” (Filip. 2,7) 
de slava Sa dumnezeiască, în arătarea și lucrarea Sa omenească, 
fără să înceteze de a fi Dumnezeu, să umble ca om pe pământ 
și să fie disprețuit de multi. 

„S-a pogorât din cer” înseamnă că „bogat fiind, pentru noi 
a sărăcit, ca noi cu sărăcia Lui să ne îmbogățim” (II Cor. 8,9). 
Cu alte cuvinte, „EI s-a făcut om, ca noi să ne facem dumnezei”""*. 
S-a unit pe Sine cu firea noastră neputincioasă, ca firea noastră 
să se facă tare şi nemuritoare prin unirea cu firea Sa dumne- 
zeiască. 


"Sf. Atanasie, Epistola către Adelfie VI, Migne, PG, XXVI, col. 1078. 

A părăsit Fiul lui Dumnezeu cerul 
prin această „pogorâre”? 


Fiul lui Dumnezeu n-a părăsit cerul prin această „pogorâre”. 
Căci El n-a încetat să fie și Dumnezeu și n-a părăsit firea dum- 
nezeiască. lar ca Dumnezeu este pretutindeni, și cu deosebire 
în cer. El umbla pe pământ cu firea noastră omenească, dar cu 
firea dumnezeiască era pretutindeni. Prin firea noastră Se afla 
„pogorât din cer”, dar prin firea dumnezeiască era unit cu Tatăl 
şi cu Duhul Sfânt, se afla „în sânul Tatălui”, în cer. Însuși El 
spune despre Sine: „Nimeni nu s-a suit la cer, decât Cel ce S-a 
coborât din cer, Fiul Omului, Care este în cer” (loan 3,13). 


Ce înseamnă „S-a întrupat de la Duhul Sfânt şi din 
Maria Fecioara și S-a făcut om”, şi anume de ce 
spune în chip deosebit „S-a întrupat” și în chip 
deosebit „S-a făcut om”? 


„S-a întrupat” înseamnă cu deosebire „S-a zămislit”, ca în- 
ceput al întrupării. lar „S-a făcut om” înseamnă cu deosebire 
arătarea Fiului lui Dumnezeu ca om între oameni prin nașterea 
din Sf. Fecioară Maria. Dar prin cuvântul „S-a întrupat”, 
Sfinții Părinţi, care au alcătuit Simbolul, au ţinut mai ales să 
spună cu hotărâre că Fiul lui Dumnezeu Și-a alcătuit trup 
adevărat, nu numai unul părut, cum spuneau unii eretici, și de 
aceea n-a venit cu el din cer, ci l-a luat din Sf. Fecioară Maria. 
Iar prin cuvintele „S-a făcut om” au ținut să sublinieze că Fiul 
n-a luat numai un trup fără suflet sau fără minte, cum spuneau 
alți eretici, ci S-a făcut om deplin, cu trup și suflet cuvântător. 


Și ce înseamnă: „De la Duhul Sfânt și din 
Fecioara Maria”? Care este partea Duhului Sfânt 
și care a Fecioarei Maria în întruparea Cuvântului? 


Fiul lui Dumnezeu S-a zămislit ca om din Fecioară. Deci 
S-a zămislit fără sămânță bărbătească. Dar această zămislire 

minunată nu s-ar fi putut face fără lucrarea Duhului Sfânt. 
Duhul Sfânt a făcut ca Fecioara să zămislească fără sămânță 
bărbătească pe Fiul lui Dumnezeu ca om. „lată, îngerul Dom- 
nului în vis s-a arătat lui zicând: «losife, fiul lui David, nu te 
teme a lua pe Maria logodnica ta, că ce s-a zămislit într-însa 
este de la Duhul Sfânt” (Matei 1,20). De aceea spune Simbo- 
lul credinţei: „Și S-a întrupat de la Duhul Sfânt și din Maria 
Fecioara”. 

Desigur, alta este partea Duhului Sfânt şi alta a Fecioarei 
Maria în întruparea Fiului lui Dumnezeu. Sfântul Duh nu-i dă 
acestuia firea omenească de la sine, ba nici măcar o parte din 
ea. Într-un asemenea caz Fecioara Maria ar fi fost numai un 
vas ales prin care ar fi venit Fiul lui Dumnezeu cu un trup 
adus întreg, sau în parte, din cer, care deci n-ar mai fi fost un 
trup adevărat omenesc, luat din trup omenesc. 

Dar Duhul Sfânt dă Fecioarei puterea să-L zămislească 
fără de sămânță bărbătească şi deci fără de păcat. „Și a zis Maria 
către înger: «Cum va fi mie aceasta, de vreme ce eu nu știu de 
bărbat?» Şi răspunzând îngerul a zis: «Duhul Sfânt Se va pogori 
peste tine și puterea Celui Preaînalt te va umbri...»” (Luca 1,34-35). 


Duhul Sfânt a fost singur în Fecioara, 
când aceasta a zămislit pe Fiul lui Dumnezeu ca om? 


N-a fost singur, în acest caz ea ar fi zămislit un om des- 
părțit de Dumnezeu. Ci Însuși Fiul lui Dumnezeu era din acest 
moment în ea, Duhul Sfânt fiind nedespărțit de El. Fiul lui 
Dumnezeu a fost nedespărțit de firea Sa omenească din prima 
clipă a existenţei ei, din clipa zămislirii. De aceea spune Sim- 
bolul credinţei despre EI Însuși că „S-a întrupat”, adică Şi-a al- 
cătuit din Fecioara Măria firea omenească. Dar Duhul Sfânt i-a 
dat putere Mariei să-L primească pe Fiul lui Dumnezeu în ea, 
ca pe Cel ce începe să-Și alcătuiască trupul din ea. Căci Dum- 
nezeu lucrează asupra oamenilor totdeauna prin Duhul Sfânt. 

Sf. loan Damaschin spune: „Duhul Sfânt S-a pogorât peste 
ea... dându-i puterea de a primi Dumnezeirea Cuvântului și 
puterea de a naște. Atunci a umbrit-o înţelepciunea ipostatică 
și Puterea Preaînaltului Dumnezeu, adică Fiul lui Dumnezeu, 
Cel de o fiinţă cu Tatăl, ca o sămânță dumnezeiască și Şi-a al- 
cătuit Lui din sângiuirile ei trup însufleţit”"*. 


Cine a fost Fecioara Maria? 


A fost o fecioară din seminţia lui David, din care trebuia, 
după făgăduinţa dumnezeiască, să Se nască Mântuitorul. Ea 
trăise în curăție desăvârșită și era logodită cu Iosif, un bărbat 
bătrân din aceeași seminţie, dar ea avea de gând să trăiască în 
feciorie, căci se făgăduise lui Dumnezeu să ducă o viaţă de 
fecioară. De aceea, când îngerul îi aduce vestea că va naște pe 
Fiul lui Dumnezeu, ea întreabă: „Cum va fi mie aceasta, de 
vreme ce nu știu de bărbat?” (Luca 1,34). Deși îngerul nu spu- 
sese cum va naște, ca să poată înțelege că aceasta se va în- 
tâmpla în viitor, ea totuși se miră, pentru că era hotărâtă ca și 
în viitor să nu știe de bărbat. 

Ea zămisleşte pe Fiul lui Dumnezeu ca fecioară. Sfânta 
Scriptură ne spune că după ce „s-a aflat având în pântece”, 
Iosif se gândea s-o părăsească, dar îngerul Domnului i s-a arătat 
în vis spunându-i să nu-i fie teamă să ia pe logodnica lui, „căci ceea 
ce s-a zămislit într-însa este de la Duhul Sfânt” (Matei 1,20). 


Așadar, Sfânta Maria a rămas totdeauna fecioară? 


Da. Ea a rămas fecioară totdeauna, deci atât la naștere, cât 
și după aceea. De aceea Biserica noastră îi zice „pururea Fecioară”. 


116 


Dogmatica, cartea III, cap. 2, trad. cit., p. 147. 

Avem temeiuri pentru adevărul acesta în 
Sfânta Scriptură și în Sfânta Tradiţie? 


Da. Că fecioria ei a rămas nestricată și la naștere, învăţăm 
de la proorocul lezechie,l care spune: „Apoi m-a dus bărbatul 
acela înapoi la poarta cea din afară a templului, spre răsărit, și 
aceasta era închisă. Şi mi-a zis Domnul: «Poarta aceasta va fi 
închisă, nu se va deschide și nici un om nu va intra pe ea, căci 
Domnul Dumnezeul lui Israel a intrat pe ea. De aceea va fi închisă» 
(ez. 44,1-2). 

Dacă n-ar fi rămas fecioară şi la naștere, ea n-ar mai fi fost 
„pururea Fecioară”. Sf. Maxim Mărturisitorul zice: „Cu adevărat 
zămislirea și nașterea au fost cu totul curate și neatinse de 
sămânță și de stricăciune și de aceea Maica Celui născut din ea 
este fecioară și după naștere, rămânând prin naștere și mai ne- 
pătimitoare, ceea ce e cu totul străin firii și mai presus de ra- 
țiune... Lucru și auzire cu adevărat minunate este că s-a făcut 
naștere și ieşire de prunc, închizătorile mădularelor de naștere 
ale celei ce a născut nedeschizându-se”". 

Iar că Sf. Maria a rămas fecioară și după naștere se vede de 
acolo că lisus, pe când Se afla pe cruce, a încredinţat-o în grija 
Apostolului loan, spunând Maicii Sale: „Femeie, iată fiul tău”, 
iar Apostolului loan: „lată mama ta” (loan 19,26-27). Dacă 
Sfânta Maria ar fi avut și alți fii, ar fi lăsat-o în grija lor. 

Dar este și la mintea omului că, după ce s-au petrecut cu 
ea lucruri atât de minunate, ea nu se mai putea gândi să se 
coboare la o viaţă de rând. Dacă Apostolii și-au închinat viaţa 
lor întreagă lui lisus, îndată ce L-au cunoscut, primind chiar 
moartea pentru El, putem socoti oare că Sf. Maria, Maica Lui, 
aleasă, pentru curăța ei, dintre toate femeile pământului, ca să 
se nască din ea Domnul, ar fi fost mai prejos de ei? 


'" Ambiquorum liber, Migne, PG, XCI, col. 1276. 

De ce o cinstim pe Sfânta Fecioară Maria 
şi-i închinăm zile de sărbătoare? 


Pentru că Însuși Dumnezeu a învrednicit-o de cinstea cea 
mai mare, de a naște pe Mesia, și a vestit lucrul acesta prin 
profeți (Fc. 3,15; Is. 7,14; ler. 23,5-6; lez. 44,1-3). 

A cinstit-o îngerul bunei-vestiri, închinându-1-se și numind-o 
„plină de har” și „binecuvântată între femei” (Luca 1,28). 

A cinstit-o Elisabeta, mama lui loan Botezătorul, numind-o 
„binecuvântată între femei” și „Maica Domnului” (Luca 1,40-43). 

A cinstit-o Fiul ei, Care în copilărie îi era supus (Luca 2,51), 
iar mai apoi, pe cruce fiind, S-a îngrijit de ea, dând-o în seama 
Apostolului loan (loan 19,26-27). 

Au cinstit-o oamenii din mulțime, fericind-o pentru a fi născut 
pe Fiul lui Dumnezeu. lar Fiul ei a întărit această cinstire, zicând: 
„Așa este” (Luca 11,27-28). 

Ea însăși a grăit sub insuflarea Duhului Sfânt, că „i-a făcut 
mărire Cel Puternic” şi că de acum „o vor ferici toate neamurile” 
(Luca 1,48-49). 

Iată de ce se cuvine ca și noi, cu atât mai mult, să-o cinstim 
pe Sf. Fecioară Maria. 


Este mai mare cinstirea Sfintei Fecioare Maria 
decât cinstirea adusă altor sfinţi? 


Da, este mai mare, pentru că ea este cea dintâi între sfinţi. 
Iată de ce cinstirea adusă ei o numim preacinstire, iar pe ea, 
Preacinstită. 


De ce Sfânta Fecioară Maria este cea dintâi 
între sfinți: 


Este cea dintâi între ei, pentru că a primit de la Dumnezeu 
cinstea cea mai mare, de a naște pe Mesia. Zămislind în pân- 
tecele ei pe Mesia, de la Duhul Sfânt, ea a fost curățită de pă- 
cate, ca nici un alt om, oricât de sfânt ar fi fost acesta. Ea a 


ps! 


fost apoi vestită de Dumnezeu și de profeți că va avea o deose- 
bită cinste, cum nu s-a mai spus despre nici un alt sfânt. Despre 
loan Botezătorul știm că a fost cel mai mare între profeţi 
(Luca 7,28), deoarece însăși venirea lui a fost profeţită de alți 
profeți (Matei 3,1; Isaia 44,3). Sf. Fecioară Maria este însă cea 
dintâi între sfinţi, de aceea și cinstirea ei este preacinstire. 


Dar în Sfânta Scriptură se vorbește de niște „frați” 
ai Domnului. Care sunt aceștia? 


Este adevărat că în Sfânta Scriptură se vorbeşte de astfel 
de „fraţi”. Sfânta Evanghelie ne spune că, odată când predica 
lisus, „Încă grăind El mulțimilor, iată mama Lui și frații Lui stăteau 
afară, căutând sa vorbească cu EI” (Matei 12,46; Luca 8,19). 
Altă dată, când predica în sinagoga din Nazaret, iudeii se mirau 
întrebând: „Au nu este Acesta feciorul teslarului? Au nu se 
numește mama Lui Maria și frații Lui lacov și losie și Simon și 
Iuda? Şi surorile Lui au nu sunt toate la noi?” (Matei 13,55-56; 
vezi și Marcu 6,3; alte locuri despre „frații” Domnului: loan 
2,12 si 7,3; Fapte 1,14; 1 Cor. 9,5; Gal. 1,19). Aici sunt dați 
chiar cu numele de „frații” Domnului. 

Dar lucrul sigur este că aceştia n-au fost fiii Sfintei Fe- 
cioare Maria, ci ai unei alte Marii, numită în Sfânta Scriptură 
uneori „cealaltă Marie” sau „Maria lui Cleopa”. Despre aceasta 
se spune că era mama lui Iacov și losie, doi din pomeniţii frați 
ai Domnului. „Și erau acolo multe femei, privind de departe,... între 
care era Maria-Magdalena și Maria, mama lui lacov și a lui osie” 
(Matei 27,55-56; 28,1; Marcu 15,40.47; 16,1; Luca 24,10; 
loan 19,25). 

Acești așa-ziși „frați” ai Domnului erau niște veri sau alte 
rude ale Lui, căci în Sfânta Scriptură se numesc „fraţi” și alte 
rude mai apropiate. Așa, Avraam îl numeşte pe Lot „frate, deşi 
îi era nepot de frate (Fc. 11,27; 12,5; 14,12.14.16). 

Dacă Mântuitorul n-a avut fraţi, în ce înţeles se 
numește El „întâiul-născut” (Matei 1,24): 


În Vechiul Testament „întâiul-născut”, atât dintre oameni 
cât și dintre animale, era închinat lui Dumnezeu (leș. 13,2). De 
aceea, chiar dacă nu mai erau după el alți născuți, se numea tot 
„întâiul-născut”, și nu „singurul născut”, pentru că „întâiul-născut” 
înseamnă sfințit, închinat lui Dumnezeu. Prin el se câştiga mila 
de la Dumnezeu pentru oameni. La oameni primul născut era 
ca un fel de preot pentru frații săi în fața lui Dumnezeu, iar la 
animale era adus ca jertfă lui Dumnezeu. 

Domnul nostru lisus Hristos a primit numele de „întâiul- 
născut”, deși a fost „singurul născut”, ca să se arate că El, ca 
om, este întâiul-născut la viaţa cea nouă dintre toţi fraţii „ca să 
fie EI întâiul-născut între mulţi fraţi” (Rom. 8,29). 

Pe de altă parte, EI a fost atât preotul adevărat, cât şi jertfa 
adevărată pentru toți oamenii, câştigând de fapt iertarea pentru 
toți. 


De ce o numim pe Sfânta Maria nu numai 
„Pururea Fecioară”, ci și „Preacurată”? 


Pentru că ea n-a săvârșit nici un păcat, nici cu gândul, nici 
cu cuvântul, nici cu lucrul. Acest dar i s-a dat printr-un har 
deosebit de mare, de care vorbește îngerul când îi vestește că 
va naşte pe Fiul lui Dumnezeu. „Bucură-te, ceea ce ești plină 
de har, Domnul este cu tine” (Luca 1,28). Mărturisirea lui Mitrofan 
Critopol spune: „Fiindcă a fost rânduită de Dumnezeu spre un 
scop mare și cu totul deosebit... i s-a dat de Dumnezeu un mare 
și deosebit dar, acela de a nu păcătui'"'*. Desigur, darul acesta s-a 
întâlnit cu străduinţa ei cu totul deosebită de a trăi în curăție 
deplină. 


"Cap. XVII. 

Ea e Preacurată însă și pentru că, în același timp în care i 
s-a dat puterea de a primi pe Fiul lui Dumnezeu spre a-L naște, 
a fost „curăţită” de păcatul strămoșesc. Sf. loan Damaschin zice: 
„Deci, după consimţământul Fecioarei, Duhul cel Sfânt S-a 
pogorât peste ea potrivit cuvântului Domnului, pe care l-a 
spus îngerul, curățind-o și dându-i în același timp și puterea de 
a primi Dumnezeirea Cuvântului și puterea de a naște”. 

Fecioara nu s-a zămislit fără păcatul strămoșesc, cum susțin 
unii, căci îngerul îi spune: „Nu te teme, Marie, că ai aflat har la 
Dumnezeu” (Luca 1,30), deci harul acesta l-a primit în timpul 
vieţii ei, iar nu de la zămislirea ei. Altfel unde ar mai fi fost 
strădania ei după curăţie, pe care luând-o în seamă Domnul, a 
hotărât să Se întrupeze din ea? 


De ce o numim pe Fecioara și „Născătoare 
de Dumnezeu” sau „Maica lui Dumnezeu”? 


Pentru că Cel ce S-a născut din ea, după firea omenească, 
este Însuși Fiul lui Dumnezeu și Dumnezeu. lisus Hristos este 
o singură persoană în două firi: este persoana lui Dumnezeu 
Cuvântul, Care ca Dumnezeu, sau ca persoană a firii dumnezeiești, 
este născut dinainte de veci din Tată, iar ca om, sau ca per- 
soană a firii omenești, este născut în timp din Fecioara Maria. 
Una şi aceeași persoană S-a născut și din Tatăl, și din Maria: 
din Tatăl după firea dumnezeiască, din Maria după firea ome- 
nească. Deci tot Fiul lui Dumnezeu s-a făcut şi Fiul Mariei. Nu 
se poate spune că din Fecioara S-a născut numai firea ome- 
nească a lui Hristos, căci nu se naște o fire, ci se naște o per- 
soană prin acea fire. lar persoana firii omenești a lui lisus Hristos 
era Însuși Fiul lui Dumnezeu. 

Dacă n-am recunoaște că Fecioara Maria este Născătoare 
de Dumnezeu, n-am socoti persoana născută din ea și Dumnezeu, 


'» Dogmatica, cartea III, cap. II, trad. cit., p. 147. 

ci numai om. lar dacă lisus ar fi fost numai om, nu ne-ar fi putut 
mântui. Întreaga noastră mântuire își are deci temelia în faptul 
că Sfânta Fecioară Maria a fost Născătoare de Dumnezeu. Cine 
nu crede în aceasta nu crede că a fost mântuit, căci nu crede că 
lisus Hristos, născut din Maria, este Fiul lui Dumnezeu. De 
aici se vede cât de mult greşesc cei ce nu o cinstesc pe Fecioara 
Maria, ca Maica Domnului. Ei nu cred îngerului Gavriil, care 
spune Fecioarei: „Acesta va fi mare și Fiul Celui Preaînalt se 
va chema” (Luca 1,32); nici Sf. Apostol Pavel, care spune că la 
plinirea vremii „a trimis Dumnezeu pe Fiul Său cel născut din 
femeie” (Gal. 4,4). Sfânta noastră Biserică o cinstește pe Fecioara 
ca Născătoare de Dumnezeu în cântări neasemănat de frumoase: 
„Primit-ai în pântece pe Cuvântul și ai purtat pe Cel ce poartă 
toate și ai hrănit cu lapte, ceea ce ești curată, pe Cel ce hrănește 
toată lumea”. Sau iarăși: „Taina cea din veci se descoperă astăzi! 
Dumnezeu Cuvântul Fiu Fecioarei Se face”. 


Dacă Fiul lui Dumnezeu S-a făcut om deplin, 

om întru toate asemenea nouă, de ce S-a întrupat 
de la Duhul Sfânt și din Fecioară şi nu S-a născut 
ca orice om pe cale firească? 


Din două motive S-a întrupat Fiul lui Dumnezeu de la Duhul 
Sfânt și din Fecioară: întâi, ca să se arate că venirea Fiului lui 
Dumnezeu pe pământ ca om şi mântuirea noastră nu puteau 
atârna de puterea omenească, ci de hotărârea lui Dumnezeu. 

Al doilea, pentru că, deși S-a făcut om întru toate asemenea 
nouă, El S-a zămislit fără păcatul strămoșesc cu care se zămis- 
lesc toți oamenii. Dar zămislirea fără de păcatul strămoșesc nu 
s-ar fi putut face fără lucrarea Duhului Sfânt, Care a păstrat-o 
pe Sfânta Fecioară curată de orice întinare. 


1% Acatistul Preasfintei Născătoare de Dumnezeu. 

Astfel, lisus Hristos S-a născut fără de păcat strămoșesc. 
Dar El n-a săvârșit păcat nici după aceea. Și nu numai că n-a 
săvârşit păcat, dar nici nu putea săvârşi. 


De ce Iisus nu putea săvârși păcat? 


Pentru că Cel ce S-a născut din Fecioara Maria este Dum- 
nezeu Însuși, anume Fiul lui Dumnezeu Care Se face om pentru 
noi. Cel ce lucrează cele ale firii este persoana însăși. Or, în lisus 
Hristos, Cel ce lucrează prin firea omenească este Dumnezeu 
Însuși, Care lucra în același timp și prin firea Sa dumnezeiască. 
De aceea, lisus Hristos, Dumnezeu-Omul, nici nu putea păcătui. 
Dacă ar fi putut păcătui lisus Hristos, Însuși Dumnezeu ar fi 
putut păcătui. Dar Dumnezeu nu poate păcătui, căci păcatul 
este faptă împotriva lui Dumnezeu, şi cum ar fi putut Dumnezeu 
lucra împotriva Sa? 


Dar dacă n-a putut păcătui, 
a mai fost Iisus om adevărat? 

Da, a fost, căci păcatul nu ţine de firea omenească. Adam, 
la început, n-a avut păcatul în fire. Păcatul, dimpotrivă, știrbeşte 
firea, o slăbeşte. Viaţa, după fire, o redobândește omul de-abia 
când scapă de păcat, spun Sfinţii Părinţi. 


Dar dacă Iisus Hristos n-a putut păcătui, 

cum se înţeleg, ispitele cu care s-a apropiat Satana 
de EI și cum mai este EI pildă pentru noi 

ca să luptăm cu păcatul? 


Mântuitorul n-a putut păcătui și nici o înclinare spre păcat 
nu se afla în EI. Dar EI a moştenit împreună cu noi slăbiciunile 
nepătimașe: foamea, setea, trebuinţa de odihnă, de somn, frica 
de moarte, putinţa de a suferi durere. Satana s-a folosit de stă- 
rile acestea din lisus pentru a-L ispiti să Şi le astâmpere într-un 
fel cum nu trebuia, adică mai mult decât trebuia, sau când nu 
trebuia. Dar lisus a respins ispita din primul moment, neprimind-o 

înăuntrul Său și a răbdat cu bărbăţie ostenelile, foamea, durerea 
și a biruit frica de moarte, în aceasta EI ne este pildă și nouă. 
Căci dacă răbdăm și noi, ca El, ostenelile și durerile, putem 
respinge și noi ispita. lar de răbdat putem răbda și noi, căci și 
noi Îl avem pe EI în noi. 


Vorbește Sfânta Scriptură despre lipsa de păcat 
a Mântuitorului? 


Da. Chiar Mântuitorul spune către iudei: „Cine dintre voi 
Mă vădește pe Mine de păcat?” (loan 8,46). lar Sf. Apostol Pavel 
arată că lisus Hristos a fost fără de păcat, dar că în același timp 
a purtat neputințele noastre de pe urma păcatului şi a fost 
ispitit: „Că nu avem Arhiereu care să nu poată suferi cu noi în 
slăbiciunile noastre, ci ispitit întru toate după asemănarea noastră, 
afară de păcat” (Evr. 4,15). 


A fost de trebuinţă pentru mântuirea noastră 
ca Iisus Hristos să fie fără de păcat? 


Da. Numai fiindcă „n-a săvârșit nici un păcat, nici s-a aflat 
vicleșug în gura Lui” (1 Petru 2,22), lisus n-a murit pentru 
păcatele Sale, ci „pentru fărădelegile noastre”, răscumpărându-ne 
de ele (Isaia 53,5.9). Numai fiindcă a fost fără păcat, a putut da 
Tatălui o viață curată de ascultare, răscumpărând neascultarea 
noastră. Numai fiindcă a fost fără de păcat, moartea nu L-a putut 
ține, căci n-avea drept asupra Lui, ci a înviat, ca după EI să 
înviem și noi toți, cei ce credem în El. Şi numai fiindcă a fost 
fără păcat, ne este și nouă pildă de viaţă neprihănită. 


Care este articolul IV din Simbolul credinţei? 


Articolul al IV-lea din Simbolul credinţei este: „Și S-a 
răstignit pentru noi în zilele lui Ponţiu Pilat şi a pătimit şi S-a 
îngropat”. 

Ce cuprinde acest articol în întregul lui? 


După ce articolul III ne-a spus că Fiul lui Dumnezeu S-a 
făcut om ca să ne mântuiască, articolul IV ne spune cum ne-a 
mântuit lisus, odată ce S-a făcut om. Căci a trebuit mai întâi ca 
Fiul lui Dumnezeu să Se facă om și apoi să ne mântuiască. 


Când a început Iisus lucrarea de mântuire a omului? 
Trebuie să despărțim cu totul întruparea 
Domnului de lucrarea Lui mântuitoare? 


Nu trebuie să le despărțim. Desigur, altceva este aprin- 
derea focului şi altceva fierberea apei. Dar apa începe să se în- 
călzească, deci să înainteze spre fierbere, chiar în clipa aprin- 
derii focului. Tot așa, altceva este întruparea și altceva lucrarea 
Lui, prin care ne-a mântuit. Totuși mântuirea noastră a început 
chiar prin întruparea Fiului lui Dumnezeu. Căci chiar prin 
întrupare a făcut început înnoirii firii noastre luate de EI, fără 
de păcat. Dar ca să fie izbăvită de păcat firea tuturor celor ce 
voiau acest lucru, trebuia ca Fiul lui Dumnezeu să-și dea firea 
Sa omenească la moarte pentru noi toţi. Pe de altă parte, numai 
prin moarte a scăpat El firea Sa omenească și de slăbiciunile 
ei: de foame, de osteneală, de boală, de durere, de moarte. 
Răbdându-le pe toate acestea cu tărie până la capăt, a făcut 
firea Sa omenească mai tare ca ele, a scăpat-o de ele şi, toto- 
dată, ne-a răscumpărat pe noi toţi de păcat și de moarte. 

Aşadar, mântuirea începe cu întruparea. Dar deplin ea se 
înfăptuieşte prin moartea lui lisus Hristos pe cruce şi prin în- 
vierea Lui. Biruinţa se câştigă prin luptă. Dar primul pas spre 
ea s-a făcut prin așezarea ostașilor în linie de bătaie. Sf. Atanasie 
spune: „După cum dacă un împărat coboară într-un oraș și își 
ia locuinţa într-una din casele din el, nu numai că acest oraș 
primește o cinste mare, dar nici un dușman sau tâlhar nu în- 
drăznește să-l atace, căci chiar și numai prezența împăratului 
este pentru el o pavăză, tot astfel și împăratul cerurilor: din 

moment ce a coborât în ținutul omenirii noastre și a locuit într-un 
trup ca al nostru toate atacurile dușmanilor contra omului au fost 
înfrânte, iar stricăciunea morţii, puternică odinioară, a încetat”. 


De ce „S-a răstignit Domnul Iisus Hristos pentru 
noi pentru noi”? 


În urma păcatului strămoșesc, toţi oamenii erau supuși pedepsei 
morții (Rom. 5,12), ca unii care disprețuiau mărirea lui Dumnezeu. 
În același timp moartea era urmarea slăbiciunii și a tulburării, 
intrate în firea noastră prin păcat, din cauză că firea noastră 
trăia potrivnic Legii lui Dumnezeu, care a fost așezată în toate 
şi pe care trebuie să o păzească toate. 

Dar iubirea lui Dumnezeu nu voia ca toţi oamenii să se 
ducă la moarte veșnică, însă nici nu putea lăsa disprețuită mă- 
rirea Sa şi nerestabilită în firea omenească Legea Sa. Unde nu 
este respectată o rânduială, este o tulburare necontenită, care 
alungă liniștea și face cu neputinţă propăşirea în bine. 

Deci numai așa puteau fi scăpați oamenii de pedeapsa morții, 
găsindu-se cineva, chiar din partea lor, care să restabilească în 
firea sa omenească respectul Legii dumnezeiești și să rabde 
pedeapsa morții cerută de mărirea dumnezeiască, dar nu pentru 
păcatul său, ci al tuturor oamenilor. Trebuia, așadar, un om 
fără de păcat şi în acelaşi timp un om care să valoreze cât toți 
oamenii și chiar mai mult decât toți oamenii laolaltă. Dintre 
oameni nu se putea ivi cineva care să îndeplinească aceste 
condiţii. De aceea, în înțelepciunea Sa, a făcut Dumnezeu pe 
Însuşi Fiul Său om fără de păcat. Acesta a restabilit prin viaţa 
Sa curată respectul Legii lui Dumnezeu în firea Sa omenească 
și prin moartea Sa a răscumpărat pe frații Săi de la pedeapsa 


21 Despre Întruparea Cuvântului, cap. IX, PG, XV, col. 1120; vezi şi Sf. 
Atanasie cel Mare, Scrieri, Partea I, în PSB, traducere, introducere şi note 
de Pr. Prof. Dumitru Stăniloae, București, 1987, p. 101. 

morții. De aceea S-a răstignit Fiul lui Dumnezeu pentru noi. 
Prin toate jertfele de animale dinainte de Hristos, oamenii căutau 
să dea lui Dumnezeu ceva în schimb pentru viața lor. Dar 
viețile de animale erau de mai puțin preț decât viața lor. De aceea 
oamenii nu puteau scăpa prin ele. Trebuia o jertfă de același 
preț cu viaţa lor și chiar de un preţ mai mare ca viaţa lor întinată. 
Jertfa aceasta a adus-o Fiul lui Dumnezeu ca om, vărsând un 
sânge mai de preţ decât al tuturor animalelor și al tuturor oa- 
menilor şi răscumpărând prin el pe oameni de toate păcatele. 

Crucea a fost altarul pe care s-a adus jertfa adevărată pentru 
oamenii din toate timpurile. lisus a fost și jertfa adevărată, și 
preotul care a adus-o, câștigând de fapt mântuirea noastră. „lar 
Hristos venind Arhiereu bunătăților viitoare, nu prin sânge de 
țapi şi de viței, ci cu însuși sângele Său a intrat EI o dată pentru 
totdeauna în Sfânta Sfintelor, și a dobândit o veșnică răscum- 
părare. Că de vreme ce sângele taurilor și al ţapilor și cenușa 
de juninci, stropind pe cei spurcaţi, îi sfințește spre curățirea 
trupului, cu cât mai vârtos sângele lui Hristos, Care prin Duhul 
cel veșnic S-a adus lui Dumnezeu pe Sine jertfă fără de pri- 
hană, va curăţi cugetul nostru de faptele cele moarte ca să slujiți 
Dumnezeului celui viu” (Evr. 9,11-14). 

Iar Sf. Chiril al Ierusalimului zice: „Mântuitorul a suferit 
toate aceste patimi ca să împace prin sângele crucii pe cele din 
cer și pe cele de pe pământ (Col. 1,20). Din pricina păcatelor 
eram dușmanii lui Dumnezeu și Dumnezeu hotărâse ca păcă- 
tosul să moară. Trebuia să se întâmple una din două: sau ca 
Dumnezeu, ca Unul Ce-Și îndeplineşte spusele, să-i omoare pe 
toți, sau să anuleze hotărârea, ca Unul Ce este iubitor de oameni. 
Totuși privește la înțelepciunea lui Dumnezeu! A menţinut ca 
adevărată și hotărârea, și Și-a arătat cu putere și iubirea de oameni. 
În trupul răstignit pe lemnul crucii Hristos a luat păcatele, pentru 
ca prin moartea Lui noi să murim pentru păcate și să trăim 
pentru dreptate (| Petru 2,24). Nu era om de rând Cel ce a 

murit pentru noi. Nu era o oaie necuvântătoare. Nu era înger 
numai, ci Dumnezeu întrupat. Nu era atât de mare nelegiuirea 
păcătoşilor, pe cât de mare era dreptatea Celui care a murit 
pentru noi”. 


De ce a trebuit să moară Iisus Hristos pentru noi 
tocmai răstignit pe cruce? 


Pentru mai multe pricini. Însemnăm câteva: a) ca să moară 
înălțat spre cer, dar cu privirea și cu brațele deschise spre lume, 
arătând că se aduce jertfă Tatălui, dar cu iubire față de lume; b) ca 
să moară cu încetul și deci ca patima Lui, răbdată fără cârtire, 
să fie mai îndelungată și ca sângele Lui să se scurgă stăruitor 
peste păcatele lumii, spre a le spăla; c) dar mai ales pentru că 
moartea prin răstignirea pe cruce era moartea cea mai ruşinoasă 
(Deut. 21,23; Gal. 3,13), și la ea erau osândiți cei mai mari 
tâlhari. Prin aceasta s-a arătat până unde coborâse ticăloşia noastră, 
încât am fost în stare să socotim pe Cel ce era bunătatea 
întrupată ca pe cel mai rău, încât am fost în stare să ne smintim 
de Cel mai bun ca de cel mai nevrednic. Dacă păcatul este 
neascultare de Dumnezeu și lucrare împotriva Lui, răstignirea 
lui lisus Hristos de către oameni, fiind cea mai dușmănoasă 
faptă împotriva lui Dumnezeu, este cea mai grozavă faptă a 
păcatului din om. Chiar în această decădere s-a arătat, în 
acelaşi timp, și pedeapsa lui Dumnezeu asupra noastră; d) dar 
în același timp, în suferirea morţii celei mai rușinoase din 
partea Fiului lui Dumnezeu, s-a arătat cât de totală a fost 
smerenia și iubirea Lui pentru noi. 

Așadar, de câte ori ne gândim la moartea pe cruce a 
Domnului, trebuie să ne aducem aminte de grozăvia păcatelor 
noastre, arătate chiar în această faptă ruşinoasă a noastră, dar, 
în același timp, și de iubirea nemărginită a Domnului, Care a 


'* Cateheza XIII, trad. cit., vol. II, p. 349. 

spălat păcatele noastre tocmai în clipa când noi ni le arătam în 
fapta cea mai ticăloasă. 

Pe crucea Domnului de pe Golgota s-au întâlnit cea mai 
urâtă faptă a păcatului omenesc cu cea mai mare faptă a iubirii 
Domnului și pe ea iubirea dumnezeiască a ars păcatul. Sf. Maxim 
Mărturisitorul zice: „Acesta a fost, așadar, scopul Domnului, 
ca, pe de o parte, să asculte de Tatăl până la moarte, ca un om, 
pentru noi păzind porunca iubirii, iar pe de alta, să biruie pe 
diavol, pătimind de la el prin cărturarii şi fariseii puşi la lucru 
de el. Astfel, prin faptul că s-a lăsat de bunăvoie învins, a învins 
pe cel ce nădăjduia să-L învingă și a scăpat lumea de stăpânirea 


lui”!2 


Dar dacă crucea a fost o unealtă de tortură 
rușinoasă şi dureroasă pentru Domnul, 
este bine să o cinstim? 


Trebuie să o cinstim cât se poate mai mult, căci Domnul a 
îmbrățișat-o cu iubire și pe ea a ars ca pe un altar păcatul nostru. 
Crucea arată rușinea noastră, nu a Domnului; din partea Dom- 
nului arată iubire. Deci, gândul la ea ne face, pe de o parte, să 
ne rușinăm şi să ne căim de păcatele noastre și să luptăm îm- 
potriva lor, îmbrățisând și noi crucea cum a îmbrățișat-o Domnul, 
pe de alta, să ne înduioșăm de iubirea Lui, Care ne-a mântuit 
prin ea de ele şi să o slăvim. 

Nu te gândești la ostenelile și la suferințele ce le-au îndurat 
părinții tăi de pe urma neascultării tale? Ruşinezi amintirea lor 
prin aceasta? Nu, dimpotrivă, slăvești iubirea lor faţă de tine și 
sporești căința ta. Dar nici Hristos nu se rușinează de crucea 
Sa. Căci ea este fapta cea mai înaltă a iubirii Sale față de noi. 
Se va rușina El de iubirea Sa faţă de noi, arătată pe cruce? Nu, 
ci pururea Și-o amintește și ne-o amintește, căci prin ea ne-a 


'5 Cuvânt ascetic, cap. XIX, „Filoc. 1”, p.9. 

şters păcatele și prin faptul că ne-o aminteşte ne câştigă iubirea 
noastră față de EI. El mereu ne spune la Sfânta Liturghie că Și-a 
vărsat sângele pentru noi şi ne îndeamnă să ne amintim de 
moartea Lui, se înțelege, de moartea pe cruce. „Că de câte ori 
veți mânca pâinea aceasta și veţi bea paharul acesta, moartea 
Domnului vestiți până când va veni” (| Cor. 11,26). 

La Domnul nostru lisus Hristos nu ne putem gândi fără să-L 
vedem răstignit pe cruce. Iar la cruce ne gândim tocmai pentru 
că ne gândim la Hristos, Care S-a răstignit pe ea, deci nu ne 
putem gândi la ea decât văzând cu ochii sufletului pe Hristos 
pe ea. Hristos și crucea Sa sunt nedespărțiți. Crucea a devenit 
„semnul Fiului Omului”. Ea se va arăta pe cer împreună cu El 
(Matei 24,30), când va veni să judece lumea, ca să rușineze pe 
cei ce nu s-au căit și nu au primit iubirea Lui cât au vieţuit în 
lume. Apoi crucea este altarul pe care s-a adus cea mai înaltă 
jertfă și orice altar trebuie cinstit (leș. 29,37). 


Mai sunt şi alte locuri în Sfânta Scriptură 
care ne arată datoria de a cinsti crucea? 


Sf. Apostol Pavel se laudă cu crucea Domnului și o socotește 
puterea lui Dumnezeu: „Cuvântul crucii celor pieritori nebu- 
nie este, iar nouă, celor care ne mântuim, puterea lui Dumnezeu 
este” (1 Cor. 1,18). Şi iarăși: „lar mie să nu-mi fie a mă lăuda 
decât numai în crucea Domnului nostru lisus Hristos, prin care 
lumea este răstignită pentru mine și eu pentru lume!” (Gal. 6,14). 
Aici Apostolul arată că, precum crucea înseamnă dreptatea lui 
Dumnezeu, Care a pedepsit păcatele pe cruce, şi iubirea față de 
noi Domnului nostru lisus Hristos Care le-a omorât, aşa înseamnă 
ea și străduinţa noastră de a le omori în noi prin osteneli și 
înfrânări proprii, cu ajutorul lui lisus Hristos şi prin iubirea 
față de EI. 

Sfânta Scriptură socotește Crucea mijlocul prin care Dum- 
nezeu ne-a împăcat cu Sine, locul pe care s-a surpat peretele 

ce ne despărțea de Dumnezeu, locul pe care au fost înfrânte 
duhurile rele, focul în care a fost ars zapisul lor împotriva 
noastră. Prin jertfa Crucii, Dumnezeu, Care se îndepărtase de 
noi, a îmbrățișat iarăși omenirea, ca pe una ce a plătit datoria 
pentru păcat. Pe Cruce s-a omorât vrajba, pe Cruce a împăcat 
Iisus Hristos, în Sine, pe Dumnezeu cu oamenii. Crucea este 
locul pe care s-a făcut împăcarea noastră cu Dumnezeu și, de câte 
ori facem semnul ei, ne gândim la ea cu credință, arătăm că 
primim această împăcare și că ne întâlnim cu El pe acest loc 
sau în acest semn al păcii. „Căci El este pacea noastră, EI, 
Care a făcut din cele două — una, surpând peretele din mijloc 
al despărțiturii, ... ca, întru Sine, pe cei doi să-i zidească într-un 
singur om nou şi să întemeieze pacea. Să-i împace cu Dumnezeu 
pe amândoi, uniţi într-un trup, prin cruce, omorând prin ea 
vrăjmășia” (Efes. 2,14-16). „Căci în EI a binevoit (Dumnezeu) 
să sălășluiască toată plinirea. Și printr-Însul toate cu Sine să le 
împace, fie cele de pe pământ, fie cele din ceruri, făcând pace 
prin EI, prin sângele Crucii Sale” (Col. 1,19-21). „Stergând zapisul 
ce era asupra noastră, care ne era potrivnic nouă cu rânduielile 
lui, și pe acela l-a luat din mijloc, pironindu-l pe cruce. Dez- 
brăcând (de putere) începătoriile şi domniile, le-a făcut de ocară 
în văzul tuturor, biruind asupra lor prin Cruce” (Col. 2,14-15). 

Prin Cruce S-a înălțat lisus Hristos la mărire (Filip. 2,8-9; 
Luca 24,26; loan 17,1). Dacă ar fi fost lucru de rușine pentru 
EI, nu S-ar fi înălțat prin ea. Crucea este semnul T care apără 
pe cei ce-l au în frunte (ez. 9,4-6), sau pecetea lui Dumnezeu, 
care îi păstrează nevătămaţi pe cei ce o au întipărită pe ei (Apoc. 
7,2-3; 9,4). 

Mântuitorul Însuși spune: „Cel ce voiește să vină după Mine 
să se lepede de sine, să-și ia crucea și să-Mi urmeze Mie” 
(Marcu 8,34). Aici e vorba, în primul rând, de crucea din suflet, 
ca luptă împotriva plăcerilor, a păcatelor, ca purtare a ostene- 

lilor și necazurilor, dar lupta şi necazurile le poartă omul gân- 
dindu-se la Crucea lui Hristos, prin care a biruit EI păcatul. Și, 
oare, nu este bine ca semnul, pe care-l vede omul cu gândul, 
să-l facă și cu mâna, ca și mai ușor să-și aducă aminte de 
Crucea lui Hristos și de datoria sa de a o purta în suflet, de a fi 
cu recunoștință față de EI și de a lupta împotriva păcatelor? 


De ce s-au pus în Simbol cuvintele: 
„In zilele lui Ponțiu Pilat”? 


Ponţiu Pilat nu era o persoană particulară, ci un deţinător 
al puterii de stat. Amintindu-l în Simbol, Sfinții Părinți au voit 
să arate că răstignirea lui Hristos este un fapt care s-a petrecut 
în istorie, întâmplat la o dată fixă. Deci nu este o născocire a 
fanteziei, căci aceasta nu fixează născocirile ei la date fixe. 
Apoi, Părinții au vrut să arate că răspunderea pentru răstignirea 
lui Hristos o poartă întreaga omenire, pentru că autoritatea de 
stat lucrează în numele tuturor. lisus n-a fost răstignit de nişte 
răufăcători de rând, ci de autoritatea publică în numele legii. 
Prin aceasta se arată cât de Jos ajunseseră legile și orânduirile 
publice omenești din acea vreme, adică tot ce aveau oamenii 
mai bun. Dacă legea omenească, menită să apere binele, L-a 
adus pe Fiul lui Dumnezeu la moarte, atunci la ce nu S-ar fi 
putut aştepta EI de la nişte răufăcători de rând? 


De ce s-au mai pus în Simbol cuvintele: 
„Și a pătimit”, odată ce s-a spus că „S-a răstignit”? 
Cuvintele „și a pătimit” arată încă o dată că Fiul lui Dumnezeu 
S-a făcut om cu adevărat și a suferit într-adevăr pe cruce ca un 
om, până la moarte. Dar a pătimit numai cu trupul, nu şi cu 
Dumnezeirea, căci Dumnezeirea nu poate pătimi. Sf. loan 
Damaschin zice: „Spunem că Dumnezeu a suferit în trup, dar 
în nici un caz că Dumnezeirea a suferit prin trup”. 


Alt înțeles nu mai au cuvintele „și a pătimit”? 

Da. lată şi acest înţeles: Fiul lui Dumnezeu, deşi n-a luat 
asupra Lui deodată cu firea noastră și păcatele ei, a luat totuși 
slăbiciunile noastre: trebuința de mâncare, de odihnă, frica de 
moarte, putinţa de a muri și putinţa de a suferi durere trupească 
și sufletească. Dar din potolirea trebuinţei de mâncare, de sete, 
de odihnă, lisus nu Și-a făcut o plăcere, ci le-a împlinit numai 
cât cerea trebuința, respingând toate ispitele. De asemenea a 
respins ispita de a scăpa de moarte și de durere. Astfel, lisus a 
luat asupra Lui aceste slăbiciuni omenești, ca să sufere pentru 
noi durerea până la capătul ei, adică până la moarte. EI știa că 
păcatul a intrat în firea omenească și se menţine în ea prin 
dorinţa de plăcere și prin fuga de durere, care vine de pe urma 
plăcerii. Drept aceea S-a hotărât să rabde numai durerea. De 
aceea a luat asupra Lui acele slăbiciuni. lar răbdând durerea 
până la capăt, a întărit firea în așa fel, că a scos din ea și acele 
slăbiciuni. Răbdând până la moarte, a învins frica de moarte și 
însăși moartea, în firea Sa omenească, și, drept urmare, firea 
Lui s-a sculat din morţi la viaţa cea fără de moarte. „Cu moar- 
tea pe moarte a călcat.” 

Dar Hristos a învins moartea și din pricină că ea a venit 
asupra Lui pe nedrept, căci pe dreptate moartea vine asupra 
oamenilor numai ca o urmare a plăcerii. „Deci toată firea noastră 
era stăpânită de moarte din pricina căderii. lar motivul stăpâ- 
nirii era plăcerea, care, luându-și începutul într-o neascultare, 
se menținea de-a lungul întregului lanţ de nașteri naturale. Din 
pricina acestei plăceri a fost adusă moartea, ca osândă, peste 
fire. Dar Domnul, făcându-Se om și neprimind ca obârşie a 
naşterii Sale, după trup, plăcerea necuvenită — pentru care a 
fost adusă peste fire osânda cuvenită a morții —, ci primind cu 
voie, după fire, osânda cuvenită a morţii în însușirea pătimi- 


' Dogmatica, cartea III, cap. XXVI, trad. cit., p. 227 

toare a firii, adică suferind-o, a răsturnat rostul morţii, nemai- 
având aceasta în EI rostul de osândă a firii, ci a păcatului. lar 
când moartea nu mai are plăcerea ca mamă, care o naște și pe 
care trebuie să o pedepsească, se face în chip vădit pricină a 
vieții veșnice. Astfel, precum viaţa lui Adam din plăcere s-a 
făcut maică a morții și a stricăciunii, la fel moartea Domnului 
pentru Adam (căci EI era liber de plăcerea lui Adam) se face 
născătoare a vieții veşnice." % 

Acesta este rostul pătimirii lui lisus Hristos. El este omul 
durerii, omul durerii nedrepte. Prin durere a desființat păcatul, 
care își are pricina în căutarea plăcerii, şi tot prin durere a 
desfiinţat moartea. 


De ce s-au mai pus în Simbol cuvintele 
„Și S-a îngropat”. Nu se înţelegea aceasta 
odată ce S-a răstignit? 


Prin aceste cuvinte se arată, în primul rând că lisus a murit 
cu adevărat. „Încă păcătoşi fiind noi, Hristos pentru noi a 
murit” (Rom. 5,8). Trupul Lui a fost părăsit de suflet și a fost 
așezat ca orice trup mort în mormânt. 

În al doilea rând, prin aceste cuvinte se garantează 
adevărul învierii Lui din morți. Căci dacă Hristos ar fi fost luat 
de pe Cruce de Ucenici şi ascuns undeva, nu s-ar mai fi putut 
aduce mormântul gol ca o dovadă pentru învierea lui lisus 
Hristos. Dar mormântul Lui a fost public. Ba chiar a fost păzit 
de slujitorii iudeilor care se temeau să nu-L fure pe lisus 
Ucenicii și apoi să spună că a înviat (Matei 27,64). Deci faptul 
că lisus nu mai era în mormânt este o dovadă a învierii. 


Unde a fost sufletul Domnului 
în timpul cât trupul Lui a stat în mormânt? 


'% Sf. Maxim Mărturisitorul, Răspunsuri către Talasie, tăsp. 61, în „Filocalia”, 
vol. III, Sibiu, 1948, pp. 337-339. 

Sufletul Lui s-a coborât la iad (Efes. 4,9; I Petru 3,19), dar 
nu ca să sufere chinurile de acolo, ca toți oamenii dinainte de 
EI, căci cu acest scop se duc numai cei care pleacă de aici cu 
păcatul strămoșesc, sau cu păcate personale, şi cine se duce la 
iad spre a suferi pentru păcate nu mai poate ieși de acolo prin 
puterile sale. Sufletul lui lisus nu s-a dus acolo nici ca să 
întoarcă prin propovăduirea Sa pe păcătoşii din iad, căci acolo 
nu se mai pot schimba sufletele. Așadar, sufletul lui Iisus nu s-a 
dus acolo nici ca arhiereu, nici ca prooroc. EI s-a dus acolo ca 
împărat, eliberându-i pe drepții din Vechiul Testament, care 
muriseră cu credinţa în venirea Sa. Prin aceasta, Hristos a 
sfărâmat puterea iadului și a morţii veşnice, căci de atunci 
acestea nu mai au putere peste cei ce au crezut sau cred în 
Hristos. Desigur, lisus coborând la iad a făcut cunoscută tuturor 
celor de acolo biruinţa Sa asupra păcatului și a morţii, deci nu 
numai celor ce se folosesc de ea pentru că au crezut cât au fost 
pe pământ, ci și celor care nu se folosesc de ea din pricină că 
nu au crezut în venirea Lui. În acest înțeles trebuie explicat 
locul din ] Petru 3,1 8-20: „Căci şi Hristos a suferit odată moar- 
tea pentru păcatele noastre, EI, Cel drept, pentru cei nedrepți, 
ca să ne aducă pe noi la Dumnezeu, omorât fiind cu trupul, dar 
viu făcut cu duhul, cu care S-a pogorât şi a propovăduit și 
duhurilor ținute în închisoare, care fuseseră neascultătoare 
altădată, când îndelunga răbdare a lui Dumnezeu aştepta, în 
zilele lui Noe, şi se pregătea corabia în care puține suflete, 
adică opt, s-au mântuit prin apă”. Dintre Sfinţii Părinţi vorbește 
clar despre coborârea Domnului la iad, cu acest scop, Sf. Irineu, 
care zice: „Hristos S-a coborât în cele ce sunt sub pământ și le- 
a binevestit iertarea păcatelor celor ce au crezut în El. Şi au 
crezut în EI toţi care au sperat în EI, adică au prevestit venirea 
Lui şi au îndeplinit poruncile Lui: drepții, patriarhii şi proorocii, 
cărora li s-au iertat păcatele ca și nouă'"*. Iar Sf. loan Da- 

maschin spune: „Sufletul îndumnezeit se coboară la iad, ca, 
precum a răsărit celor de pe pământ soarele dreptăţii, tot astfel 
să lumineze şi celor ce stau sub pământ, în întunericul și 
umbra morții; că precum a predicat celor de pe pământ pace... 
devenind celor credincioși cauză a mântuirii veșnice, iar celor 
neascultători mustrare pentru necredință, tot astfel și celor din 
iad”. 


Dar cu Dumnezeirea, care era unită 
cu firea omenească în Iisus Hristos, 
ce s-a întâmplat în timpul morții? 

Ea a rămas unită cu trupul în mormânt și cu sufletul în iad. 
Căci dacă s-ar fi despărțit de trupul și de sufletul firii noastre, 
Cel ce S-a dus la iad n-ar mai fi fost și Dumnezeu, ci numai 
om, iar trupul din mormânt n-ar mai fi fost trupul lui Dum- 
nezeu, ci al unui om. Sf. loan Damaschin spune: „Chiar dacă a 
murit ca om, și chiar dacă sfântul Lui suflet s-a despărțit de 
trupul Lui preacurat, totuşi Dumnezeirea nu s-a despărțit de 
cele două, adică de suflet și de trup, și astfel nici unicul ipostas 
nu s-a despărțit în două ipostasuri. Astfel unicul ipostas al 
Cuvântului a fost și ipostasul Cuvântului și al sufletului și al 
trupului. Niciodată, nici sufletul, nici trupul n-au avut un 
ipostas propriu, altul decât ipostasul Cuvântului”. 

Numai pentru că trupul a rămas unit cu Dumnezeirea în 
mormânt, n-a început să se strice și numai pentru că sufletul a 
rămas cu Dumnezeirea în iad, a zdrobit puterea iadului și a eli- 
berat pe drepţii de acolo. De aceea numește Sf. loan Damaschin 
sufletul Domnului care merge la iad „sufletul îndumnezeit”. 


'% Adversus Haereses IV,15. 
' Dogmatica, cartea III, cap. XXIX; trad. Pr. D. Fecioru, p. 231. 
'% Ibidem, pp. 228-229. 

Dar n-a ajuns trupul Domnului nestricăcios 
și sufletul Lui îndumnezeit numai după Inviere? 


Este adevărat. Dar nestricăciunea și îndumnezeirea au două 
înțelesuri. Trupul Domnului, înainte de Înviere, a fost nestri- 
căcios în înţelesul că nu se putea desface în pământ, dar a fost 
stricăcios în înţelesul că suferea de foame, de sete, de obosea- 
lă, putea fi străpuns cu cuie şi putea muri, adică putea fi părăsit 
de suflet. De-abia după Înviere devine nestricăcios în înţelesul 
că nu mai suferă nici o trebuinţă materială, nu mai suferă du- 
rere, nu mai poate muri'”. Aceasta este și deplina îndumnezeire 
a trupului. Tot două înţelesuri are îndumnezeirea sufletului. 
Înainte de Înviere sufletul era îndumnezeit în înțelesul că 
voinţa și lucrarea sa erau îmbogăţite, călăuzite și străbătute de 
Dumnezeirea Cuvântului. Dar după Înviere este îndumnezeit 
în înțelesul că lucrarea lui este străbătută cu totul de lucrarea 
Dumnezeirii. 


Care este articolul V din Simbolul credinţei? 
Este următorul: „Și a înviat a treia zi, după Scripturi”. 


Ce însemnătate are pentru noi faptul că 
Hristos „a înviat”? 


Cea mai mare însemnătate. Învierea lui Hristos ne arată că 
am fost cu desăvârșire mântuiți. Căci, în primul rând, ea ne dă 
asigurarea că tot ce a spus Iisus Hristos este adevărat, deci și 
aceea că El este Fiul lui Dumnezeu și că moartea Lui a avut 
drept scop eliberarea noastră din robia păcatului și împăcarea 
noastră cu Dumnezeu. În al doilea rând, Învierea lui Hristos ne 
asigură că moartea ce domnea peste firea noastră a fost în- 
vinsă, că trupurile noastre nu vor rămâne veşnic prefăcute în 


'» Sf. loan Damaschin, Dogmatica, cartea III, cap. XXVIII, trad. cit. 

tărână, ci vor învia. Căci trupul lui Hristos este pârga firii 
noastre, și precum El a înviat, așa vor învia și trupurile noastre. 
Astfel, Învierea lui Hristos este temelia credinței noastre. 
Daca n-ar fi înviat EI, tot ce a spus EI n-ar fi căpătat adeverire 
ȘI nici noi n-am avea siguranţa că înviem. De aceea, Sf. Apostol 
Pavel spune: „lar dacă Hristos n-a înviat, zadarnică este cre- 
dința voastră, sunteţi încă în păcatele voastre. Și atunci și cei 
ce au adormit întru Hristos au pierit... lar acum Hristos a înviat 
din morţi, fiind începătura (a învierii) celor adormiţi. Căci de 
vreme ce printr-un om a venit moartea, tot printr-un om și 
învierea morților. Că precum în Adam toți mor, așa și în 
Hristos toţi vor învia” (1 Cor. 15,17-18.20-22). 


A 

Invierea lui Hristos înseamnă numai revenirea 
trupului mort la viața dinainte de moarte sau 
înseamnă și o prefacere a acelui trup? 


Învierea nu este numai o revenire a trupului la viața dinainte 
de moarte, ci înseamnă și o prefacere totală a trupului. Ea este 
o treaptă nouă și cea din urmă pe drumul mântuirii noastre, 
urcat de Hristos. Lucrarea de mântuire a lui Hristos nu s-a 
încheiat cu moartea Sa pe Cruce, ci este desăvârșită prin 
Înviere. Dacă lucrarea Lui de mântuire ar fi constat numai în 
răscumpărarea vieţii noastre cu viaţa Lui, ea s-ar fi isprăvit cu 
moartea Lui. Și atunci viaţa Lui și a noastră, după Înviere, nu 
s-ar fi deosebit prea mult de cea dinainte de moartea lui Hristos 
pe Cruce. Dar lucrarea de mântuire a constat și într-o desă- 
vârșire a firii noastre, slăbită de păcat, iar desăvârșirea aceasta 
a realizat-o lisus Hristos întâi în firea Sa, până la capăt, ca 
apoi, prin împărtăşire din ea, să se desăvârșească și firea noastră. 
Și capătul acesta al desăvârșirii firii noastre în Sine l-a ajuns 
lisus prin învierea Lui. Astfel, trupul nostru care va învia nu 

va mai fi ca trupul nostru de acum, ci desăvârșit, după asemă- 
narea lui Hristos cel înviat. 


În ce fel s-a prefăcut trupul Domnului prin Înviere? 
Ce a însemnat Invierea lui Hristos pentru 

firea omenească a Lui, ca să ştim ce va însemna ea 
și pentru noi toți, atunci când ne vom împărtăși de ea: 


Am spus mai înainte că prin înviere trupul Domnului a ajuns 
nemuritor și liber de trebuințele materiale și de durere. Așa vor 
ajunge și trupurile noastre înviate. Prin Înviere, Hristos a scos 
din firea noastră stricăciunea și moartea. Chiar dacă El a mâncat 
după înviere, n-a făcut-o din trebuinţă, ci ca să „învedereze 
adevărul învierii”. 

Apoi, trupul Domnului a devenit luminos și plin de slavă, 
așa cum S-a arătat o clipă pe muntele Taborului. Dumnezeirea 
Lui s-a arătat în EI în toată strălucirea, ca pe Tabor, deși oamenii 
n-o puteau vedea pentru că nu Se coborâse încă Duhul Sfânt 
peste ei. 

Așa vor fi și trupurile noastre după Înviere. Căci zice Apostolul 
Pavel: „Așa este învierea morților: se seamănă (trupul) întru 
stricăciune, înviază întru nestricăciune; se seamănă întru ne- 
cinste, înviază întru slavă; se seamănă întru slăbiciune, înviază 
întru putere; se seamană trup firesc, înviază trup duhovnicesc. 
Dacă este trup firesc, este și trup duhovnicesc” (1 Cor. 15,42-44). 
De ce s-au pus în Simbolul credinței cuvintele 


„a treia zi, după Scripturi”? 


Aceste cuvinte sunt luate din 1 Corinteni 15,3-4, unde 
Apostolul Pavel scrie: „Căci v-am dat, întâi de toate, ceea ce și 
eu am primit, cum că Hristos a murit pentru păcatele noastre, 


'% Sf. loan Damaschin, Dogmatica, cartea IV, cap. |, trad. Pr. D. Fecioru, 
p. 235. 

după Scripturi; și cum că a fost îngropat şi că a înviat a treia zi, 
după Scripturi”. 


Ce înseamnă „după Scripturi”? 


Că Hristos a murit şi a înviat întocmai cum s-a prevestit 
despre EI în Vechiul Testament, adică toate acestea s-au în- 
tâmplat „potrivit Scripturilor”. Această adeverire a Scripturilor 
arată iarăși Dumnezeirea lui lisus Hristos și planul dumne- 
zeiesc al mântuirii, pregătit de mai înainte. În capitolul 53 de 
la Isaia este scris: „Că s-a luat de pe pământ viața Lui. Pentru 
fărădelegile poporului Meu a fost adus la moarte” (v. 8). Iar în 
Psalmul 15 se spune: „Că nu vei lăsa sufletul meu în iad, nici 
nu vei da pe cel cuvios al Tău să vadă stricăciunea” (v. 10). 
Învierea de a treia zi a fost închipuită de petrecerea timp de 
trei zile și trei nopți a lui Ilona în pântecele chitului, precum 
Însuşi Domnul a spus: „Neam viclean și desfrânat cere semn, 
și semn nu i se va da lui, decât semnul lui Ilona proorocul. Că 
precum a fost lona în pântecele chitului trei zile și trei nopți, 
așa va fi și Fiul Omului în inima pământului trei zile și trei 
nopti” (Matei 12,39-40). 


Ce spun Sfintele Scripturi despre Înviere? 


Sfintele Scripturi vorbesc în multe rânduri despre Învierea 
Domnului. Sf. Apostol Pavel dă un șir întreg de fapte care 
dovedesc că Mântuitorul a înviat cu adevărat (1 Cor. 15,1-20), 
iar Sfinții Evangheliști istorisesc cu de-amănuntul cum s-a 
întâmplat marea minune a Învierii (Matei 28,1-10; Marcu 
16,1-8; Luca 24,1-12.15-31.36-50; loan 20 şi 21). 


Care este articolul VI din Simbolul credinţei? 


Acest articol este: „Și S-a înălțat la ceruri și şade de-a 
dreapta Tatălui”. 


Ce ne învaţă articolul VI al Simbolului? 

Acest articol ne învaţă că, după ce Fiul lui Dumnezeu S-a 
smerit „coborându-Se din cer”, adică făcându-Se om, după 
Înviere S-a umplut de slavă dumnezeiască și după firea Sa 
omenească, înălțându-se cu trupul la cer şi şezând de-a dreapta 
Tatălui, adică la locul cel mai de cinste. De aici se desprind 
două lucruri: a) ca Dumnezeu, lisus Hristos a fost totdeauna în 
sânul Tatălui și în tot locul; b) după Înăltare, lisus este cu 
trupul numai în cer, nu şi pe pământ, dar în chip tainic se află 
și în dumnezeiasca Euharistie, din clipa în care pâinea se 
preface în Trupul Său, iar vinul în Sângele Său. Acest articol 
ne arată și mai mult marea cinste cu care a îmbrăcat Dum- 
nezeu pe oameni. Fiul lui Dumnezeu n-a lepădat după Înviere 
firea noastră, ci S-a suit cu ea la cer, stând ca un om pe tronul 
dumnezeiesc, cârmuind lumea și ajutându-ne să ne facem și 
noi după chipul Său. Fiul lui Dumnezeu S-a făcut ca unul 
dintre noi, dar acest Unul dintre noi S-a înălțat la cinste dum- 
nezeiască și cârmuiește lumea. 


Care este articolul VII din Simbolul credinţei? 


Este acesta: „Și iarăși va să vie cu slavă să judece viii și 
morții, a Cărui împărăție nu va avea sfârșit”. 


Ce ne învaţă acest articol în întregimea lui? 


EI ne spune că slava dumnezeiască, la care a fost ridicat 
lisus Hristos ca om, se va arăta tuturor, atunci când va veni să 
judece lumea. Precum, după Înălțare, Tatăl I-a dat locul cel 
mai de cinste, așezându-L la dreapta Sa, așa se va arăta atunci 
tuturor în acest rol de cinste, Tatăl dându-l să facă judecata 
tuturor: „Că Tatăl nu judecă pe nimeni, ci toată judecata a dat-o 
Fiului, ca toți să cinstească pe Fiul, precum cinstesc pe Tatăl. 
Cel ce nu cinstește pe Fiul nu cinstește pe Tatăl Care L-a 
trimis” (loan 5,22-23). lisus Hristos îi va judeca pe toți câţi au 
fost de la facerea lumii și câți vor fi până la sfârșitul ei. Nimeni 

nu va scăpa de această judecată a Lui. Vor fi chemaţi și morții 
la judecată. 


Din ce cauză [i va da Tatăl Fiului Său întrupat, 
Iisus Hristos, să facă judecata? 


Dumnezeu voiește ca oamenii să fie judecaţi printr-un om, 
care le cunoaște și slăbiciunile cu care au avut de luptat, căci 
le-a purtat EI Însuși, dar și măsura în care pot să se ridice 
deasupra lor, căci EI Însuși S-a ridicat. EI are apoi și dreptul să- 
i judece, pentru că le-a dat, prin jertfa Sa pentru ei, puterea să 
scape de păcat și de osândă. Cum va face această judecată, 
vom vedea când se va vorbi despre viața viitoare. Aici 
spunem numai că la judecata de apoi EI îi va reţine pe unii 
lângă Sine, pentru veşnica fericire, iar pe alţii îi va trimite 
departe de Sine, spre veşnica chinuire, după cum L-au iubit pe 
EI, ca chip al omului desăvârșit, și s-au silit să se facă ase- 
menea Lui, iubind pe semeni cum i-a iubit EI, sau n-au făcut 
aceasta. EI va fi Judecătorul desăvârșit și măsura sau legea 
desăvârşită, dar totuși potrivită puterilor omenești, după care 
vor fi judecaţi oamenii, așa cum EI a fost Arhiereu desăvârșit 
și jertfa desăvârșită adusă pentru ei. 


Ce trebuie să înțelegem îndeosebi prin cuvintele: 
„Și iarăși va să vină cu slavă”? 


Aceste cuvinte înseamnă că, dacă prima dată Fiul lui 
Dumnezeu a venit pe pământ „coborându-Se”, a venit în chip 
de rob, S-a smerit, ca să nu silească pe nimeni să-L primească 
și să creadă în EI, ci ca fiecare să se poată decide în toată 
libertatea, a doua oara va veni cu „slavă”. Dumnezeirea Sa va 
scălda atunci în lumină trupul Său și va umple de fericire pe 
cei ce prin aceasta vor primi o adeverire a credinţei lor de mai 
înainte, și de spaimă pe cei ce nu au crezut mai înainte în El. 
Atunci nu va mai veni singur şi necunoscut, ci înconjurat de 

sfinții îngeri și cu mare strălucire dumnezeiască. Ei toți se vor 
aduna tremurând în fața Lui așteptând Judecata: „Și vor vedea 
pe Fiul Omului venind pe norii cerului, cu putere şi cu slavă 
multă” (Matei 24,30). „lar când va veni Fiul Omului întru 
slava Sa şi toți sfinţii îngeri cu EI, atunci va şedea pe tronul 
slavei Sale” (Matei 25,31). Până şi stihiile lumii se vor înfri- 
coşa de slava Lui: „Și am văzut un tron mare alb, şi pe Cel ce 
ședea pe el, iar dinaintea feței Lui pământul și cerul au fugit și 
loc nu s-a mai găsit pentru ele” (Apoc. 20,11). 


Ce înseamnă cuvintele: 
„A Cărui împărăție nu va avea sfârșit”? 


Aceste cuvinte ne spun că stăpânirea lui lisus Hristos ca 
om şi slava Lui nu vor înceta vreodată, ci vor dura veșnic. 
Căci, pe de o parte, lisus Hristos nu e numai un om a cărui 
slavă să fie luată vreodată de Dumnezeu, iar pe de alta, Fiul lui 
Dumnezeu nu va lepăda niciodată firea Sa omenească, nu va 
înceta în veci să fie și om, deci om plin de slavă dumnezeiască. 
Deci nici cinstea dumnezeiască a omenităţii noastre nu va 
înceta vreodată, ca să apară alt neam de ființe mai înalt. 
Împărăția fără sfârşit a lui lisus Hristos a fost anunţată de 
îngerul Gavriil (Luca 1,33). Este drept că Apostolul Pavel 
spune că la sfârșit lisus va supune toate Tatălui şi apoi pe Sine 
(| Cor. 15,25-26). Dar aceasta înseamnă aducerea lumii întregi 
la supunere faţă de Tatăl și încetarea lucrării Sale mântuitoare 
ca o lucrare deosebită a Sa, primită la întrupare. 

Învătătura despre 
Duhul Sfânt 


În ce articol din Simbolul credinţei se vorbește 
despre Duhul Sfânt? 


În Simbolul credinţei se vorbeşte despre Duhul Sfânt în 
articolul VIII. 


Ce spune acest articol? 


În acest articol se spun următoarele: „Și întru Duhul Sfânt, 
Domnul de viaţă făcătorul, Care din Tatăl purcede, Cel ce 
împreună cu Tatăl și cu Fiul este închinat și mărit, Care a grăit 
prin prooroci”. 


Ce înseamnă: „Cel ce împreună cu Tatăl și cu Fiul 
este închinat și mărit”? 


Aceste cuvinte arată că Sfântul Duh este întru totul egal 
cu Tatăl și cu Fiul, fiind ca și Ei veșnic, atotputernic, atot- 
știutor, pretutindeni de față, cuvenindu-l-se, așadar, aceeași 
închinare și slavă ca și Tatălui și Fiului. Dar nu numai atât. 
Cuvintele acestea nu arată numai că Duhului 1 se cuvine 
aceeași închinare și cinste ca Tatălui și Fiului, ci și că atunci 
când ne închinăm și dăm slavă Tatălui și Fiului trebuie să ne 
închinăm și să dăm slavă și Sfântului Duh, căci este nedespărțit 
de Acela; fiind a treia Persoană dumnezeiască a Sfintei Treimi. 
Aceasta înseamnă că Sfântul Duh este de o fiinţă cu Tatăl şi cu 
Fiul, cum am văzut că este și Fiul de o ființă cu Tatăl. Sfântul 
Duh este în Tatăl și în Fiul, precum și Fiul este în Tatăl și în 

Sfântul Duh, și Tatăl, în Fiul și în Sfântul Duh. Toţi trei au o 
singură ființă, voință, putere și slavă, o singură Dumnezeire, 
arătată în trei ipostasuri, sunt un singur Dumnezeu în trei 
Persoane, așa cum soarele are disc, rază și lumină, dar e un 


singur soare". 


Avem temeiuri pentru această învățătură în 
Sfânta Scriptură și în Sfinţii Părinți? 


Da, avem. Sfântul Duh este numit de Sfântul Apostol 
Petru Dumnezeu, când îi spune lui Anania: „Pentru ce a umplut 
satana inima ta, ca să minţi tu Duhului Sfânt... N-ai minţit 
oamenilor, ci lui Dumnezeu” (Fapte 5,3-4). Iar Sfântul Apostol 
Pavel spune că Duhul Sfânt este în Dumnezeu, adică în Tatăl 
și în Fiul, cum este duhul omului în om. De aceea, El este 
atotștiutor: „lar nouă ni le-a descoperit Dumnezeu prin Duhul 
Său, fiindcă Duhul toate le cercetează, până și adâncurile lui 
Dumnezeu. Căci cine dintre oameni știe cele ale omului, decât 
duhul omului, care este în el? Așa şi cele ale lui Dumnezeu 
nimeni nu le-a cunoscut decât Duhul lui Dumnezeu” (1 Cor. 
2,10-11). Dar că Duhul Sfânt este totuşi o Persoană deosebită 
de Tatăl și de Fiul, însă de aceeași cinste cu Ei, vedem din 
porunca Mântuitorului, Care îi trimite pe Apostoli să-i boteze 
pe oameni în numele Tatălui și al Fiului și al Sfântului Duh 
(Matei 28,19). 

Cele trei Persoane ale Sfintei Treimi nu sunt nici despăr- 
țite, căci au împreună o singură ființă, nici amestecate, căci 
sunt trei ipostasuri, și nu unul. Sf. loan Damaschin spune: 
„Între ipostasurile Dumnezeirii nu există deosebire de voință, 
sau de gândire, sau de lucrare, sau de putere, sau de altceva, 
din acelea care dau naștere în noi la vreo deosebire cu totul 


51 Sf. Atanasie cel Mare, Întrebări oarecare, Întrebarea 4, la Atanasie 
de la Paros, Epitoma dumnezeieştilor dogme, Mănăstirea Neamţ, 1816, p. 230. 

adevărată. Pentru aceea nu spunem că Tatăl și Fiul și Sfântul 
Duh sunt trei Dumnezei, ci din contra, că Sfânta Treime este 
un singur Dumnezeu... Căci, după cum am spus, ipostasurile 
Sfintei Treimi se unesc, în înțelesul că ele sunt unele în 
altele... Ele nu sunt despărțite unele de altele și nici împărțite 
în ce privește ființa” ”. 


Ce înseamnă cuvintele „Care de la Tatăl purcede”? 


Cuvintele acestea arată că Duhul Sfânt este din Tatăl, dar 
nu prin naștere, ca Fiul, ci prin purcedere. Ce este însă pur- 
cederea și prin ce se deosebește ea de naștere Biserica n-a 
căutat să lămurească, pentru că nici Dumnezeu nu a desco- 
perit. De aceea, Sfinții Părinţi au luat aceste cuvinte întocmai 
așa cum se află în Evanghelia lui loan 15,26 și le-au pus în 
Simbolul credinţei: „lar când va veni Mângâietorul, pe Care 
Eu Îl voi trimite vouă de la Tatăl, Duhul adevărului, Care de la 
Tatăl purcede, Acela va mărturisi despre Mine”. Acesta este 
de altfel singurul loc din Sfânta Scriptură care vorbește despre 
purcederea, Duhului Sfânt. Despre purcederea Sfântului Duh 
din Tatăl atâta ştim, că ea este dinainte de veci, ca şi nașterea 
Fiului, căci niciodată n-au fost Tatăl și Fiul fără Duhul. 
Nașterea Fiului și purcederea Duhului din Tatăl sunt deodată, 
din veci. Așa cum, îndată ce există focul, există și lumina și 
căldura lui, tot astfel, din veșnicie, de când există Tatăl, există 
şi Fiul prin naștere și Duhul Sfânt prin purcedere din Tatăl. O 
slabă imagine pentru a înţelege acest lucru ne dă Sf. Atanasie 
cu Adam, cu Eva şi cu Set. Adam este nenăscut, fiul lui e 
născut din el, iar Eva e luată din el în alt chip'*. Se înţelege că 
NICI O asemănare nu se potrivește întocmai la Dumnezeu. 


'*» Dogmatica, cartea |, cap. VII, trad. cit., p. 32. 
5 Întrebări oarecare, Întrebarea 15, la Atanasie de la Paros, Epitoma 
dumnezeieştilor dogme, Mănăstirea Neamţ, 1816, p. 239. 

Romano-catolicii și protestanții spun că 
Sfântul Duh purcede „și de la Fiul” 

și chiar au adăugat la Simbolul credinţei 
aceste cuvinte. Cum susţin ei aceasta? 


Ei sustin că, atunci când Mântuitorul zice: „Pe care Eu Îl 
voi trimite la Tatăl”, arată că şi EI Îl purcede pe Sfântul Duh. 
Dar noi spunem că trimiterea este altceva decât purcederea, că 
trimiterea Duhului Sfânt în lume încă nu se făcuse când 
vorbea Mântuitorul, pe când purcederea este din veci. De 
aceea vorbește Mântuitorul despre trimiterea Duhului Sfânt la 
viitor. Purcederea adică este veşnică, este mai presus de timp, 
pe când trimiterea în lume se face în timp. Purcederea veşnică 
a Duhului este de la Tatăl, trimiterea Lui în lume este de la 
Fiul. 


Ce mai susțin romano-catolici cu privire 
la purcederea Duhului Sfânt? 


Ei mai susţin că, dacă Fiul ÎL trimite pe Duhul în lume, 
aceasta este un semn că Îl și purcede din veșnicie, că numai 
atunci este trimisă o Persoană dumnezeiască de alta în lume, 
când primește și existenţa veșnică de la ea. De pildă, Fiul este 
trimis de Tatăl în lume pentru că Se și naște veșnic din El. Dar 
noi le răspundem că şi Duhul Sfânt trimite pe Fiul în lume. 
Înseamnă, oare, aceasta că Fiul Se naște sau este purces și din 
Duhul? Nicidecum. Astfel lisus Hristos spune despre Sine: 
„Duhul Domnului este peste Mine, pentru care M-a uns a 
binevesti săracilor; M-a trimis să vindec pe cei zdrobiţi cu 
inima...” (Luca 4,18). 


Ce spun Sfinţii Părinţi în privința purcederii 
Sfântului Duh? 


Ei spun că Sfântul Duh purcede numai de la Tatăl, că în 
Sfânta Treime este numai un izvor și pentru Fiul, și pentru 

Sfântul Duh: Tatăl. Sf. Atanasie spune: „Sfântul Duh este din 
Tatăl, nu făcut, nici plăsmuit, nici născut, ci purces”. „Dum- 
nezeu și Tatăl”, zice el, „este singur pricinuitor celor doi și 
nenăscut; iar Fiul, din singur Tatăl pricinuit și născut; iar 
Duhul, din singur Tatăl pricinuit şi purces, iar prin Fiul în 
lume trimițându-Se.""* La rândul său, Sf. loan Damaschin spune: 
„Duhul cel Sfânt spunem că este din Tatăl și Îl numim Duh al 
Tatălui. Nu spunem că Duhul este din Fiul, dar Îl numim 
Duhul Fiului”. Sau: „Fiul și Sfântul Duh sunt din Tatăl, după 
cum raza şi lumina sunt din soare'"*. 

Când au adăugat cei din Apus, în Simbolul credinței, 
cuvintele „și de la Fiul” (Filioque)? 

Prima dată le-a adăugat un Sinod din Spania, în 589. Dar 
la Roma s-au introdus cu mult mai târziu. În 809, Papa Leon 
al III-lea, când i s-a cerut să se spună și la Roma Simbolul cu 
acest adaos, s-a opus şi a poruncit să se scrie Simbolul pe două 
table de argint fără acest adaos. Mai târziu s-au adăugat 
aceste cuvinte şi la Roma, călcându-se porunca sinoadelor 
ecumenice. 


De ce este pomenit Sfântul Duh de obicei 
în rândul al treilea, după Tatăl și după Fiul? 

Nu pentru că Sfântul Duh ar fi mai mic decât Tatăl şi decât 
Fiul, căci toate câte le au Tatăl și Fiul le are și Sfântul Duh 
(loan 16,13-15), ci pentru că orice lucrare săvârșită de Dumnezeu 
în lume este săvârşită de cele trei Persoane dumnezeiești în 
această ordine: pornește din Tatăl, este înfăptuită de Fiul și 
este desăvârșită de Sfântul Duh. „Că de la EI şi prin EI și întru 


'%La Atanasie de la Paros, op. cit., Întrebarea 4. 
'% Ibidem. 
'* Dogmatica, cartea |, cap. 8, trad. cit., p. 24. 

El sunt toate” (Rom. 11,36). Ordinea în care pomenim cele 
trei Persoane dumnezeiești nu arată o deosebire de așezare și 
de rang înăuntrul Sfintei Treimi, ci partea pe care o are fiecare 
în orice lucrare îndreptată asupra lumii. 


De aceea vorbește și Simbolul credinţei 
despre Sfântul Duh după Tatăl și Fiul? 


Da, pentru aceasta. Dar Simbolul se ocupă în chip deo- 
sebit de mântuirea oamenilor. Deci el vrea să arate că și fapta 
mântuirii noastre a pornit, ca și aceea a creării noastre, din 
Tatăl, a fost împlinită de Fiul şi acum e desăvârșită de Sfântul 
Duh. De altfel mântuirea este mai întâi o așezare din nou a 
oamenilor în starea în care au fost făcuți de Dumnezeu la 
început, ca să poată fi apoi și o ridicare a lor peste acea stare. 
Deci, precum Cel ce desăvârșea la început facerea era Duhul 
Sfânt, tot astfel Cel ce săvârşeşte acum readucerea oamenilor 
la starea de la început şi ridicarea peste ea este tot Duhul 
Sfânt. 


De aceea este numit Duhul Sfânt, în Simbol, 
„Domnul de viaţă făcătorul”? 


Duhul Sfânt este Cel ce a umplut de viaţă cele făcute la 
început și avea să le umple de o viaţă tot mai bogată. Și EI este 
Cel ce umple de viaţă şi de tot mai multă viaţă pe cei mântuiți 
din stricăciune şi din moarte de către lisus Hristos. „Duhul lui 
Dumnezeu Se purta pe deasupra apelor” (Facerea 1,2) după ce 
au fost făcute, ca să pună viaţă în materie. Și Duhul Sfânt S-a 
coborât în ziua Cincizecimii peste lume, prin Apostoli, dând 
naștere Bisericii. Numai unde suflă Duhul se naște viaţă, viața 
cea nouă (loan 3,6 și 8). „Duhul este Cel ce dă viaţă” (loan 
6,63). 

Dacă Duhul Sfânt este Cel ce desăvârșește lucrarea 
pornită din Tatăl şi săvârșită de Fiul, de ce se spune 
că Sfântul Duh „a grăit prin prooroci”, cum zice 
Simbolul, adică a pregătit mântuirea pe care avea 
s-o împlinească pe urmă Fiul? 

Într-adevăr, Duhul, grăind prin prooroci, a pregătit omenirea 
pentru primirea Mântuitorului, vestind de mai înainte venirea 
Lui. Dar, pe de altă parte, și aici Duhul este Cel ce a adus 
lucrarea dumnezeiască a luminării în mintea proorocilor. El 
este Cel ce a dus până la capătul ei o lucrare dumnezeiască 
îndreptată spre lume. În acest înțeles EI este Duhul Adevărului 
și călăuzește la tot adevărul (loan 16,13). Deci Lui 1 se cuvenea 
să grăiască prin prooroci. Desigur, Duhul era nedespărțit de 
Cuvântul lui Dumnezeu, când grăia. Dar Duhul coboară Cuvântul 
în inima lor, îi face să-L audă, să-L înţeleagă. În Duhul, 
proorocii primeau Cuvântul. De aceea zic proorocii necon- 
tenit: „Și a fost Cuvântul Domnului către mine” (ler. 1,11). 
Dar gura care rostea Cuvântul în inima lor, în așa fel încât îl 
făcea să pătrundă în ea, era Duhul. Astfel, când spun proorocii: 
„Și a zis Domnul către mine” (Isaia 8,1), trebuie să înțelegem 
că vorbesc de Duhul, căci și Simbolul îi zice Duhului „Domnul”. 

Sfântul Simion Noul Teolog zice: „Deci prin Cuvânt în- 
țelegem pe Fiul lui Dumnezeu și Tatăl, adică pe Domnul 
nostru lisus Hristos, adevăratul Dumnezeu. lar gura Lui, care 
grăieşte cuvinte negrăite, este Sfântul Duh. Precum zice 
proorocul: «Gura Domnului a grăit acestea», adică Duhul Dom- 
nului. Şi de ce Sfântul Duh Se numește gura lui Dumnezeu și 
Fiul Se numește Cuvântul? Fiindcă precum cuvântul nostru, 
care este în sufletul nostru, se rostește și se arată altora prin 
gura noastră și în alt chip este cu neputinţă să-l rostim sau să-l 
arătăm, decât prin vorbirea gurii, la fel și Fiul lui Dumnezeu 

nu poate fi cunoscut sau auzit, dacă nu Se descoperă prin 
Preasfântul Duh”. 


Cum desăvârșește Sfântul Duh mântuirea noastră? 
Nu ajungea lucrarea lui Iisus Hristos, 
Cuvântul lui Dumnezeu: 


Am spus că Sfântul Duh desăvârșeşte orice lucrare dum- 
nezeiască îndreptată spre lume, deci şi lucrarea mântuirii. El este 
Cel ce o aduce până în inima noastră, o sădește în străfundul 
cel mai adânc al inimii. El coboară de la Hristos în noi, dar ne 
și leagă de Hristos; sau, prin EI, ne leagă Hristos de Sine și 
prin Sine și de Tatăl. Un om stă în fața noastră, dar el se leagă 
de inima noastră prin glasul cu care își trimite cuvântul în noi. 
Așa este Duhul, ca un glas cu care pătrunde Cuvântul lui 
Dumnezeu, sau lisus Hristos, în noi. Duhul ne deschide ochii 
sufletului ca să vedem că lisus este Dumnezeu, El ne deschide 
inima ca să-L primim pe Hristos, EI ne descoperă pe Hristos. 
„Fiul lui Dumnezeu și Cuvântul nu poate fi cunoscut sau auzit 
de nu Se va descoperi prin Duhul Sfânt”, spune Sf. Simion 
Noul Teolog'*. 

Prin Hristos avem intrare la Tatăl, dar prin Duhul avem 
intrare la Hristos. Hristos este ușa spre Tatăl, dar Duhul este 
cheia care ne deschide această uşă. Duhul ne descuie „uşa” — 
Hristos (loan 10,9) și calea spre Hristos —, pentru că descuie 
mintea noastră încuiată pentru Dumnezeu, cum zice Sf. Simion 
Noul Teolog: „Și ce altceva este cheia cunoștinței, dacă nu 
harul Preasfântului Duh, care se dă prin mijlocirea credinței? 
Acest har deschide mintea noastră încuiată și întunecată și 
pricinuiește în ea cu adevărat cunoștința prin luminarea 


'” Sf. Simion Noul Teolog, Cuvântul 52, ed. a II-a neogreacă, Syros, 
1866, p. 260. 
'% Cuvântul 59, p. 306. 

dumnezeiască. Ușa este Fiul, precum Însuşi zice: «Eu sunt 
ușa» (loan 10,9). Cheia ușii este Duhul Sfânt... și casa este 
Tatăl. Luaţi seama deci: dacă cheia nu deschide, uşa nu se 
deschide. Şi dacă uşa nu se deschide, nu intră nimeni în casa 
Tatălui, cum zice Hristos Însuși: «Nimeni nu vine la Tatăl Meu, 
decât prin Mine» '"*. Iar Sf. Irineu zice că Duhul pregăteşte pe 
om în Fiul, Fiul îl duce la Tatăl, iar Tatăl îi dă nestricăciunea 
pentru viaţa veșnică'“. 

Astfel, când se spune că Sfântul Duh desăvârșește mân- 
tuirea, prin aceasta nu se înțelege că nu mai avem legătură cu 
Hristos, ci că Sfântul Duh aduce în noi pe Hristos, cu firea Sa 
omenească desăvârșită prin jertfa de pe Golgota, şi făcută prin 
Înviere nemuritoare, ca să treacă și firii noastre curăția, desă- 
vârșirea și nemurirea ei. Hristos vine în noi prin Duhul Sfânt. 
Noi viețuim în Hristos prin Duhul Sfânt. Hristos este „Ade- 
vărul” (loan 14,6), dar Cel ce ne povățuiește mintea noastră la 
tot Adevărul, umplându-ne de Adevăr, este Sfântul Duh (loan 
16,13); Hristos este „Viaţa” (loan 14,6), dar Cel ce sădește în 
noi Viaţa, născându-ne din nou, făcându-ne vii, este Duhul de 
viaţă făcător; Hristos este „Lumina” (loan 8,12), dar Cel ce ne 
luminează pe noi, adică face în ochii noștri sufletești lumina, 
ca să-L vedem pe Hristos, soarele dreptății, este Sfântul Duh. 
Căci după cum ochii trupului, dacă sunt orbi, nu pot vedea 
lumina din afară și nu se pot uni cu ea, tot așa nici sufletul, 
dacă n-L are în sine pe Duhul ca lumină, nu-L poate vedea pe 
Hristos ca Dumnezeu şi nu se poate uni cu El. 


Chiar Persoana Duhului Sfânt este aceea prin care 
îl vedem pe Hristos și ne unim cu El? 


Nu. Dacă ar fi chiar Persoana Sfântului Duh, atunci ea s-ar 
face o proprietate a noastră, sau noi ne-am face una cu Duhul 


'% [bidem. 
'* Sf. Irineu, Contra ereziilor 4,20,5, Migne, PG, VII, col. 1035. 

Sfânt. Unde se vorbeşte de Duhul, este vorba de lucrarea 
Duhului. Dar întrucât unde este lucrarea este şi cel ce lucrează, 
se poate spune că Duhul Însuși este în noi şi lucrează în noi, 
fără ca lucrarea însăși să fie Persoana Lui. Dar de aici se vede 
totodată că lucrarea aceasta nu este nici ceva creat, nu este o 
făptură, cum zic romano-catolicii, ci porneşte din fiinţa Lui și, 
prin urmare, ne unește nemijlocit cu Dumnezeu. Şi întrucât 
prin lucrarea aceasta necreată lucrăm și noi, iată că, având noi 
această lucrare în noi, lucrăm nu numai cu lucrarea noastră 
naturală creată, ci și cu cea necreată, dumnezeiască, cu care 
lucrează Dumnezeu Însuși în noi, adică ne unim cu Dumnezeu 
în aceeaşi lucrare a Lui, ne îndumnezeim prin lucrarea Lui, la 
început mai puțin, iar cu vremea tot mai mult. 


Lucrarea aceasta prin care Duhul Sfânt 
ne unește cu Hristos și lucrează în noi, 
împreună cu noi, la mântuirea noastră, 
nu are un nume deosebit? 


Lucrarea aceasta se numește harul dumnezeiesc. De aceea 
se spune că ne mântuim prin har, sau ne unim cu Dumnezeu 
prin har, sau ne îndumnezeim, sau ne facem dumnezei după 
har. 


Harul este numai al Duhului Sfânt 
sau și al celorlalte Persoane dumnezeiești? 


Lucrarea aceasta numită har este comună tuturor celor trei 
Persoane dumnezeiești, pornind ca orice lucrare din fiinţa 
dumnezeiască a celor trei Persoane. De aceea este numit și har 
al lui Dumnezeu, sau mai ales al lui Hristos, căci Hristos Îl 
trimite pe Duhul în noi. „Harul Domnului nostru lisus Hristos... 
să fie cu voi cu toţi” (II Cor. 13,14). Sau: „Har vouă și pace de la 
Dumnezeu-Tatăl și de la Domnul nostru isus Hristos” (Gal. 1,3). 
De aceea, prin harul care vine în noi, toate cele trei Persoane 
dumnezeieşti se sălăşluiesc în noi. Dar întrucât Duhul este 

Acela care leagă harul de noi, harul se numește, cu deosebire, 
harul Duhului sau chiar Duh, pentru că ușor poate fi numit Cel 
care lucrează în locul lucrării sale. Astfel, a avea cineva Duhul 
lui Hristos în sine (Rom. 8,9) înseamnă a avea harul Duhului 
Sfânt. 


Este un singur har sau sunt mai multe? 


Harul mântuitor este unul singur și el se dă tuturor. Dar, 
după trebuință sau însușirea naturală a omului și după puterea 
lui de a primi, harul împlineşte, pe lângă lucrarea de mântuire, 
sau tocmai întrucât o împlinește pe aceea, și acea trebuință a 
fiecăruia şi sporește însușirea pe care o are un om sau altul. 
Harul este o bogăţie nesfârșită de lumină și de putere dum- 
nezeiască, din care primeşte fiecare cât poate. Această bogăție 
de raze ale aceluiași izvor se numește dar sau daruri ale 
Duhului sau Duhuri, căci Duhul lucrează, iar efectele produse 
în om se numesc roade ale Duhului. 


Care sunt harismele, darurile şi roadele Duhului? 


Unele dintre daruri sunt cu totul deosebite și neobișnuite, 
dându-se în cazuri cu totul rare. De aceea le numim azi cu un 
cuvânt aparte: harisme, deși cu acest cuvânt se numesc în 
limba greacă a Sfintelor Scripturi şi darurile mai obișnuite. 
Astfel de harisme, ca aceea a proorociei, a vindecărilor și 
altele, erau dese mai ales la începutul Bisericii, căci prin ele 
Dumnezeu ajuta la răspândirea creştinismului. Cu deosebire 
despre aceste harisme vorbește Sf. Apostol Pavel, în 1 Corin- 
teni, cap. 12. 

Dintre darurile mai obișnuite, sunt pomenite mai ales 
șapte, după Isaia 11,2: duhul înțelepciunii, duhul înţelegerii, 
duhul sfatului, duhul puterii, duhul cunoștinței, duhul temerii 
de Dumnezeu și duhul bunei credinţe. 

Iar ca „roade ale Duhului” pomenește Sf. Apostol Pavel 
următoarele: „Dragostea, bucuria, pacea, îndelunga-răbdare, 
bunătatea, facerea de bine, credinţa, blândețea, înfrânarea 
poftelor” (Gal. 5,22). 


Afară de acestea, mai sunt și alte daruri și 
roade ale Duhului Sfânt? 


Darurile și roadele Sfântului Duh sunt aşa de multe, că nu 
se pot număra, pentru că bogăția Duhului este nesfârșită, iar 
trebuințele oamenilor, însușirile lor naturale și măsura în care 
pot ÎL primi pe Duhul Sfânt se deosebesc de la om la om. De 
aceea, unul şi același Duh Sfânt sau har are nesfârşite numiri. 
„Eu sunt cuprins de spaimă”, zice Sf. Grigorie Teologul, „când 
mă gândesc la bogăția numirilor: Duhul lui Dumnezeu, Duhul 
lui Hristos, Duhul înfierii. El ne reface în Botez și în Înviere. 
EI suflă unde vrea, El este izvorul luminii și al vieţii. El face 
din mine o biserică. El mă îndumnezeiește, El mă desăvârşeşte. 
EI premerge Botezul şi EI este cerut după Botez. Tot ce face 
Dumnezeu, El face. El Se împărtășește în limbi de foc și în- 
multește darurile. EI face predicatori, păstori, dascăli." 

Iar Sf. Vasile zice: „EI este total prezent în fiecare și peste 
tot. Împărtășindu-Se, El nu suferă împărțire. Când ne împăr- 
tășim din EI, EI nu încetează a rămâne întreg. Ca o rază de 
soare, care produce bucurie tuturor în așa fel încât fiecare 
crede că el singur profită de ea, în vreme ce această rază 
luminează pământul și marea și străbate cerul, tot așa Duhul Se 
află în fiecare din aceia care-L primesc, ca și când nu S-ar 
împărtăși decât aceluia singur, și cu toate acestea El revarsă 
peste toți harul întreg, de care se bucură toți și se împărtășesc 


"1 Cuvântul 31 (Teolog. 5), 29, Migne, PG, XXXVI, col. 159; vezi și 
Sf. Grigorie de Nazianz, Cele cinci cuvântări despre Dumnezeu, trad. din 
greacă de Pr. Gh. Tilea şi Nicolae I. Barbu, București, 1947, pp. 85 și 86. 

după măsura și capacitățile lor, căci pentru posibilitățile Du- 
hului nu este măsură”!?. 

Că darurile sunt nenumărate, dar toate sunt din același har, 
o spune însă mai ales Sf. Apostol Pavel. EI zice că „darurile 
sunt de multe feluri”, dar toate „după harul care ne este dat 
nouă”, și înșiră o seamă dintre ele, punând întâi darul deosebit 
(harisma) al proorociei, apoi multe daruri din cele mai obiș- 
nuite, numite de el tot harisme: „Dar avem felurite daruri, după 
harul ce ni s-a dat. Dacă avem proorocie, să proorocim după 
măsura credinţei; dacă avem slujbă, să stăruim în slujbă; dacă 
unul învaţă, să se sârguiască în învățătură; dacă îndeamnă, să 
fie la îndemnare; dacă împarte altora, să împartă cu firească 
nevinovăție; dacă stă în frunte, să fie cu tragere de inimă; dacă 
miluiește, să miluiască cu voie bună” (Rom. 12,6-9). 

Despre roadele Duhului, tot Sf. Apostol Pavel spune: 
„Roada Duhului este întru orice bunătate, dreptate și adevăr” 
(Efes. 5,9). 


Dacă harul este o lucrare necreață a lui Dumnezeu 
în sufletul nostru și dacă prin el Însuşi Duhul Sfânt 
lucrează în noi mântuirea, oare s-ar putea mântui 
omul și fără de har? 


Nu, omul nu se poate mântui fără de har (Efes. 2,8; loan 
15,5). Harul îi este de trebuință omului chiar de la început 
(loan 3,5). Harul pune începutul mântuirii în om, şi nu omul 
prin stăruințele sale. Aceasta înseamnă că harul îi vine în dar 
(Rom. 3,24), nu pentru oarecare fapte ale sale. 

Înainte de a veni harul, omul nu poate face fapte prin care 
să se mântuiască, sau măcar să-L înduplece pe Dumnezeu să-i 
dea harul prin care să se mântuiască. Omul poate face anumite 
fapte bune, dar nu le face așa de statornic și dintr-un cuget așa 


'* Cartea despre Duhul Sfânt LX, 22, Migne, PG, XXXII, col. 108. 

de curat, încât să se sfințească prin ele și să se mântuiască. 
Omul are libertatea de a face binele și câtă vreme este în robia 
păcatului strămoșesc, dar aceasta este o libertate slăbită. Ea 
este mărită tocmai de harul care vine la început fără nici un 
merit al omului. 

Dar harul nu este de trebuință numai la începutul mân- 
tuirii omului, ci și după aceea, tot timpul. Omul nu se poate 
întări niciodată în bine în așa fel ca să nu mai aibă pe urmă tre- 
buință de har. Binele statornic și curăția deplină a omului sunt 
un rod nu numai al omului, ci și al harului, nu numai al unuia 
sau al altuia. Dacă mântuirea și sfințirea omului înseamnă 
unirea lui cu Dumnezeu prin har, se înțelege că pierderea 
harului înseamnă pierderea mântuirii. Sf. Apostol Pavel zice: 
„Deci, fraților, întăriți-vă în Domnul și întru puterea tăriei Lui. 
Îmbrăcați-vă cu toate armele lui Dumnezeu, ca să puteți sta 
împotriva uneltirilor diavolului” (Efes. 6,10-11). 


Dar dacă harul ne este totdeauna de neapărată 
trebuință pentru mântuire şi dacă mântuirea 

este un dar al lui Dumnezeu dat prin har, mai avem 
și noi vreo parte la lucrarea mântuirii noastre? 


Da, avem și noi o parte. Deși harul este de neapărată tre- 
buință pentru mântuirea noastră, totuși el nu ne poate mântui 
singur. Noi nu suntem niște bușteni sau niște pietre cu care 
face Dumnezeu ce voiește. Dacă harul ar lucra singur, ar în- 
semna că ne duce fără voie la mântuire. În acest caz, dacă unii 
nu se mântuiesc, aceasta n-ar fi din pricina lor, ci a harului 
care nu-i silește. Aceasta este însă o învăţătură a calvinilor nu- 
mită predestinaţie (mai înainte rânduire). După această învăţă- 
tură, Dumnezeu a hotărât din veci să-i mântuiască pe unii 
oameni şi să-i piardă pe alţii, după cum Îi place Lui, nu după 
cum vor lucra ei în chip liber cu harul. Celor pe care a hotărât 

să-i mântuiască le dă harul, care-i silește să lucreze după voia 
Lui, celorlalți nu li-l dă. 


Dar care este învăţătura Bisericii noastre? 


Învățătura Bisericii noastre este că harul este dăruit tuturor, 
căci „Dumnezeu voiește ca toţi oamenii să se mântuiască şi la 
cunoștința adevărului să vină” (1 Tim. 2,4). Dar harul nu 
sileşte pe nimeni. Oamenii au libertatea să-l primească şi să 
conlucreze cu el sau să-l respingă. Cei dintâi se mântuiesc, cei 
din urmă nu. „lată, stau la ușă și bat; de va auzi cineva glasul 
Meu şi va deschide ușa, voi intra la el și voi cina cu el şi el cu 
Mine”, citim în Apocalipsa 3,20. Astfel, deși oamenii nu se 
pot mântui singuri, ci prin har, totuși atârnă și de libertatea lor 
ca să lase să pătrundă harul în ei sau nu și să se mântuiască sau 
nu. De aceea „mulţi sunt chemaţi, dar puţini aleși” (Matei 
20,16). Deci Dumnezeu voiește mântuirea tuturor oamenilor. 
El lucrează însă după dreptate, nu după bunul plac. EI îi 
mântuieşte sau osândește pe oameni după faptele lor. 


Dar Dumnezeu nu ştie din veci pe cei ce se vor mântui 
și pe cei ce se vor pierde? Dacă este așa, cei pe care-i 
știe că se vor pierde cum s-ar mai putea mântui, 

și cei pe care-i știe că se vor mântui 

cum s-ar mai putea pierde? 


Dumnezeu îi știe, desigur, din veci pe unii că se vor mântui 
și pe alţii că se vor pierde. Și fiindcă știința Lui este neînșe- 
lătoare, cei pe care-i știe că se vor mântui, se vor mântui 
negreșit; iar cei pe care-i știe că se vor pierde, se vor pierde cu 
siguranță. De aceea, se poate spune că unii au fost din veci 
rânduiți de Dumnezeu la mântuire, iar alţii la pierzare. Dar 
aceasta n-a făcut-o Dumnezeu pentru că așa I-a plăcut Lui, ci 
pentru că a văzut de mai înainte că cei dintâi vor primi harul și 
vor conlucra cu E], iar cei din urmă nu. Deci de oameni atârnă 

că Dumnezeu i-a rânduit pe unii din veci spre mântuire, iar pe 
alții spre pierzare, nu de buna plăcere a Lui. Vederea de mai 
înainte a lui Dumnezeu nu înrâurește libertatea oamenilor. 
Dumnezeu vede mai înainte cum vor lucra oamenii, fără ca să-i 
silească să lucreze într-un fel sau altul, aşa cum un medic vede 
mai înainte cum va merge o boală, fără ca să producă el boala 
aceea. Mai înaintea-rânduire a lui Dumnezeu atârnă de mai 
înainte-știința Lui despre hotărârea liberă a oamenilor: „Căci 
pe cei pe care i-a cunoscut mai înainte, mai înainte 1-a și ho- 
tărât să fie asemenea chipului Fiului Său” (Rom. 8,29). 


Dacă harul face începutul mântuirii, și nu libertatea 
omului, și dacă de-abia după ce bate harul la ușa 
sufletului se poate hotări omul pentru har, 

nu cumva harul înrâurește libertatea să-l primească? 
Și aceasta nu este un fel de silire din partea harului 
asupra libertăţii? 


Nu este nici o silire. Căci dacă ar fi forțare, orice om s-ar 
hotărî pentru primirea harului, pentru că harul bate deopotrivă 
la uşa tuturor. Este drept că numai harul dă putere libertății să 
se hotărască pentru primirea lui. Harul dă o primă întărire 
libertăţii, care era slăbită de păcat. Dar această întărire nu 
înseamnă o silire a libertăţii. Libertatea nu a fost pusă, prin 
această întărire, sub un jug străin, ci ea a căpătat un prim ajutor 
de a deveni iarăși adevărată libertate, cum a fost înainte de 
păcat. Harul și libertatea, după învăţătura ortodoxă, nu sunt 
două lucruri așa de contrarii, ca după învățătura Bisericii 
Romano-Catolice, care pretinde că libertatea nu trebuie să fie 
stingherită de har, sau ca după învățătura protestantă, care 
subjugă pe om cu totul harului, socotind că omul, prin căderea 
lui Adam, a devenit cu totul rob păcatului, a pierdut cu totul 
libertatea și nu și-o mai poate câștiga nici prin har, devenind 
acum un rob al harului. După învățătura ortodoxă, între har și 

libertate este o înrudire ca între medicament și sănătate sau ca 
între aer şi plămân. Așa se face că după ce a primit harul, pe 
măsură ce sporește în har, omul se întăreşte în libertate şi deci 
harul lucrează tot mai mult în el, nu lucrează numai harul 
singur, ci și omul cu libertatea lui. Astfel, viața omului re- 
născut în Hristos se datorează și harului, dar și libertăţii omului. 
De aceea, uneori, Sfânta Scriptură vorbește ca și cum harul ar 
face totul în om: „Căci Dumnezeu este Cel Care lucrează în 
voi și ca să voiţi, și ca să săvârșiți, după a Lui bunăvoință” 
(Filip. 2,13); alteori el dă îndemnuri omului ca şi cum totul ar 
atârna de el. Chiar înainte de cuvintele de mai sus, Sf. Apostol 
Pavel zice: „Cu frică şi cu cutremur lucraţi mântuirea voastră” 
(Filip. 2,12). Harul este cel ce întăreşte, dar noi trebuie să 
avem grijă de harul din noi: „Nu fi nepăsător față de harul ce 
este întru tine”, spune Sf. Apostol Pavel lui Timotei (| Tim. 
4,14), sau: „Duhul să nu-L stingeţi” (I Tes. 5,19). 

În Epistola către Romani (12,9-21), același Apostol le dă 
credincioșilor o seamă de îndemnuri cum să se poarte. Dar cu 
puțin înainte (Rom. 12,6) spune că toate cele ce urmează sunt 
daruri ale Duhului. lar când le spune galatenilor să umble 
întru Duhul (Gal. 5,25) sau efesenilor că sunt întru lumină 
(Efes. 5,8-9), se înțelege că este vorba și de har, și de strădania 
lor liberă. Tot așa trebuie să se înţeleagă și cuvintele acestea 
către Timotei: „Deci tu, fiul meu, întăreşte-te în harul care este 
în Hristos lisus” (II Tim. 2,1). Din Părinţii și Scriitorii Bise- 
ricii dăm următoarele cuvinte ale lui Teodoret, care arată că 
fără voinţă nu ne putem mântui, dar și că voinţa, fără har, nu 
poate face nici un bine. Tâlcuind cuvintele de la Filipeni 
(1,30), Teodoret zice: „A numit credinţa și lupta daruri ale lui 
Dumnezeu, arătând astfel că nu are în vedere voinţa singură, 
care dezbrăcată de har nu poate înfăptui nici un bine. Căci 
ambele trebuie: și voinţa noastră, și ajutorul dumnezeiesc; nici 

harul Duhului nu ajunge celor ce n-au bunăvoință, nici voința, 
lipsită de această putere, nu poate aduna bogăţia”"”. 


Chiar și atunci când omul a înaintat mult în viața 
A . . 3 A 

în Hristos şi este pătruns adânc de har, 
conlucrează el liber cu harul? 


Da, chiar și atunci. Cât de mult ar fi întărită voința omului 
de har, ea este tot liberă. Și atunci omul conlucrează tot liber 
cu harul, iar nu silit. 

De aceea, chiar și omul cel mai înaintat în viaţa cea nouă 
poate cădea. Calvinii spun că omul în care s-a sălășluit harul 
este sigur de mântuire, că harul lucrează silnic asupra omului, 
încât acesta nu mai poate cădea. Așa spun și multe alte secte. 
Biserica noastră învaţă însă că Dumnezeu nu mântuiește pe 
nimeni cu sila, ci că pentru mântuire trebuie să conlucreze și 
omul, în chip liber, cu harul. lar dacă omul este liber în tot 
cursul vieţii celei noi, s-ar putea ca el să nu mai conlucreze de 
la un moment dat cu harul și deci să cadă. De aceea, omul este 
dator să fie mereu cu grijă, să stea necontenit treaz, să nu 
adoarmă în siguranța că el nu mai poate cădea, că-l mântuiește 
Dumnezeu forţat. „Cel căruia i se pare că stă neclintit să ia 
seama să nu cadă”, zice Sf. Apostol Pavel (I Cor. 10,12). Iar 
Sf. Apostol loan spune: „Păziţi-vă pe voi înşivă, ca să nu pier- 
deți cele ce aţi lucrat” (II loan 1,8). Mântuitorul ne îndeamnă 
la priveghere necontenită (Matei 24,42; 25,1-13). Și iarăși 
Sf. Apostol Pavel spune: „Să păzeşti porunca fără pată, fără vină 
până la arătarea Domnului nostru lisus Hristos” (| Tim. 6,14), 
sau: „Păzește-te pe tine însuţi și învățătura și stăruie în acestea” 
( Tim. 4,16). Tot el dă credincioșilor sfatul: „Ca nimeni să nu 
se clatine în aceste necazuri” (I Tes. 3,3). Toate aceste îndemnuri 


'* Fericitul Teodoret, Comentar la Filipeni, Migne, PG, LXXXII, col. 568. 

n-ar avea nici un rost dacă harul ar lucra singur mântuirea 
omului și dacă omul ar fi sigur de ea. 


Dacă omul este dator să conlucreze în chip liber 
cu harul la mântuirea sa, ce trebuie să facă omul 
ca să se mântuiască? 


Dumnezeu așteaptă de la om credinţă și fapte bune. Nu 
numai credință. Sf. Apostol Iacov zice: „Vedeţi dar că din 
fapte este îndreptat omul, iar nu numai din credință” (Iacov 
2,24), sau: „Precum trupul fără de suflet este mort, astfel și 
credinţa fără de fapte moartă este” (Iacov 2,26). 

S-a spus însă mai înainte că ceea ce face omul pentru 
mântuirea sa, adică credinţa și faptele bune, nu face numai 
prin puterile sale, ci și ale harului. Când Sf. Apostol Pavel 
spune că omul nu se îndreaptă din faptele legii, înţelege 
faptele pe care le-ar fi făcut omul fără har, înainte de venirea 
lui Hristos, vrând să împlinească numai prin puterile sale 
poruncile morale ale lui Dumnezeu, date prin Legea lui Moise, 
sau prin legea scrisă în inimă. Aşa socoteau evreii pe vremea 
aceea, că n-au trebuință de harul lui Hristos și deci nici de 
Crucea Lui, prin care ne-a câştigat acest har, că se pot mântui 
prin ei înșiși, împlinind cu puterile lor Legea lui Moise. Și îi 
amăgeau pe unii creștini veniți dintre păgâni, ca de pildă pe 
galateni, că trebuie să împlinească în primul rând Legea lui 
Moise ca să se mântuiască. Acestora le spune Sf. Apostol 
Pavel că noi ne mântuim prin harul lui Hristos şi prin credința 
mântuitoare a Crucii Lui, nu prin faptele Legii făcute cu pute- 
rile noastre. Căci unde este lăsat omul numai cu Legea, fără 
harul lui Hristos, se înmulțește păcatul. „Socotim dar că prin 
credință se va îndrepta omul, fără faptele legii” (Rom. 3,28; 
Gal. 2,16). Sau: „Pentru că din faptele legii nici un om nu se 
va îndrepta înaintea Lui, căci prin Lege vine cunoștința pă- 
catului... pentru că toți au păcătuit şi sunt lipsiți de slava Lui 
Dumnezeu, îndreptându-se în dar, cu harul Lui, prin răscum- 

părarea cea întru Hristos lisus” (Rom. 3,20.23-24). Dar dacă 
Sf. Apostol Pavel respinge faptele Legii, adică cele făcute de 
om numai cu puterile lui, nu le respinge pe cele făcute din 
credinţa în Hristos, adică pe cele săvârșite cu ajutorul harului. 
Dovada este că tot el spune că credința nu ajunge pentru 
mântuire, că de ar avea cineva credință cât să mute și munții, 
dacă dragoste nu are, nimic nu folosește (1 Cor. 13,2), sau că 
ceea ce foloseşte în Hristos este „credinţa care lucrează prin 
iubire” (Gal. 5,6). Și tot el spune: „... prin dragoste să slujiți 
unul altuia, căci toată legea într-un singur cuvânt se cuprinde, 
adică: Iubește pe aproapele tău ca pe tine însuţi” (Gal. 5,13-14). 


A 

In ce scop cere Dumnezeu de la om fapte bune 
A . . Di Di 3 . 

pentru mântuirea lui? Mai trebuie oare să mai dea 

și omul ceva lui Dumnezeu, în afară de jertfa 

pe care a dat-o Hristos, ca să primească mântuirea? 


Dumnezeu nu cere de la om fapte bune pentru că n-ar 
ajunge Jertfa lui Hristos sau pentru că omul ar trebui să mai 
dea și el lui Dumnezeu ceva în schimb pentru mântuire. Faptele 
nu sunt un preț de schimb, pe care îl plăteşte omul lui Dumne- 
zeu pentru mântuire, ca la un contract de vânzare-cumpărare, 
ci mijloace prin care se desăvârșește omul, folosindu-se de 
ajutorul harului, mijloace prin care omul se face tot mai mult 
asemenea lui Dumnezeu. Numai catolicii socotesc faptele ca 
un fel de preţ pe care-l mai dă omul lui Dumnezeu, pe lângă 
jertfa lui Hristos. De aceea au respins protestanții trebuința 
faptelor bune, despărțindu-se de catolici: ca să nu se micşoreze 
prin ele puterea jertfei lui Hristos. 


Dacă prin har, credință şi fapte bune (virtuți) 

ne desăvârşim viața cea întru Hristos, până unde 

poate ajunge această desăvârșire şi în ce constă ea? 
Putem propăși în viaţa în Hristos „până ce vom ajunge 

toți... la starea bărbatului desăvârșit, la măsura vârstei deplinătății 

lui Hristos, ca să nu mai fim copii duși de valuri...” (Efes. 
4,13-14). 

Ca orice viaţă, așa și viaţa în Hristos și după chipul lui Hristos 
are o naștere, o pruncie, o creștere și o stare a bărbăției, a desă- 
vârșirii, sau a sfințeniei. Deoarece viaţa aceasta se naște, crește 
și se desăvârșește prin harul Duhului sau prin Duhul, ea se nu- 
mește viaţă duhovnicească. 


Când are loc nașterea la viaţa cea întru Hristos și 
în ce constă ea? 


Nașterea la viaţa cea întru Hristos, care se mai numește și 
îndreptare, are loc la Botez, când primim harul mântuitor al 
Duhului Sfânt şi pe Hristos în noi. Ea constă în ştergerea reală 
a păcatului strămoșesc şi a vinei pentru el, precum și a even- 
tualelor păcate personale, adică iertare, și în sădirea de viaţă 
nouă, de sfințenie, adică sfințire. Ea este înnoire, naștere la 
viață nouă şi viaţă cu totul nouă; transformare lăuntrică reală a 
omului. Cu alte cuvinte, ea constă în omorârea omului vechi al 
păcatului și în nașterea omului nou, în Hristos: „Au nu știți că 
toţi câţi în lisus Hristos ne-am botezat, întru moartea Lui ne-am 
botezat?...”. „Aceasta știind, că omul nostru cel vechi a fost 
răstignit împreună cu EI, ca să se nimicească trupul păcatului, 
pentru a nu mai fi robi ai păcatului...” „Așa și voi, socotiți-vă 
că sunteţi morți păcatului, dar vii pentru Dumnezeu, în Hristos 
lisus, Dumnezeul nostru.” (Rom. 6,3.6.11) Desființarea totală 
a păcatului în omul îndreptat nu este contrazisă de faptul 
rămânerii în el a aplecării voinței spre păcat, a concupiscenţei, 
urmare a slăbirii firii noastre prin păcatul protopărinților, căci 
această aplecare sau pornire spre păcat nu mai are în cel 
îndreptat caracter de păcat şi nu poate fi socotită ca atare, 
decât dacă voinţa o aprobă şi consimte s-o urmeze. Prin în- 
dreptare, se desfiinţează real, în om, principiul păcatului, anume 
pervertirea voinţei. Aceasta din urmă, voința, fiind reînnoită 

prin har, tinde spre Dumnezeu, iar impulsul spre păcat ser- 
veşte mai degrabă, în cel îndreptat, ca mijloc de exercitare a 
forțelor morale şi prilej de sfințire, înaintare și întărire în bine. 


A 
In ce constă pruncia duhovnicească? 


Este starea ce urmează îndată după naşterea omului nou. 
Pe acest om nu-l mai stăpânește în chip silnic păcatul. El poate 
face acum binele, căci voinţa lui a fost dezlegată de legăturile 
păcatului. Dar este încă plăpând în cele bune, ca un om scăpat 
de boală, în cele ale sănătăţii. Deocamdată, el are mai mult 
credinţa în Hristos, dar nu și deprinderile în cele bune, adică 
virtuțile. Credinţa însă îl va ajuta să câștige și aceste deprinderi. 


A 
In ce constă creșterea duhovnicească? 


În străduința de a săvârşi în chip tot mai regulat faptele 
bune cerute de credință și ajutate de har. Dacă nu le săvârșește, 
omul cade iarăşi ușor în robia păcatului. Dacă săvârşeşte fapte 
bune tot mai neîntrerupt omul cel nou se întărește în așa fel, 
încât nu mai este asaltat sau amăgit ușor de ispite, nici măcar 
cu gândul. Și, pe măsură ce crește duhovnicesște, prin fapte, 
omul îşi dă seama de harul care este în el de la Botez. „Prin 
Botez ne-a scos cu putere din robie, desființând păcatul prin 
Cruce şi ne-a dat poruncile libertății, dar a urma sau nu po- 
runcile a lăsat la voia noastră liberă.“ Deci „chiar de la Botez, 
după darul lui lisus Hristos, ni s-a dăruit harul desăvârșit al lui 
Dumnezeu, spre împlinirea tuturor poruncilor; dar pe urmă, 
tot cel ce l-a primit în chip tainic, dar nu împlinește poruncile, 
pe măsura neîmplinirii este luat în stăpânire de păcat, care nu 
este al lui Adam, ci al celui care a nesocotit poruncile, întrucât, 


' Marcu Ascetul, Despre Botez, în „Filocalia”, trad. rom. de Pr. Dr. 
D. Stăniloae, vol. I, ediţia II, Sibiu, 1947, p. 278. 

luând puterea lucrării, nu săvârşeşte lucrul'"*. „Drept aceea, o, 


omule, care ai fost botezat în Hristos, dă numai lucrarea 
pentru care ai luat puterea şi te pregăteşte ca să primeşti 
arătarea Celui ce locuieşte întru tine, de la Botez.'"** 

Putinţa creșterii duhovnicești, dar și a căderii în păcat după 
Botez, o explică Sf. Diadoh al Foticeii astfel: „Când cineva stă 
în vreme de iarnă într-un loc oarecare, sub cerul liber, privind 
la începutul zilei cu faţa spre Răsărit, partea de dinaintea sa se 
încălzește de soare, iar cea din spate rămâne nepărtașă la căl- 
dură, deoarece soarele nu se află deasupra creștetului său. Tot 
așa și cei ce sunt la începutul lucrării duhovnicești își încăl- 
zesc în parte inima, prin harul sfânt, din care pricină începe să 
rodească și inima cugetări duhovnicești; dar părțile de dinafară 
ale ei rămân de cugetă după trup, deoarece încă nu sunt lumi- 
nate de Sfânta Lumină, printr-o simțire adâncă, toate mădula- 
rele inimii”. 


Care este rezultatul acestei creșteri? 


Rezultatul acestei creșteri este bărbăţia duhovnicească. Ea 
se mai numește și stare de sfinţenie, deși lucrarea de sfințire a 
omului este una cu creșterea duhovnicească și începe de la Botez, 
de când s-a sălășluit în el harul și s-a șters păcatul strămoșesc, 
din care pricină Sf. Apostol Pavel îi numește pe toți creștinii 
„Sfinți” ( Cor. 1,2). Dar sfințenia deplină se câștigă prin îm- 
plinirea statornică a poruncilor, ceea ce face ca faptele bune 
ale omului să devină deprinderi regulate sau virtuţi. 


'% Ibidem, p. 289. 

' Ibidem, p. 290. 

'” Sf. Diadoh al Foticeii, Cuvânt ascetic, cap. 88, în „Filocalia”, vol. L, 
ed. II, p. 378. 

A Lă 
In ce constă sfinţenia? 


Ea constă într-o astfel de întărire a omului în bine, prin 
virtuţi, încât să nu mai săvârșească nici o faptă rea și nici măcar 
în gând să nu mai fie tulburat, cu ușurință, de ispita de a face 
vreun rău. Atunci omul ajunge să fie liber de orice patimă, 
ajunge la virtutea nepătimirii. În același timp, el se ridică la o 
dragoste necontenită faţă de Dumnezeu şi de oameni. Nepăti- 
mirea și dragostea fierbinte, neîntreruptă, acestea sunt semnele 
stării de sfințenie. Când a ajuns aici, omul s-a ridicat de la 
chipul dumnezeiesc, restabilit în el la Botez, la asemănarea cu 
Dumnezeu. 

În starea de sfinţenie, harul a străbătut cu totul din adâncul 
inimii omului, în toată ființa lui, luminându-l duhovniceşte. Şi, 
deoarece unde e harul, acolo este și Duhul Sfânt și acolo este 
și Hristos, în omul sfânt cei din jur întrezăresc pe Hristos, 
după cum el însuși simte atunci, în sine, prezenţa lui Hristos. 
Dar sfinţenia nu este o stare încheiată, ci se desăvârșește în 
vecii vecilor. 

Iată cum descrie Sf. Diadoh al Foticeii semnele acestei 
stări: „Când vom începe însă să împlinim cu râvnă fierbinte 
poruncile lui Dumnezeu, harul, luminând toate simţurile noastre 
printr-o adâncă simţire, va arde, pe de o parte, amintirile noastre, 
iar pe de alta, îndulcind inima noastră cu pacea unei iubiri 
statornice, ne va face să izvorâm gânduri duhovnicești, nu 
după trup”. 

„Două bunuri ne aduce nouă harul cel sfânt prin Botezul 
renașterii, dintre care unul covârșește nemărginit pe celălalt. 
Cel dintâi ni se dăruiește îndată, căci ne înnoieşte în apa însăși 
și luminează toate trăsăturile sufletului, adică «chipul» nostru, 


'% Sf. Diadoh al Foticeii, Cuvânt ascetic, cap. 88, în „Filocalia”, vol. L, 
ed. II, p. 379. 


194 


spălând orice pată a păcatului nostru. lar celălalt aşteaptă să în- 
făptuiască împreună cu noi ceea ce este «asemănarea». Deci, 
când începe mintea să guste întru multă simţire din dulceaţa 
Preasfântului Duh, suntem datori să știm că începe harul să 
zugrăvească, peste chip, asemănarea... înflorind o virtute prin 
alta și înălțând chipul sufletului din strălucire în strălucire... 
căci toate virtuțile le primește mintea prin simțire, înaintând 
după o măsură și o rânduială negrăită. Dar dragostea duhovni- 
cească nu o poate câștiga cineva până ce nu va fi luminat de 
Duhul Sfânt. Şi până a primi mintea lui în chip desăvârșit 
asemănarea prin lumina dumnezeiască, el poate avea aproape 
toate celelalte virtuţi, dar este încă lipsit de dragostea desă- 
vârşită... Nici nepătimirea nu o poate dărui sufletului altă 
virtute, decât numai dragostea." 


* Ibidem, pp. 379-380. 

